
Capitolul 1 


— A venit miezul nopții, a trecut, și nu s-a întâmplat nimic, 
dacă lăsăm la o parte cei doi chelneri care a trebuit înlocuiți 
în ultimul moment, zise onorabilul reverend Colin McAffe, cu 
un zâmbet pe care femeile toate îl descriau ca adorabil, dar 
pe care superiorii săi din biserică îl considerau nepotrivit 
pentru o înaltă față bisericească. Am câștigat pariul, zise el 
zâmbind. 

Ca toţi cei din familia McAffe, Colin era un bărbat foarte 
atrăgător și ştia foarte bine să se folosească de acest avantaj, 
numai cu vara sa, Tessa, nu-i mersese. Cu toate că purta 
numele Bellamy, Tessa era o McAffe după mamă și fiind o 
tânără rațională, putea aprecia felul în care arăta vărul ei, fără 
a-i cădea victimă. 

— Sunt sigură că arhiepiscopul ar spune că este vulgar 
pentru o faţă bisericească să parieze, îl admonestă ea, așa că 
nu mi-aş face probleme în privința modului de plată. 

Cei doi beau șampanie într-o încăpere învecinată sălii de 
bal a casei Bellamy din Londra. Preferau să asculte muzică, 
decât să asiste la slujba care se ţinea în onoarea surorii mai 
mici a Tessei, Leticia, care se logodea cu vicontele Torrance, 
nepotul unui duce cu întinse moșii în Shropshire. 

Chiar și cel mai neavenit observator ar fi remarcat imediat 
asemănarea dintre Colin și Tessa, iar un altul mai răutăcios ar 
fi spus chiar că natura fusese mai generoasă cu partea 
masculină. Amândoi aveau trăsături sculpturale, cu pomeţi 
proeminenţi, ochi mari, expresivi, dar alături de vărul ei, 
Tessa părea doar un exemplar mai puţin reușit. Amândoi 
aveau ochi albaștri, ai lui.mai frumoși, ai ei mai închiși la 
culoare; el avea părul negru, ea castaniu. El era palid, ea 
îmbujorată. 

Tristul adevăr era că Tessa semănase mult cu familia 
tatălui, Bellamy, recunoscută pentru gândirea superioară, 
intuiție şi capacitatea de a se adapta lumii, dar mai puțin 
pentru aspectul fizic. 

Tocmai aceste trăsături îi aduseseră în doar trei generaţii 
de la starea de săraci la căsătoria cu crema aristocrației. Tessa 
era mulțumită cu ce avea. Prefera o minte ascuţită unui chip 
frumos. Cu toate acestea și ea era considerată o femeie 
frumoasă, dar comparată cu frumusețea celor din familia 
McAffe, lăsa de dorit. 

— Şi mama va spune că nu este potrivit ca un prelat să 
parieze, interveni și Leticia Bellamy, care se așeză lângă vărul 
și sora sa și începu să-și facă vânt cu evantaiul. 

— Cine ar fi crezut că vå fi atât de cald în octombrie? 

— Te-ai plictisit deja să fii atracţia serii? o întrebă Colin. Iar 
eu credeam că ai mai amânat căsătoria cu Torrance numai 
pentru ca să fie considerată evenimentul sezonului. 

— Ce lucruri rele spui, Colin!Nu cred că trebuie să fiu 
condamnată numai pentru că am așteptat să văd dacă mă pot 
căsători aici și să-mi verific sentimentele. 

— Ceea ce înseamnă, interveni Tessa, că a vrut să fie sigură 
că un conte, moștenitorul unui: duce, era tot ce putea 
obține. 

Leticia îşi scutură adorabilele bucle privindu-și amuzată 
sora cu aceiași ochi frumoși, albaștri ca ai lui Colin. 

— Sunteţi îngrozitori amândoi, constată ea obișnuită cu 
astfel de reacții din partea vărului și surorii sale de al căror 
cinism nu-i prea păsa, mai ales că vorbele lor aveau şi un dram 
de adevăr. Leticia era și ea o Bellamy. 

Posesoarea unei averi frumoase, care-i făcuse pe toţi 
vânătorii de zestre să exclame încântați, dar și co-moștenitoare 
împreună cu sora sa la o sumă și mai mare, Leticia abordase 
primul sezon foarte sigură de sine, convinsă că nu avea egal. 
Nu că n-ar fi ţinut puţin la lordul Torrance; numai că dacă 
n-ar fi fost înrudit cu vârfurile aristocrației, poate n-ar fi intrat 
în calculele ei. 

— Cred că ești îngrozitoare, Letty, o abordă sora ei. Oricum, 
te comporti prostește. N-aș fi crezut că vei face gafa de a-l 
invita pe sir Richard Cassidy știind că vine și Constance 

Hartfield. Eu și mama ne-am străduit ca acest bal să fie un 
succes, iar tu nè pui în faţa unui fapt împlinit; de a avea un 
scandal de proporţii pe care-l puteam evita. 

Leticiei nu-i păsa. 

— Nu cred că te afectează prea mult faptul că i-am invitat pe 
amândoi, ci că prietena ta, Connie, și-a adus și soțul. Cine ar 
fi știut.că Hartfield se va întoarce chiar azi în oraș? 

— Sunt convinsă că l-ai invitat pe sir Richard pentru că te-a 
rugat Constance s-o faci, insistă Tessa. Nu este un apropiat la 
familiei noastre. 

— Am crezut că nu-i va plăcea să se afle în aceeaşi încăpere 
cu soțul ei și cu bărbatul cu care obișnuia să iasă, zise și Colin. 
Dar dacă fiecare gazdă care organizează o petrecere și-ar face 
probleme în privința invitaţilor, n-ar mai veni nimeni la 
petreceri. 

— Nu mă interesează ce se întâmplă cu alte gazde, zise 
„Tessa. Comportamentul Constancei Hartfield încalcă orice 
zegulă a moralității. 

— Văd că tii mai mult la moralitate decât Colin, spuse 
Leticia. Dacă se ia după tine, va ajunge curând arhiepiscop. 

Vorbele ei erau ușor tendențioase, dar lui Colin nu-i păsa. 
Era un tânăr care intrase în rândurile clerului cu doi ani în 
urmă, nu pentru că ar fi avut vocaţie, ci pentru că, fiind cel de 
al patrulea fiu al contelui de Dexter, avea nevoie de o poziţie 
respectabilă. 

Cu toate acestea, Colin părea convins de munca sa și-și 
îndeplinea cu abnegaţie îndatoririle. Îi plăcea muzica bună. 

prietenii adevăraţi, cărțile şi mâncarea aleasă. Londra era 
teritoriul său, iar în sala de bal se simţea ca acasă. Astfel sc face 
că atunci când fratele său, actualul duce, îi făcuse rost de 
postul de secretar ai arhiespiscopului de Canterbury, profitase 
imediat de ocazie, deși venitul nu era prea mare. 

— Dacă o voi face, va trebui să te schimbi, Leticia; nu va fi 
bine pentru un arhiespiscop să aibă o astfel de vară. 

Leticia îl sfidă. Era o tânără frumoasă, dar el nu-l invidia de 
loc pe lordul Torrance care urma să-i fie soț pentru că era 
foarte ambițioasă și greu de convins, răzgâiată și egoistă, chiar 
dacă reușea să-i înșele pe toţi cu vorbe dulci și zâmbete. 

Leticia obișnuia să obţină tot ce voia. Nu se înțelegea foarte 
bine cu Tessa, dar aceasta avea o oarecare influență asupra ei. 

Sir Edwin Bellamy era un avocat de seamă și politician; 
fiind un bărbat foarte ocupat, lăsase educaţia fetelor în seama 
soţiei sale, lady Frances. 

Aceasta nu putea rezista rugăminților fiicei sale mai mici, 
Leticia, mai ales când o ruga cu lacrimi în ochi 

Tessa obiectase la prietenia dintre Leticia și Constance 
Hartfield, simțind că marchiza nu era compania potrivită 
pentru sora ei, o tânără de optsprezece ani, care-și făcea 
debutul în societate. 

Jar lady Hartfield, căsătorită de șase ani, petrecuse mai 
mult timp departe de soţul ei decât cu el, timp în care avusese 
destui amanți. Cu toate acestea, nu se bârfea prea mult pe 
seama ei și era primită pretutindeni foarte bine. Acest fapt se 
datora bogăției ducelui de Gillane, tatăl ei. 

Dar în ultimul timp comportamentul libertin al Constancei 
dăduse naștere la comentarii pentru că nu făcuse un secret 
din pasiunea ei pentru sir Richard. 

— Te asigur că lady Hartfield nu se va da în spectacol, iar 
lumea îi va acorda un pic de considerație, măcar pentru 
averea tatălui ei. 

Tessa luă apărarea marchizei așa cum putu, deși nu era nici 
ea prea convinsă că avea dreptate. | 

Își iubea sora, dar între ele erau prea mari diferențe de 
personalitate, de caracter, ca să fie prea apropiate. Chiar dacă 
Tessa n-o înţelegea pe Leticia, era totuși îngrijorată din cauza 
ei, temându-se că dacă va mai sta mult în compania marchizei 
va deveni o copie a acesteia; frumoasă, răzgâiată, un dezastru 
social. 

— Chiar dacă n-ar fi venit lordul Hartfield, insistă Tessa, 
Constance este genul de femeie care ar fi găsit alt motiv să 
şocheze societatea dacă așa vrea, fără să-i pese de prietenii pe 
care-i pune într-o lumină proastă. 

Colin își -terminase paharul cu vin și le privea cu un 
zâmbet pe cele două. 

— Mă întreb, Leticia, zise el în final, de ce-ţi convine să fii 
folosită drept loc de întâlnire de Constance Hartfield. Dacă va 
cădea în dizgrație, te va trage după ea. 

— Aș vrea să fiți conștienți de egoismul vostru, le spuse 
Leticia. Cu toate că predicaţi despre egoismul meu și despre | 
felul în care desconsider sentimentele celorlalți, o condamnați 
pe biata Connie după bârfele pe care le-aţi auzit. 

— Biata Connie! exclamă Tessa; este ultimul adjectiv pe 
care l-aș folosi pentru a o caracteriza pe Constance 
Hartfield. i 

— Asta vine să susțină punctul meu de vedere, zise Leticia 
triumfătoare. Pentru că este bogată, frumoasă și de familie, se 
presupune că nu are nevoie de mila sau simpatia nimănui. Cu 
toate acestea, mi s-a confesat că este cea mai nefericită femeie. 
Este căsătorită cu un bărbat al cărui loc este între animale, nu 
alături de ea. O lasă să rezolve ea singură toate problemele, 
fără a-i păsa cum le rezolvă. Vă mai miră că-și caută consolare 
în braţele altui bărbat? 

Tessa își privi lung sora. Viaţa o învățase că singura cale de 
a preveni un scenariu melodramatic era să înăbușe încă din 
fașă orice încercate de melodramă cu ajutorul unei doze de 
realitate. 

— Asta ţi-a spus Constance? zise ea disprețuitor. Biata 
Connie, cea învechită în rele, se consideră  plictisită și 
neglijată? Lăfăindu-se în palatul acela de patruzeci de încăperi 
din Grosvenor Square, cu douăzeci de slugi în jur? 

— Luxul nu este totul, zise Leticia. 

Tessa și Colin schimbară priviri, dar nici unul nu făcu 
vreun comentariu. 

Leticia insistă: 

— Cred că nu v-ar conveni să vă treziţi căsătoriți doar cu 
numele. 

— Eu aș fi atât de inteligentă încât să nu ajung să mă mărit 
cu un astfel de bărbat, conchise Tessa. 

Leticia scutură din cap, prea ambalată în povestea amicei ei 
pentru a mai putea renunţa prea ușor. 

— Constance a căutat dragostea prin această căsătorie, dar 
a fost decepționată. 

— Prostii, Letty, i-o reteză Colin. Toată lumea știe că 
Hartfield era pe muchie de cuțit când s-a însurat cu 
Constance. Tatăl lui a lăsat situația cam încurcată la moarte, 
încât familia a fost alungată de la Caster Priory și nici n-a avut 
unde să locuiască. 

— Constance a crezut în dragostea lui, insistă Leticia cu 
încăpățânare. Nici unul din voi n-o place pe Connie și de 
aceea sunteţi înclinați să vorbiţi rău despre ea. Poate 
pentru că tatăl nostru a fost prieten cu bătrânul Hartfield, 
care, între noi fie vorba, n-a fost un om respectabil dacă 
și-a prejudiciat familia la jocul de noroc, lăsându-și soția și 
copiii fără avere. Nu este de mirare că fiul i-a călcat pe 
urme. 

Colin se încruntă. 

— N-am auzit că Hartfield ar fi cartofor. 

— Nu este, zise Leticia împăciuitoare de data asta, dar este 
un bărbat rece, incapabil de sentimente. 

— Cred că nici tu nu-l cunoști prea bine, așa cum nu-l 
cunosc nici eu, zise Tessa, dar am auzit părerile unor oameni 
care sunt obiectivi. Constance nu-mi place deloc și și-a cucerit 
singură această respingere din partea mea, fără contribuţia 
soțului. 

— Hartfield mi-a fost coleg la Oxford, sau poate că era cu 
un an mai mare, dar nu pot spune că-l cunosc prea bine, zise 
Colin. Tatăl lui n-a fost un tip remarcabil, este adevărat, mie 
mi-a plăcut mai mult sora lui, lady Margaret. 

— Margaret Caster este o tipă ștearsă, plictisitoare, zise 
Leticia, făcând un gest cu mâna. 

— Asta sună a altă apreciere din partea Constancei, observă 
Tessa. Meg este timidă și nu iese în evidență, dar este o 
persoană drăguță. 

Leticia ridică indiferentă din umeri. Mai bine să fie calificată 
drept oribilă decât drăguță. 

Colin zâmbi calm: 

— Poţi fi liniștită, draga mea. Pe tine te poate descrie cineva 
mai degrabă ca impertinentă decât ca drăguță. 

Leticia se ridică, deranjată. 

— Nu contează ce credeți tu şi Tess despre Connie, pentru 
că nici ea nu vă apreciază defel. Toată lumea știe că acel 
Hartfield, cu ochii lui de pește mort, este un individ cât se 
poate de insipid, o povară pentru ea. 

~ Ei bine, zise Colin, iată că vine așa-numita victimă și deși 
nu se poate spune că arată ca o victimă împovărată de griji și 
necazuri, nu mă îndoiesc c-o vei consola. 

O brunetă superbă se apropie de ei, purtând o rochie 
violetă pe care doar o femeie cu tenul ei își putea permite s-o 
poarte. Mătasea foșnea sugestiv la fiecare mișcare a trupului ei 
cu rotunjimi incitante. 

Leticia o urmări cu un zâmbet apreciativ, Colin cu 
dorinţă, dar Tessa zâmbi unui gând ascuns, spunându-și că o 
femeie, care tocmai fusese subiect de discuţie, nu era cazul 
să se îmbrace provocator pentru a stimula discuţiile pe 
seama ei. 

Dar când intră în încăpere, pe Constance n-o interesa nici 
admiraţia din ochii lui Colin, nici aprobarea Leticiei. Privirea 
ei se opri asupra Tessei şi un zâmbet de cunoscătoare i se 
contură în coltul gurii. Constance n-o plăcea pe Tessa mai 
mult decât o plăcea aceasta, dar o respecta. Ambele femei erau 
foarte realiste și știau ce vor de la viaţă și nici una nu se sfia să 
facă vreun pas spre a-și atinge scopul. 

Singurul lucru care le deosebea definitiv era că dorinţele și 
nevoile Tessei erau temperate de principiile ei, pe când 
pentru frumoasa fiică a ducelui de Gillane, o copilă răsfăţată 
de cei doi părinţi bătrâni, această barieră nu exista. Nimic nu-i 
sta în față Constancei atunci când voia ceva. 

Lady Hartfield le salută pe Tessa și Leticia, asupra căreia 
privirea ei poposi în cele din urmă. + 

— Te-am găsit în sfârșit, draga mea, zise ea zâmbindu-i 
încântător. Ai fost mult prea asaltată în seara asta de 
persoanele care-ţi urau fericire, încât noi, prietenii, abia am 
putut să te vedem. O luă de braţ. Dar eu sunt mult mai incisivă 
ca alții și acum, că te-am găsit, vreau să te răpesc pentru o 
șuetă într-unul din saloanele de muzicieni. 

Îi aruncă Tessei o privire provocatoare printre genele 
bogate. 


VÂNĂTORUL DE ZESTRE l 15 


— Observ că Tessa îmi aruncă o privire ucigătoare, dar nu 
mă voi lăsa intimidată. 

— Letty se poate duce unde vrea, replică Tessa, îşi cunoaște 
datoria faţă de invitaţi. 

— Dacă este balul meu, trebuie să mă și distrez puțin, dar 
nu voi uita că i-am promis acest dans lui Torrance, zise ea, 
privind spre dansatorii care se îndreptau din nou spre sala de 
dans. 

~ Nu accept această scuză, zise Connie. Torrance te va avea 
alături toată viața. Eu solicit doar următoarea jumătate de oră. 

— Aș fi onorat să vă invit eu la dans, lady Hartfield, dacă nu 
aveți cu cine dansa, zise Colin. 

Constance îi zâmbi fără însă a-și lăsa vigilența adormită de 
tonul lui blând sau privirea inocentă. 

— Sunteţi foarte generos domnule, McAffe... 

— Colin este recunoscut pentru generozitate, îi întrerupse 
Tessa. De fapt, mă tem că toată familia a fost binecuvântată cu 
această calitate, adăugă ea privind spre Leticia. 

— Din fericire, la tine n-a mai ajuns, replică Constance. - 
Apoi le întoarse spatele celor doi veri și i se adresă iar Leticiei: 
vino draga mea, am multe noutăți de împărtășit, iar tu trebuie 
să-mi spui ce drăgălășenii ţi-a mai declarat Torrance. 

Uimită de comportamentul surorii și al vărului ei, Leticia 
nu mai ezită și scuturându-și buclele se răsuci pe călcâie și ieşi 
din încăpere cu Constance, lăsându-se purtate de valul celor 
care se duceau să danseze. 

— Dacă bietul Torrance a prins vreo ocazie să-i facă vreo 
declaraţie lui Letty în seara asta, zise Tessa nu fără amărăciune, 
imediat ce nu putea fi auzită de nimeni. Dumnezeule, nu pot 
s-o sufăr pe femeia asta! Nu este de mirare că bietul Hartfield 
își petrece vremea prin alte părți, evitând-o. Dacă aș fi forțată 
să trăiesc sub același acoperiș cu vrăjitoarea asta, aș sfârși 
otrăvind-o. 

— Cred că n-ai mai apuca, pentru că ar face ea prima acest ` 
gest, zise Colin. Ea este cea fără scrupule. Dar nu i-ai promis 
cumva lui Stephen acest dans? 

— Adevărat? Vrei să fii atât de bun și să-l găsești, să-i ceri 
scuze în numele meu? A fost o zi cumplită, de fapt o 
săptămână cumplită și aș vrea să stau aici în liniște să-mi sortez 
gândurile. 

— O, pe Stephen nu l-ar deranja. S-ar întoarce imediat la 
jocul de dame cu colonelu! Tentrees, recunoscu Colin cu 
multă onestitate, dar fără pic de tact. Dar eu i-am promis acest 
dans lui miss Collins, o mică frumuseţe diafană, cu un venit 
semnificativ, după cum mi s-a spus, așa că te las singură, draga 
mea. Dar te previn că dacă după ce se termină dansul te mai 
găsesc aici, va trebui să-ţi țin o predică. 

— Cred c-ar fi mai bine să-ți pregătești și ţie una dedicată 
celor care suferă de avariţie și invidie, mormăi Tessa după ce 
ieși Colin. | 

Se simţea obosită peste măsură pentru că toate pregătirile 
pentru acest bal, toate detaliile rămăseseră pe umerii ei. În 
timp ce mama şi sora ei petrecuseră aproape toată ziua în 

încăperi întunecate cu felii de castravete pe ochi pentru a se 
pregăti de evenimentul anului, Tessa negociase cu florarii, cu 
negustorii de vinuri, cu majordomul și șeful bucătar. 

Dar ea era un temperament diferit de al mamei și al surorii 
ei și n-ar fi putut pierde vremea ca ele. Nu conta că avea tenul 
cam bronzat datorită plimbărilor în aer liber, sau că noaptea 
trecută nu apucase să închidă un ochi din cauza pregătirilor și 
asta se vedea prin cearcănele din jurul ochilor. 

De fapt, se bucura că avea activitate, știindu-se o femeie 
capabilă, simțind că forța ei putea fi dedicată unei cauze bune. 

Zâmbi acestui gând. fericită că măcar Leticia scăpa de sub 
tutelă. Asta n-o îngrijora prea mult însă, pentru că nu fuseseră 
niciodată prea apropiate, deși le despărțeau doar trei ani. 

Ceea ce o îngrijora cu adevărat era încrederea de sine a 
Leticiei, care creștea văzând cu ochii și ameninţa să devină 
chiar vanitate, făcând-o să nu mai asculte sfaturile nimănui. 

Tessa nu împărtășea convingerea mamei că Torrance o va 
controla și consilia pe Leticia, penru că orbit de dragoste fiind, 
el nu ştia cum să-i mai satisfacă toate capriciile. Tessa se temea 
Că sora ei ar putea deveni o a doua Constance, o egoistă căreia 
nu-i pasă de nimic și de nimeni. 

Rămase cu mâinile în poală, dar un mic zgomot o făcu să 
ridice privirea și să-l vadă pe marchizul de Hartfield care 
intrase și o privea nedumerit. Și poate tocmai din cauză că 
gândurile ei critice se îndreptau chiar la adresa soţiei acestuia, 
fu luată prin surprindere, mai mult decât ar fi trebuit și se 
ridică repede, aproape să se împiedice de scaun. 

— Îmi cer scuze, miss Bellamy, zise lordul Hartfield venind 
spre ea, n-am vrut să te sperii. 

— Nu este... nu este vina dumitale, răspunse ea încurcată, 
cu glas tremurat. Mă tem că eram pierdută în...amintindu-și 
ultimele gânduri roși, apoi se înfurie, pentru că nu obișnuia să 
aibă reacţii pripite. 

— Speculaţii pe seama mea? termină el fraza în locul ei cu 
un aer amar. 

Deşi nu la el se gândea în mod special și nici la bârfele de 
care era însoţit numele lui și al soţiei lui, Tessa înțelese că era 
jenat. Nu încăpea îndoială că știa și el că numele lui se aflase 
pe buzele tuturor în această seară, mai ales prin faptul că 
sosirea lui fusese neașteptată. 

Și de parcă i-ar fi citit gândurile, zâmbetul lui deveni mai 
profund, pleoapele i se lăsară, ascunzându-i complet expresia 
feței. 

Tessa constată că, fără îndoială, lordul avea experiență în 
mascarea oricăror sentimente și se gândi imediat că acea 
Constance Hartfield era o proastă. Lordul nu era poate cel mai 
frumos bărbat pe care-l văzuse vreodată, desigur vărul Colin îl 
punea în umbră, dar avea trăsături foarte fine. 

Părul blond era pieptănat cu grijă spre spate, lăsându-i la 
iveală fruntea inteligentă. Ochii lui care-i spuneau atât de 
puţin în clipa aceea aveau o formă ciudată și o culoare la fel 
de stranie. Erau cenușiu metalici. 

Îmbrăcămintea era a unui bărbat de lume, perfect croită, 
modernă. Tessa era sigură că nu purta corset. 

Dar simplul fapt că era un bărbat însurat care din 
întâmplare nu-i displăcea defel, nu putea fi cauza reacției ei 
pripite necontrolate, prostești chiar la apariţia lui și reuși în 
cele din urmă să-și recapete controlul. Se îndreptă de spate 
și-i înfruntă privirea. 

— De fapt, începu ea, mă gândeam că sunt foarte obosită, 
pentru că am avut multă treabă dar am și dansat toată 
noaptea. 

La aceste vorbe el zâmbi, cu capul lăsat ușor spre spate, ca 
pentru a o cuprinde dintr-o privire. 

Tessa observă că trăsăturile i se transformaseră rapid 
devenind chiar foarte frumoase și-și spuse că deși se 
cunoșteau de multă vreme era poate prima dată când observa 
această teribilă metamorfoză. 

Când vorbi, o făcu pe un ton deosebit: 

— Ce coincidenţă! Trebuie să admit că și eu m-am gândi la 
acelaşi lucru în ultima jumătate de oră. Vin de la Redfield, o 
moșie a mea din Yorkshire și am fost pe drum vreo trei zile și 
trei nopți. Nu-mi doresc decât o încăpere liniștită, un fotoliu 
confortabil și un scaun pe care să-mi pun picioarele. 

Lordul făcu o pauză și o privi din nou apreciativ. 

— Ştiu că astfel de lucruri nu se discută la baluri cu tinerele 
frumoase și stilate. Dar după obișnuitele flatări și conversații 
sunt sigur că prietenii dumitale te consideră o încântare și o 
desfătare. 

— Desfătare nu este chiar adjectivul care s-ar putea folosi 
pentru a caracteriza conversaţia mea cam comună, replică 


20 | ELIZABETA HEWITT 


Tessa cu oarecare răceală, nefiind sigură dacă el căuta să 
flirteze cu ea sau o punea la încercare. 

Dar zâmbetul care însoţise cuvintele lordului fusese atât de 
cald și lipsit de echivoc, încât nu se putu abține să adauge: 

— Sora mea, Letty, este convinsă că sunt genul de femeie 
care spune doar ce gândește. 

— Și nu te încântă asta? o întrebă el uimit. Mă tem c-am stat 
mult timp departe de lume și că societatea a renuntat la cinste 
și onoare în favoarea subterfugiului. 

Tessa începu să râdă. 

— Aţi fi considerat deplasat dacă aţi judeca societatea după 
exemplul meu, zise ea gânditoare: dar dacă aș fi biata miss 
Bellamy și nu bogata miss Bellamy, aș fi considerată ciudată și 
nu originală. Exista un anumit procent de îngăduinţă ce se 
acordă doar moștenitoarelor bogate și nu femeilor de rând. 
Rosti aceste cuvinte cu emfază deși nu le considera adevărate; 
voia să insiste până vedea cum îi piere bărbatului zâmbetul de 
pe chip. 

Nu voise desigur să facă aluzie la comportamentul soției lui 
și la felul în care lumea prefera să-i ignore faptele, fără a le 
condamna pe față. Simti deodată nevoia să se scuze, dar 
desigur lui i s-ar fi părut ceva ciudat și ar fi accentuat gafa ei. 

N-ar fi trebuit să-i pese de ce putea să gândească el acum, 
dar ea tocmai își contrazisese propria convingere că cinstea și 
onestitatea nu trebuie împinsă până în punctul în care pot să 
ducă la lucruri dureroase şi se simți penibil, ca o femeie 
comună care-și dăduse prea mult drumul la gură. 

Regreta cumplit vorbele care-i scăpaseră și ar fi vrut să-l 
facă să-și recapete părerea bună despre ea, dacă ar fi ştiut cum 
s-o facă.. 

— Lumea este rareori bună cu cei care nu au cu ce să-i 
cumpere bunătatea, zise el, pe un ton foarte calm și egal încât 
Tessa nu știa dacă nu rostea aceste vorbe pentru a o lua în 
derâdere, sau poate doar pentru că era cinic. Aţi văzut-o pe 
lady Hartfield? întrebă el brusc. Sunt foarte obosit și este 
timpul să plecăm. 

— A plecat cu Letty, replică Tessa cu promptitudine 
bucuroasă de schimbarea subiectului. S-au împrietenit de 
când Letty și-a făcut intrarea în societate și au probleme 
personale de dezbătut. Cred c-o veţi găsi lângă sala de dans, 
mai precis în încăperea de lângă locul muzicienilor. 

El încuviință și-i mulțumi cu politețe, dar ceva părea să-l 
reţină. Vru să plece, apoi se întoarse din nou. 

— Acesta a fost debutul surorii dumitale? o întrebă el. 

Tessa se arătă surprinsă. 

— Da. De ce mă întrebaţi? 

— Pentru că mi s-a părut foarte tânără, răspunse el, lăsând-o 
nedumerită în privința adevăratei semnificații a întrebării. 

— Vreți cumva Să insinuați că este un pic cam imatură 
pentru a-i ține companie soției dumneavoastră? 

El zâmbi din nou cu acel zâmbet minunat care-i transforma 
chipul făcându-l chiar frumos. De data asta, zâmbetul lui era 
ironic. 

— De fapt, gândeam tocmai invers; Constance este prea 
matură pentru ea! Ceea ce nu este același lucru. Aș vrea să nu 
fiu înţeles greșit, miss Bellamy, dar n-aş încuraja această 
apropiere. Îi făcu o plecăciune și părăsi încăperea. 

Tessa îl urmări îngrijorată cum pleacă, nemaiștiind ce să 
creadă despre acest Hartfield. Cu toate că familiile lor fuseseră 
prietene nu existase apropiere până acum cinci ani când 
marchizul cumpărase casa vecină pentru mama și sora sa, 
după ce vânduse Caster Priory, fosta reședință a familiei din 
Grosvenor Square. 

Tessa îl mai întâlnise desigur și înainte de relativa 
apropiere a familiilor lor, dar fuseseră doar scurte întâlniri în 
public, așa că nu putea spune că-l cunoaște. 

Nu obișnuia să ia drept bun ce i se spunea de obicei, dar 
acum îi era destul de greu să evite lucrul acesta întrucât nu 
avea alte elemente pe care să se bazeze. 

Și mai ales faptul că auzise mai multe variante despre felul 
lui de a fi de la persoane diferite din anturajul lui. Tatăl ei îl 
considera un bărbat de caracter, cu putere de decizie, 
responsabil și de nădejde: sora lui, Margaret, îl considera bun 
la suflet, generos, ponderat. 

Dar cele două femei din viaţa marchizului, mama și soţia 
acestuia îl prezentau într-un mod cu totul diferit. 

Marchiza cea bătrână fusese adesea auzită plângându-se de 
fiul său, care nu era ce-și doreşte de obicei o mamă: bun, atent 
și grijuliu. Cât despre soţie, ei bine, Constance nu-l scotea din 
epitete gen; rece ca gheaţa, neinteresant, meschin, deprimant, 
neîndurător... 

Tessanu constatase până în acest moment decât că era un 
bărbat căruia nu puteai să-i intuieşti gândurile prea ușor, că 
avea o minte ageră și că era arogant dar nu peste măsură. 

În general, el primi avizul ei favorabil. Era u bărbat foarte 
atrăgător, iar dacă voia să primească opiniile altora era mai 
bine să le ia în considerare pe cele ale tatălui ei și pe ale 
Margaretei Caster, nicidecum pe ale mamei sau soției lui 
Hartfield. 

Atâta mama cât și soţia lui erau două exemple negative de 
ceea ce poate face frumusețea din belșug dintr-o femeie. 
Mama lui Hartfield, al cărui chip era acum brăzdat de ridurile 
bătrâneţii, dar pe faţa căreia se mai puteau vedea urme ale 
frumuseţii de altădată, se lăsase în voia admiratorilor și a 
complimentelor acestora devenind o egoistă, 

care nu vedea nimic în jur decât ceea ce putea s-o flateze, 
să caute doar ce contribuia la confortul ei, încercând să-i 
supună pe toți voinţei sale. Era ușor de manipulat acum la 
bătrânețe, înclinată să cam dramatizeze, lucru pe care Tessa îl 
sesizase și la sora ei. 

Constance, pe de altă parte, era doar egoistă. Sau cel putin 
asta era părerea Tessei despre femeia care călca în picioare. 
fără remușcări, sentimentele și mândria celorlalți, doar pentru 
a-şi atinge scopul. Tessa încerca uneori să-i găsească o scuză 
spunându-și că aceasta nici măcar nu era conștientă de 
dezastrul pe care-l lăsa în urmă. Căci dacă își atingea scopul, 
totul i se părea minunat și nici un nor negru nu-i întuneca 
fruntea. 

Tocmai din acest motiv ca și din cel al existenţei ladyei 
Hartfield care nu era un model pentru o tânără, Tessa. nu 
vedea cu ochi buni apropierea Constancei de Letty, i 

Cu toate că se schimbase de când își făcuse. intrarea în 
societate, pentru că fusese mult prea admirată, Leticia era încă 
o inocentă, departe de lumea cu care trebuia să se 
obișnuiască. 

Tessa ştia că nu-și va putea proteja întotdeauna sora, care 
va trebui să învețe să-și poarte singură de grijă, dar ar fi 
preferat ca lecţiile de viață să nu-i fie administrate cu 
brutalitatea de care era capabilă o femeie de felul Constancei 
Hartfield. 

De fapt, era mai bine ca orice persoană mai delicată sau 
morală să evite apropierea de cei din familia Hartfield. Nu mai 
cra o noutate pentru nimeni că perechea Hartfield oferise 
subiecte de bârfă pentru toată societatea, încă de la căsătoria 
ior cu șase ani în urmă. 

În esenţă, prin naştere și educaţie Jonathan Hartfield era 
bărbatul potrivit, sau mai precis ar fi trebuit să fie pentru fiica 
ducelui de Gillane, dar din cauza averii căsătoria lor se 
transformă în ceea ce se numește o mezalianță. Era bine știut 
că la acea vreme situația familiei Hartfield era de compătimit 
așa că n-a fost de mirare că lumea l-a categorisit imediat pe 
Hartfield drept un vânător de zestre și de aceea a fost 
înclinată să creadă un sfert din ce spunea Constance despre 
eşecul căsătoriei lor. 

Dar Tessa, tocmai pentru că tatăl ei îl ajutase pe tânărul 
marchiz să pună ordine în afacerile tatălui său la moartea 
acestuia, ştia ceva mai mult decât ceilalți şi era convinsă că 
dacă trebuia să se atribuie cuiva vina, atunci Constance era cea 
de învinuit. 

Ducele se opusese acestei căsătorii nu numai pentru că-l 
considera pe Hartfield un vânător de zestre, ci pentru că fiind 
unul dintre cei mai bogați și mai puternici duci îi lăsase averea 
unicei sale fiice, lucru care-i atrăsese mai multe critici decât 
aprecieri. 

Iar Constance dorise căsătoria la fel ca Jonathan. Ei nu-i 
păsa din ce aveau să trăiască, pentru că problemele 
materiale nu-i fuseseră aduse la cunoștință de tatăl ei. Ea 
visa la o fugă romantică împreună cu Hartfield, la seducţie... 
Oricum, se căsătoriră cu mare pompă, primind 
binecuvântarea ducelui. 

Dar dacă fericirea conjugală dură doar până la întoarcerea 
din luna de miere, nu sunt dovezi în acest sens. Chiar de la 
început deveni lucru cert pentru toată lumea că perechea nou 
formată nu avea în comun decât numele și adresa. Dar chiar și 
la adresa comună renunţase Hartfield cu doi ani în urmă, când 
se dusese să trăiască fără soţie la una din moșiile ducelui. 

De aceea, se cam miră toată lumea de sosirea neașteptată 
a marchizului la braţul frumoasei sale soţii ale cărei aventuri 
erau cunoscute de înalta societate. Ei au constituit atunci 
elementul de senzaţie al serii, prilej de bârfă ţinând afişul cel 
puțin două săptămâni. Tessa se temea să nu se întâmple ceva, 

un adevărat dezastru social, pentru că existau toate premisele. 
Dar totul se desfășură fără incidente și teama i se mai risipi. 

Din nou muzica din sala de dans se opri și primul cuplu de 
dansatori ieși din sală ca să scape de căldură, și să bea ceva 
răcoritor. Tessa răspunse saluturilor lor dar nu li se alătură în 
discuție. Ştia că era momentul să reia supravegherea 
invitaţilor pentru că-și permisese destul timp de odihnă. 

Când ajunse la ușă, se întâlni cu Leticia, la brațul lordului 
Torrance. Amândoi erau îmbujorați din cauza dansului și de 
căldura serii, dar Tessa la început nu făcu legătura între acest 
dans și dorinţa surorii sale de a scăpa de el pentru a avea un 
tete-a tete cu Constance. 

Tessa vru să intre în sala de bal dar intuiţia o făcu să se 
întoarcă în salonul cu răcoritoare. Leticia arăta inelul cu 
diamant primit de la Torrance prietenelor sale din partea 
cărora veneau suspine admirative, și abia reuși să se facă 
auzită, s-o întrebe dacă nu cumva înțelesese greșit că voia să 
fie singură cu Constance Hartfield. 

— De fapt, zise Leticia, eu și Constance n-am trecut de 
începutul holului care duce la galeria muzicienilor. Ne-am 
întâlnit cu sir Richard care i-a spus că vrea să-i vorbească. Iar 
eu, adăugă ea, am înţeles că sunt de prisos, așa că i-am lăsat și 
am plecat în căutarea lui Torrance. 

Tessa o privi cu neîncredere. 

— Sir Richard și Constance s-au întors în sala de bal? întrebă 
ea curioasă. 

Leticia ridică din umeri. 

— Nu i-am văzut, dar probabil acolo s-au dus. 

Tessa realiză din nou că temerile ei că s-ar putea petrece 
ceva rău la acest bal reîncepeau să prindă contur. Își trase sora 
într-un colț al încăperii și o întrebă pe un ton scăzut: 

— Unde s -au dus? În anticameră cumva? L-ai condus acolo? 

— N-am nici cea mai vagă ideea ce-au făcut, răspunse Leticia. 

— Letty cum naiba poţi să te lași păcălită atât de ușor? îi 
spuse Tessa nervoasă. Femeia asta fără scrupule a aranjat 
lucrurile în așa fel încât să fie singură cu sir Richard. Cum ai 
fost atât de naivă încât să te laşi atrasă în aranjamentele ei? 

— Nu știu nimic de nici un aranjament, sări Leticia furioasă. 
Dar ce mai contează? Oricum, nu este problema ta. 

— Sigur că eu trebuie să veghez să nu ajungem într-un 
scandal public! se înflăcără Tessa. Știind că eşti singură cu 
Connie l-am trimis pe Hartfield după ea, acum câteva clipe. 

În sfârșit Leticia înţelese. 

— O, dar Connie n-ar... Eşti sigură că Hartfield nu-i face 
vreo scenă? Mama spune că un gentleman este deasupra unor 
astfel de lucruri. Şi oricum, nu-i pasă de ea, nu? 

— N-am idee ce va găsi Hartfield sau ce va face, i-o reteză 
Tessa cu duritate dar dacă o va găsi într-o postură anume vor 
fi probleme. 

— Ce putem face? întrebă Leticia cu ochii măriți de parcă și 
vedea o scenă teribilă petrecându-se sub ochii ei. 

— Nimic. Era cazul să-l trimit pe Hartfield să- și găsească 
soția. Și orice s-ar fi întâmplat, cred că lucrurile s-au petrecut 
de acum. 

— Tess, trebuie să facem ceva, insistă Leticia, luându-și 
sora de braţ. Dacă apare vreun incident, reputaţia mea este 
ruinată. 

Infama frază „ţi-am spus eu „era deja pe buzele Tessei, dar 
se reținu s-o pronunţe. Strânse din buze. Deși se îndoia de 
capacitatea de a face față situaţiei știa că trebuia să încerce. 

Se îndreptă spre sala de bal, răspunzând la saluturi fără a 
se opri să discute cu nimeni. Se mișca destul de calculat 
pentru a nu atrage atenţia, dar asta făcu sala să i se pară de 
două ori mai mare, iar când ajunse la galeria muzicienilor, i se 
păru chiar fără sfârșit. Erau acolo patru uși, dar se duse direct 
la cea mai îndepărtată, știind că oricine și-ar dori o discuţie 
amoroasă ar vrea să fie cât mai departe de restul lumii. 

Înainte de a ajunge să pună mâna pe clanță ușa se deschise 
și sir Richard trecu pe lângă ea în viteză, vădit afectat palid, 
evitând-o. 

Ultima speranță a Tessei păli. Își mușcă buzele, conștientă 
că inima începuse să-i bată necontrolat. 

Observă că ușa era întredeschisă. Cu tâmplele zvâcnindu.-i, 
se apropie și auzi clar vocile celor care discutau în interior. 

— Nu te mai întreb de ce nu ai rușine, Connie, zicea 
Hartfield, mi-am pierdut orice speranţă în acest sens. Cortina 
s-a ridicat de data asta prea devreme pentru tine, n-ai apucat 
să te acoperi. 

— Chiar dacă ai motive să fii supărat, știi foarte bine că 
mâine nu vei mai fi furios pentru că rațiunea va predomina, 
luând locul mândriei rănite. Știi prea bine că eşti un amestec 

de temperamente, în care predomină totuși moderaţia. Cred 
că ne-am fi înţeles mai bine dacă ai fi avut un caracter mai bine 
definit. 

— Am renunţat la orice speranță de a ne înțelege, ` 
Constance. De fapt, am realizat prea târziu asta. 

— Te plângi, Jon? îl întrebă Constance nu fără drăgălășenie, 
apoi izbucni în râs. Aş putea să-ți spun că ai obţinut exact 
ce-ai dorit din căsătoria noastră. Doar acum începi să te 
plângi. Spune dacă n-ai obținut destul de la mine, spune un 
preț. Poţi lua castelul Priory, dacă vrei. Tata va fi de acord cu 
orice, dacă insist. Eu nu vreau nimic de la tine, doar numele 
tău. 

— Nu, Connie, spuse Hartfield cu fermitate dar fără patimă. 
Te-am lăsat să-ţi faci de cap nu pentru că sunt mulțumit de 
afacerea noastră, ci pentru că nu-mi pasă de ea. Nici măcar 
faptul că pot trăi din averea ta nu mă face să simt că am făcut 
un târg profitabil. 

— Ştii ce se întâmplă dacă se află ce s-a întâmplat aici? Și mai 
ales dacă vrei să faci scandal? 

— Nu-mi pasă ce crede lumea, Constance. Deja m-au 
etichetat drept vânător de zestre, acum mă pot numi păcălici, 
au toate motivele, zise el nu fără amărăciune. Dar îţi spun că 
tatăl tău nu are atâția bani încât să mă facă să-i accept 
bastardul drept moștenitor. 

Tessa simţi că nu are aer şi se temu că vorbele lui Hartfield 
puteau fi auzite și de alţii. Nu avusese intenția să tragă cu 
urechea, voise doar să se asigure că nu izbucnea vreun scandal 

“pe care să-l poată stinge înainte de a deveni public. Nu 
avusese dorința de a surprinde o discuţie atât de intimă. Făcu 
un pas mai aproape de ușă şi-i văzu pe lordul și lady Hartfield 
stând lângă şemineu, discutându-și problemele de familie. Se 
vedea că erau două temperamente puternice. 

— Nu te cred, Jon, spuse Constance, dar după tremurul din 
glas se vedea că-și cam pierduse siguranţa de sine. Te înţeleg, 
îţi înțeleg mândria rănită. Dacă s-a terminat totul între noi s-a 
terminat și cu viaţa ta la Gillane, sau cu speranţa de a intra 
vreodată în posesia castelului Caster Prior. Acestea înseamnă 
mult pentru tine, așa că ar trebui să te gândești de două ori 
înainte de a acţiona. Vânătorii de zestre trebuie să accepte 
lucrurile așa cum sunt. 

Hartfield nu-i răspunse; o privi o clipă, apoi fără o vorbă se - 
întoarse și părăsi încăperea. 

Tessa, speriată, temându-se că va fi descoperită, se ascunse 
în cel mai întunecat colț al holului. 

— Să nu îndrăznești! se auzi glasul Constancei. Dacă mă 
părăsești nu vei mai avea nimic! Voi avea grijă de asta! 

— Nici acum nu am nimic! îi răspunse Jonathan de la 
ușă. 

— Nu-mi poti face asta! Voi fi ruinată, distrusă! 

— Și cu mine se va întâmpla la fel dacă te voi lăsa să faci ce 
vrei, replică el cu calm, în contrast cu isteria ei. Instinctul de 
supravieţuire, adăugă el cu amărăciune, este mai puternic 
decât dorința de confort. Fă tot ce poţi mai rău, dragă Connie, 
nu-mi mai pasă. 

— Ai putea să mă ucizi, Jon, suspină Constance. Dă-mi 
niște otravă și o voi lua. Ar fi mai frumos din partea ta și mai 
bine. 

-— Pentru cine ar fi mai bine, Constance? La mine nu te 
gândești? Nu mă tenta cu soluţii prea facile, ca asta! 


Pe fondul suspinelor Constancei, se auzi un zgomot care 
putea fi asemuit unei arme scoase din teacă. Inima Tessei 
începu să bată cu disperare, imaginându-și-l pe marchiz 
ucigându-și soția într-un atac de furie. Din fericire, lordul 
Hartfield ieşi imediat din încăpere. 

Poate că n-ar fi observat-o dacă ar fi rămas nemișcată, dar 
el o observă, privirile li se întâlniră, el o străfulgeră cu o 
privire dură la care nu s-ar fi așteptat, știindu-l un bărbat 
foarte calm. Hartfield trecu pe lângă ea continuându-și 
drumul spre sala de bal. 

Tessa ezită în acel loc, neștiind dacă era bine să se întoarcă 
și ea în sala de bal sau să rămână să se convingă dacă lady 
Hartfield era bine. 

Oricum, nu se aștepta s-o găsească pe Constance ucisă pe 
covorul turcesc și auzind suspinele acesteia, știu că o scenă de 
isterie era încă posibilă. 

 Majordomul, care intrase pe hol imediat ce ieșise lordul 
Hartfield, o văzu pe Tessa, dar auzi şi suspinele disperate care 
răzbăteau dintr-una din camere. 

Tessa se îndreptă spre el. Nu era unul din servitorii familiei 
Bellamy, ci unul trimis de o agenţie să ajute personalul 
existent. 

ÎI trimise să afle unde era lady Margaret Caster, s-o aducă 
imediat în această încăpere. Pentru a-i potoli curiozitatea îi 
spuse că sora acestei lady se simțea foarte rău. 

Constance se așezase pe o canapea și suspina cu faţa într-o 
pernă pentru a înăbuși sunetele. 

Învingându-și disprețul pentru Constance se apropie de ea 
şi-i așeză o mână pe umăr. 

Constance nu avea habar cine se afla cu ea, pentru că 
rămase cu fața îngropată în pernă, plânsul ei devenind mai 
puţin violent. După câteva clipe se ridică, iar Tessa se dădu un 
pas înapoi. Nu se simțea bine în acest rol și-și dori ca 
majordomul s-o găsească repede pe lady Caster, care s-o scape 
de această corvoadă. 

Constance păru uluită când o văzu, dar supărarea ei era 
mai mare decât curiozitatea aşa că începu să vorbească fără a 
întreba ce căuta Tessa acolo. 

— Nu poate face asta, zise ea printre suspine. N-o să-l las, 
nici tata n-o să-l lase. Cum m-a lăsat Richard singură? Cum 
poate fi Jon atât de lipsit de sentimente? Apoi izbucni din nou 
în plâns. 

Tessa nu-și imaginase că va putea avea vreodată milă 
pentru această răsfăţată fiică a ducelui de Gillane, dar femeia 
care-i luase mâinile cu disperare, rostind vorbe nesăbuite 
despre viaţă şi moarte era atât de patetică! 


7 


VÂNĂTORUL DE ZESTRE 33 


Tessa își adună toate resursele încă o dată, neștiind ce 
trebuia să facă pentru a rezolva lucrurile. 

Chiar dacă-i era milă de Constance nu simpatiza cu ea. 
Cum ajunsese ca deși căsătorită cu Hartfield, să aibă o 
legătură cu sir Richard? 

Tessa nu se uita la Constance ci privea undeva peste capul 
acesteia, care, cu ochii înroșiți de plâns aștepta o soluţie din 
partea ei, sau măcar un răspuns. 

— De ce te afli aici? o întrebă Constance deodată. 

Era o întrebare la care nu putea răspunde. Tessa roși. 

Dar spre ușurarea ei, ușa se deschise și apăru lady 
Margaret, care înţelese dintr-o dată ce se întâmplase. O privi 
scurt și ciudat pe Tessa, neînțelegând cum de se afla în 
compania cumnatei sale, dar nu comentă. 

Tessa vorbi. 

— Îmi pare rău că te-am deranjat, Meg, zise ea îndreptându-se 
spre ușă. Constance a avut o discuţie cu Jonathan și nu sc 
simte prea bine. 

Lady Margaret îi zâmbi. 

— Nu este nici o problemă, draga mea. Te rog, întoarce-te 
la musafiri, domnul Macâffe deja îţi simte lipsa. 

Tessa abia aștepta să poată pleca, lăsându-și musafira cea 
mai puţin dorită pe mâinile cumnatei acesteia. 


Capitolul 2 


Jonathan Hartfield străbătea cu pași mari salonul mamei 
sale. În salon se mai afla doar sora sa, lady Margaret, care, cu 
excepţia unor priviri grăbite în direcția lui, se dedica lucrului 
de mână, în tăcerea pe care se vede c-o prefera. 

Jonathan avea o minte ordonată și nu era o persoană 
indecisă. Se confruntase cu multe probleme, pe care le 
rezolvase într-un fel sau altul. Acum avea o preocupare relativ 
minoră, dar pe care nu știa cum s-o abordeze. 

Preocuparea sa era de fapt pentru o persoană, Tessa Bellamy, 
sau mai precis informaţiile pe care se presupunea că le avea ea. 

Nu știa cum ajunsese această domnișoară în faţa încăperii 
în care discutase aprins cu soția sa, dar în clipa în care privirile 
li se întâlniseră avusese convingerea că auzise fiecare cuvânt 
schimbat de el cu Constance. 

Foarte curând numele lui va fi pângărit, aflându-se pe 
buzele fiecărei servitoare. 


VÂNĂTORUL DE ZESTRE 35 


lar dacă luăm în considerare faima de pocherist a tatălui 
său și propria să faimă de vânător de zestre, o dezonoare n-ar 
mai fi contat defel, dar pentru el acestea erau adevărate 
lovituri, greu de suportat. 

Iar pe el cel mai tare îl apăsa faptul că propria-i indiferență 
contribuise la toate acestea. Nu i-ar fi păsat atât de mult 
pentru propria-i persoană ci mai mult pentru mama și Sora sa, 
care nu apucase să se căsătorească. 

Ştia că va putea trece peste scandal, iar acesta o va afecta 
pe mama sa și va păta onoarea Margaretei, distrugându.-i orice 
șansă de a avea o căsnicie decentă. 

Dar chiar și inevitabilul putea fi amânat și asta era ceea 
ce-și dorea acum. Va pune ordine în gânduri și va face tot 
posibilul să-și pregătească familia, să știe ce dezastru o 
așteaptă. 

Divorțul nu era decât o formalitate pentru el. 

Deși n-o cunoștea pe miss Bellamy, aceasta îi făcuse 
impresia unei tinere de onoare, plină de cadoare, ca să nu 
mai vorbim de faptul că era foarte atrăgătoare. Fusese desigur 
și el tentat ca și alţii s-o considere sora insignifiantă, dar 
realizase imediat că numai prin comparaţie cu sora sa, Leticia, 
Tessa avea de pierdut. Altfel, era o tânără foarte drăguță, 
încântătoare chiar. Şi în plus, se pare că moştenise ceva din 
caracterul tatălui său, iar el îl cunoștea destul de bine pe sir 
Edwin, ca prieten al tatălui său și ca sfătuitor competent de la 
moartea acestuia. 

Sir Edwin era un om cu capul pe umeri, cu foarte mult 
bun- simţ, discret, calități care fuseseră moștenite de fiica sa. 

Dar după ce o cunoscuse pe fiica mai mică, pe Leticia, 
realizase că aceasta nu era o tânără demnă de luat în seamă, 
nu putea conta pe ea, pentru că era ambițioasă, egoistă și 
desigur n-ar fi putut păstra nici un secret dacă n-ar fi fost 
direct interesată. 

Dar deși gândea astfel despre Leticia Bellamy, nu se abținu 
de la un zâmbet. Realiză că era tentat să arunce cu noroi în 
orice femeie frumoasă numai pentru faptul că era imaginea 
propriei sale soţii. 

Margaret îi spusese că Tessa o chemase să rezolve 
problema soţiei fratelui său. Mai exista, desigur, doar 
posibilitatea ca numai în imaginaţia sa Tessa să fi auzit discuţia 
lui cu Constance. Tessa putea să apară la ușă în orice moment 
al discuţiei lor. 

În acest caz, se întrebă Hartfield, de ce n-ar lăsa lucrurile 
așa cum erau? 

Nu putea nega însă că era tentat să treacă pe la Tessa, să 
afle ce și mai ales cât auzise aceasta și cum avea de gând să 
trateze problema. 

Dar îl reţinea ceva să aducă în discuţie un subiect atât de 
delicat cu ea, mai ales că abia se cunoșteau. 

Mai exista posibilitatea ca ea să nu ştie prea mult, oricum, 
mai puțin decât era el tentat să creadă și în acest caz mintea ei 
ageră ar fi intuit restul, sau dacă ar fi știut mai mult, ar fi 
realizat ce putere poate avea asupra lui. 

Citind cartea de vizită a marchizului Hartfield, Tessa nu 
putu să nu întrebe: 

— A vrut să discute cu mine, Winthrop, sau a apelat la mine 
pentru că doar eu eram acasă? îl întrebă ea pe majordom. 

— A întrebat de dumneavoastră, miss, răspunse omul. 

Tessa era antrenată în treburi casnice, dar era îmbrăcată 
cum se cuvine într-o rochie de bumbac, avea buclele recent 
coafate de Caroline Lamb, ceea ce-i dădea un aer ușor distrat, 
punându-i în valoare frumusețea. Nu avusese intenția să iasă 
întreaga zi, dar se pudrase pentru a ajunge la paloarea cerută 
de moda vremii. 

Putea desigur să-l refuze, pentru că era singură acasă, dar 
poate curiozitatea sau și altceva o făcu să vrea să-l vadă. 

Deși nu făcea parte din categoria femeilor care nu suportă să 
fie văzute dacă nu sunt foarte aranjate, avu o strângere de inimă. 

Dar trebui imediat să decidă dacă vanitatea sau 
curiozitatea erau mai importante și numai după ce lăsă să-i 
scape o exclamaţie se decise asupra celei din urmă. 

— Te rog, trimite-l aici, Winthrop, îl instrui ea, și imediat ce 
majordomul plecă ascunse jupoanele pe care le repara într-un 
colț în care era sigură că nu avea cum să ajungă Hartfield. 
Adună repede, cărțile de ghicit pe care le consultaseră ea și 
Leticia mai devreme, se privi scurt în oglindă să vadă dacă nu 
cumva coafura îi era deranjată. 

Auzi pași pe hol, și se așeză repede pe un fotoliu așa încât 
când Hartfield deschise ușa să nu se vadă că inima îi bătea 
să-i spargă pieptul, părând acea femeie rece, dintotdeauna. 

Când Hartfield pătrunse în încăpere, privirile li se întâlniră, 
ca și atunci, pe hol, cu două zile în urmă. Se stabili imediat o 
legătură tacită între ei, din care el înţelese că instinctele nu-l 
trădaseră. 

Tânăra femeie din faţa lui care nu-l privea complice, putea 
fi abordată direct, cu inteligență. Abandonă imediat toate 
planurile și subterfugiile la care se gândise să apeleze, și se 
decise să i se adreseze cu toată francheţea. 

— Îţi mulțumesc că m-ai primit, miss Bellamy, zise el. Am 
avut norocul să te găsesc acasă, dar văd că te-am întrerupt. 

. Tessa îi zâmbi și tot chipul i se lumină. 

— Este acesta un fel de a-mi spune că nu arăt prea grozav, 
marchize? Trebuie să mă accepti așa cum sunt pentru că mama 
și Leticia au plecat să facă ultimele cumpărături pentru nunta 
acesteia, iar eu nu mă așteptam la musafiri. 

— Sau mai precis nu-ţi doreai musafiri? Oricum trebuie 
să fiu şi mai onorat că m-ai primit, miss. Mă bucur că te 
găsesc singură acasă, pentru că altfel ar fi trebuit să-ți 
vorbesc în prezența mamei sau surorii dumitale, lucru cam 
dificil. 

Tessa se așeză pe o canapea aflată în faţa ferestrei și-l invită 
să ia loc pe un scaun. 

— Mă surprinzi, milord, zise ea uimită. De ce ai vrea să mă 
vezi pe mine singură? Nu sunt de obicei prea solicitată poate 

dacă nu cumva m-ai confundat cu sora mea mai mică. Cu 
toate acestea, nu pot să nu admit faptul că n-ai reacționat în 
nici un fel când ai intra aici și ai văzut că miss Bellamy nu arată 
la fel ca acum două seri. 

Lui Hartfield îi plăcu imediat zâmbetul ei deschis, simțind 
ceva foarte ciudat în prezența acestei femei. Vru dintr-o. dată 
s-o curteze, dar faptul că era fiica prietenului tatălui său îl opri 
s-o facă. 

— Sunteţi mult prea modestă, miss Bellamy, zise el. Iar eu 
sunt genul de bărbat care preferă ochii inteligenți și mintea 
vie, unei simple frumuseți. - | 

— Chiar așa să fie, milord? Dacă așa este, trebuie să-ți 
mulțumesc; este cel mai frumos compliment care l-am primit 
în ultimul timp. N-aș vrea decât să-l merit. 

— ÎI meriti pe deplin, miss. 

— Cu toate acestea, aș vrea să știu care este obiectul vizitei 
dumitale, milord, căci bănuiesc că n-ai venit aici doar pentru 
a-mi face complimente. 

— Am o problemă de discutat cu dumneata, miss, și cred că 
știi despre ce este vorba. 

Observă că Tessa roșise. 

— Desigur, știu, răspunse Tessa, dar mai întâi trebuie să-ți 
cer scuze. N-am avut intenţia să trag cu urechea. Nu mai 
contează cum am ajuns acolo, dar realizând că eraţi în 
mijlocul unei discuţii aprinse, nu m-am putut abţine şi am 
ascultat. Lăsă ochii în jos la început, apoi îi ridică spre el. 
Într-un fel aşteptam sosirea dumitale şi chiar mă temeam de 

ea. Am fost chiar convinsă că vei veni a doua zi aruncând 
flăcări pe nări, ameninţându-mă să nu suflu o vorbă din ce am 
auzit. 

— Astfel mă intuiești, miss Bellamy? o întrebă el destul de 
surprins. Te rog să fii mai îngăduitoare. 

— Oricum, nu mi-am închipuit că vei veni să-mi faci 
complimente. 

— N-a fost intenția mea, dar n-am putut evita realitatea, 
răspunse el cu sinceritate. 

Tessa roși din nou, dar de data asta nu mai era încurcată. 

— Nu trebuie să te temi, milord, că voi lăsa să-mi scape ceva 
din ce am auzit într-un mod destul de condamnabil pentru 
mine. Mă simt vinovată că am auzit ceea ce nu trebuia. 

— În acest caz, trebuie să-ţi mulțumesc, miss Bellamy, şi să 
declar că-ți sunt dator şi-ţi stau la dispoziție oricând. N-aș vrea 
ca problemele mele să ajungă la urechea cui nu trebuie . 

— Aşa ai crezut? 

— Nu, nici vorbă, dar am vrut să mă asigur încă o dată, fiind 
vorba despre ceva vital pentru mine. 

Deși Tessa era umbrită de frumusețea surorii sale nu se 
poate spune că nu primea complimente. 

Nu putea de data asta să-și controleze roșeâța obrajilor, dar 
putea să-și controleze expresia feței, lucru care lui nu-i scăpă. 

— Te rog să nu consideri un act impertinent, milord, dar dacă 
tot am auzit câte ceva, aș putea să te întreb ce ai de gând să faci? 

Hartfield nu era pregătit să discute această problemă cu 
nimeni. 

— Ce trebuie să facă cel aflat într-o situaţie imposibilă? Face 
ceea ce trebuie, ce este mai bine pentru el. 

Tessa realiză că pusese o întrebare indiscretă și se simți 
vinovată. 

— Fără îndoială este cea mai bună soluţie, zise ea. Oricum, 
contează pe discreția mea, milord. 

Hartfield se ridică. 

— Îţi mulțumesc, miss Bellamy. Nu pot să neg că puteam să 
evit ca această dizgrație să-mi păteze numele, dar contez pe 
răgazul pe care mi-l va da discreţia dumitale pentru a mă 
pregăti pentru ce este mai rău. Oricum, îţi mulțumesc încă o 
dată, miss. 

— Nu ai pentru ce să-mi mulțumești, milord, zise Tessa, 
dezamăgită că pleca și că revenise la exprimarea formală de la 
începutul discuţiei, după ce se arătase foarte deschisă și 
dispusă să-l protejeze de eventualele bârfe. Am făcut asta din 
respect pentru mine mai întâi, apoi pentru dumneata. 

După plecarea lui, Tessa reluă reparația jupoanelor nu fără 
a simţi oarecare regret. Primise multe cereri în căsătorie dar 
nu era prea convinsă că acestea nu se adresaseră mai mult 
averii tatălui ei. Cu toate acestea putea deveni oricând o 
femeie foarte bogată, alegând cu mintea nu cu inima. 
Rămăsese necăsătorită pentru că nu simţise că era cazul să-și 
schimbe statutul. 

Nu-și dorea doar o căsătorie din dragoste dar nici una de 
conveniență. Nu-şi dorea nici o mare pasiune, ci voia doar 
atracţie reciprocă, un fel asemănător de a gândi. Nu întâlnise 


42 i ELIZABETH HEWITT 


până în acest moment bărbatul care să întrunească aceste 
cerinţe ale ei, oricum nu știa că-l cunoscuse chiar azi. Cu toate 
acestea știind că era un bărbat căsătorit, chiar dacă ar fi fost 
interesată de el, și-l alungă din minte. 


*k* 


+ 


În ziua următoare, numele lui Jonathan Hartfield și al 
soției sale erau pe buzele întregii comunități. În prima parte a 
zilei, Tessa rămase foarte departe de aceste evenimente. 
Cumpărăturile și vizitele de curtoazie nu erau pe placul ei, 
așa că-și petrecu o dimineaţă liniștită, lăsându-i pe cei ai casei 
să se agite. 

Pe la ora două își auzi tatăl, apoi mama, făcându-i 
observaţie unei servitoare. 

Tessa renunță la apărătoarea de scaun pe care o lucra, și 
începu să strângă lucrul. 

Când cu o zi în urmă, se întorsese lady Frances și aflase că 
în casa lor sosise lordul Hartfield, pe care-l primise fiica ei mai 
mare, iar Tessa fusese mustrată că-l primise fără a mai fi cineva 
de faţă și mai ales fără a aborda o ţinută specială. 

Tessa îmbrăcă aceeași rochie și a doua zi, dar neavând chef 
să suporte predicile mamei sale se strecură în camera sa, să se: 
schimbe înainte de masă. Nu se mișcase însă destul de repede 
și abia se ridicase când intră mama ei. 

— Dacă ai de gând să te schimbi și să cobori la masă, Tess, 
zise lady Frances, pe un ton de comentariu și nu de reproș, ar - 

fi mai bine s-o faci mai repede. Torrance ia masa cu noi, după 
care el și Letty pleacă la Richmond s-o viziteze pe sora lui. Vor 
cina acolo așa că rămânem singure, pentru că tatăl tău se duce 
la club să joace cărți. 

Tessa făcu așa cum i se spusese, se schimbă repede cu o 
rochie de muselină, dar cu toate acestea îi găsi așezați la masă 
pe ceilalți. Se strecură pe locul ei încercând să treacă 
neobservată, dar mama o privi încruntându-se, în timp ce tatăl 
îi zâmbi. 

Începu imediat să mănânce consomeul care începuse să se 
răcească, ascultând pălăvrăgelile surorii ei. 

— Era să leșin la madam Celeste când a apărut Lucy Brecker 
și mi-a dat vestea, nu-i așa, mamă? zise Leticia dându-și ochii 
peste cap, dramatic. Nu mi-aş fi închipuit asta despre draga 
mea Constance. Oricum, nu cred ce se spune. 

— Ba eu cred că ești convinsă de ceea ce ai aflat, o 
întrerupse sir Edwin, nu ne-ai vorbit de altceva decât de asta, 
de cum ai venit. Este o problemă delicată, oamenii implicați 
ne sunt prieteni și problema este prea serioasă ca să bârfim pe 
seama ei. 

— Tu n-ai aflat, Tess? îndrăzni Leticia, observând uimirea 
din ochii surorii sale. 

— În afară de faptul că este vorba de prietena ta, 
Constance... nu știu nimic, zise ea. 

— O, Tess este îngrozitor! scânci Leticia, care voia să facă un 
spectacol din vestea ce voia să i-o dea, nefiind nicidecum 
afectată de implicaţiile celor aflate. Connie a fost găsită moartă 
dimineaţă de către coaforul ei. 

— Cum s-a întâmplat? zise Tessa cu un nod în stomac. 

— Cred că ai observat că prietena mea avea o stare specială 
la balul meu, nu? Iar Caroline Fisher, vara ei din partea mamei 
mi-a spus că arăta forte prost în ultimul timp. Connie i-a 
mărturist că suferă de insomnie de ceva vreme. Constance lua 
laudanum ca să poată dormi și ca să scape de migrenele care 
o chinuiau și se pare că azi noapte a luat o doză cam mare din 
greșeală. Cred că ești ultima din oraș care n-a aflat. Madam 
Celeste a umplut tot orașul cu vestea asta când am plecat cu 
mama. Apoi se întoarse spre Torrance; sunt foarte afectată, 
Walter, și nu-mi va trece curând, va trebui să te obișnuieşti cu 
asta. 

Tessa se simţi dintr-o dată foarte relaxată. Vestea că soția 
lui Hartfield murise din greșeală, pentru că luase o doză prea 
mare de laudanum, o făcu dintr-o dată să se simtă bine, 
scăpată de un coșmar. 

Sir Edwin fu primul care vorbi: 

— Fără îndoială, Torrance va trebui să se obișnuiască să-ți 
suporte toanele, așa cum facem toţi care te iubim. Noi toți îi 
considerăm prieteni pe cei din familia Caster, iar aceasta este 
o tragedie pentru ei ca și pentru ducele de Gillane, care era 
foarte atașat de fiica sa. Nu putem trata vestea asta ca pe 
oricare alta, fără însemnătate. 

Leticia, departe de a fi o tânără lipsită de inteligență, nu 
poseda prea multă imaginaţie. Considera prietenia cu 
Constance şi familia Caster o posibilitate de a discuta foarte 
deschis problemele prietenei sale. 

Sir Edwin o înţelegea, dar spera că fiica sa va fi atât de 
înţeleaptă încât să nu discute deschis în faţa logodnicului ei. 
Dar era prea târziu. Chiar și defectele Leticiei erau virtuți în 
ochii logodnicului ei. 

— Te asigur, tată, zise ea, nimeni nu va discuta altceva decât 
acest subiect, mult timp de acum înainte. Aș vrea să mergem 
la petrecerea dată de familia Posonby în seara asta; nu se va 
discuta altceva. Tess, i se adresă ea dintr-o dată surorii sale, 
spune-mi, nu crezi că este un accident? 

— Ce vrei să spui? o întrebă Tessa, ce altceva ar putea fi? 

Conștientă de privirea dezaprobatoare a soțului ei, lady 
Frances puse capăt discuțiilor. 

Tessa, care era în general de acord cu tatăl ei că Leticiei era 
mai bine să i se curme dispoziția spre bârfă, își dori pentru 
prima oară să asculte pălăvrăgeala Leticiei. Dar se simți și mai 
frustrată pentru că imediat ce se termină masa, Leticia fugi în 
camera ei să se schimbe iar lady Frances o trimise pe ea să-l 
întrețină pe lordul Torrance. 

Sir Edwin profitase de ocazie să se strecoare în biroul său, 
iar Tessa făcu față cu greu unei conversații de politeţe cu 
lordul, recurgând la un tertip pentru a scăpa mai devreme. 

Observaţia Leticiei că prietena ei, Connie, nu murise de 
moarte bună, îi dădea o stare neplăcută. 

În cele din urmă, lady Frances remarcă întârzierea 
exagerată a Leticiei, iar Tessa se grăbi să descopere cauza. 
Înainte ca mama ei să obiecteze, se şi strecurase din încăpere. 

Mary Perkins, camerista Tessei și a Leticiei tocmai îi 
încheia un colier de perle Leticiei, care, cu mâna rămasă liberă 
își lua mănușile de pe un dulap. 

— Presupun că mama te-a trimis să mă grăbești, zise Leticia 
văzându-și sora. Ei bine, sunt gata. Nu m-am putut decide ce 
să îmbrac. Am ales rochia asta bleu, zise ea făcând o piruetă în 
fața surorii sale. Este cea mai bună alegere, nu crezi? 

— Este perfectă, zise Tessa, dar aș vrea să-ţi vorbesc înainte 
de a pleca. 

Leticia se încruntă aproape imperceptibil, dar când auzi că 
era vorba despre prietena ei Connie, încruntarea dispăru 
imediat. De acum, Leticia se simţea superioară surorii sale 
pentru că într-un Singur sezon pusese mâna pe cea mai 
eligibilă partidă, lordul Torrance, în timp ce sora ei, care se 
afla la al treilea sezon, părea mult prea naivă și nu se putea 
lăuda cu aceeași reușită. 

— Nu ţi se pare ciudat, Tess, că deși îți petreci tot timpul 
acasă, cu un aer de bufniță prea înțeleaptă, n-ai habar de ce se 
întâmplă în jur? Dacă o s-o ţii tot așa, draga mea, eforturile 
mele și ale mamei de a-ţi găsi un soț ar putea fi soldate cu 
eşec. 

Tessa încercă să nu se enerveze. 

— Ce legătură are asta cu Constance? 

— A, nici una, admise Letty. Dar toată lumea știe că sir 
Richard era marea ei iubire. Dar Hartfield a revenit pe 
neașteptate în oraș și a surprins-o cu el. Altfel de ce crezi că 
s-ar fi retras din societate și ar fi început dintr-o dată să arate 
atât de prost?Apoi, ca și când ar fi luat o hotărâre își prinse 
sora de brat şi o trase aproape de ea cu un aer melodramatic; 
ai ştiut că nici sir Richard n-a mai apărut în societate de la 
balul meu? A pretextat că are probleme la una din moșiile sale 

din Irlanda, dar se pare că prietena mea Constance s-ar fi dus 
să-i ceară ajutorul, iar sir Richard ar fi refuzat-o trimițând-o 
înapoi la soţul ei, nevoind să rămână cu o astfel de femeie ca 
povară. Biata Connie! 

Oricum, Tessa realiză că mariajul Hartfield era pe ducă, 
lucru care o făcu să nu se simtă în largul ei. 

— Sper că nu te apuci să răspândești toate zvonurile astea, 
Leticia! Tata are dreptate, sunt prietenii noștri și nu trebuie să 
se audă nimic de la noi. 

— Ce naivă ești, Tess! zise Leticia impacientată. Dar dacă te 
preocupă ce crede familia Hartfield de ce nu te duci la 
prietena ta, Meg, care este la fel de pioasă și plictisitoare ca și 
tine. Cred că și-ar dori să-i spună cineva că fratele ei este un 
model de virtute, că este plin de calități. Eu, draga mea, merg 
la o întâlnire cu-oameni din lumea adevărată, reală. 

Tessa acceptă partea bună din sfatul Leticiei și se apucă să-i 
scrie un bilet prietenei sale, transmițându-i condoleante, 
oferindu-și ajutorul. 

Abia a doua zi primi răspuns de la Meg Hartfield. 
Presupusese că Margaret fusese prea ocupată, ajutându-și 
mama cu pregătirile de înmormântare. Margaret o invita la ea. 

Când ajunse la Margaret a doua zi, aceasta îi confirmă 
bănuielile. 

— Am fost foarte afectată, Tess, altfel ți-aş fi dat de știre mai 
repede. Tu care ești atât de bună știu că m-ai fi ajutat cu orice, 
deși nu mi se pare normal să pun pe umerii tăi problemele 
familiei mele. L-am adus pe doctorul Omney la mama care a 
avut probleme cu inima, la aflarea veștii. 


ki 

lar bietul Jon este atât de trist și îngândurat;, mama 
continuă să-i spună că moartea Constancei este o ușurare 
pentru el... R 

De fapt, nimeni nu știe dacă nu este mai bine să-l felicite 
pe Jon, decât să-i transmită condoleanţe... Ştiu că pare oribil 
ce spun, dar pentru el este o mare ușurare. 

Numai ducele ne face viața și mai grea acuzându-l pe Jon 
că, din cauza lui ar fi ajuns Constance în stare de disperare... 
cred c-ai auzit bârfele din oraș. 

Tessa le auzise. Auzise chiar mai mult decât îi spusese 
Leticia. Se discuta deschis despre relația Constancei cu sir 
Richard. Ducele de Gillane punea chiar el însuși paie pe foc 
alimentând bârfele, dând mereu vina doar pe Jon Hartfield. 

Dar nu făcea doar atât. Margaret îi confirmă că ducele 
aruncase din casă tot ce-i aparținea lui Jon, în faţa slugilor, ba 
chiar voise să-l oprească să participe la funeraliile Constancei. 

Să nu mai spunem că ducele retrăsese imediat după 
moartea Constancei toți banii depuși pe numele fiicei și ai 
ginerelui său la banca Drummonds, deși Jon avea dreptul la 
acești bani. 

Mama lui Jon era într-o stare deplorabilă, având mereu 
impresia că va fi dată afară din casă, din cauza lipsei de bani 
de care începuse să sufere de la moartea soțului său. Jon o 
liniștise spunându-i că achiziţionase casa pe numele ei din 
suma pe care ducele o stabilise la căsătorie, așa că nu putea fi 
atacată de nimeni. 

Din punct de vedere social toată familia purta doliu și nu 
participa la nici un eveniment, iar Margaret era de acord cu 

mama sa că în următoarele luni era bine să trăiască foarte 
retrase. Nu era prea plăcut să vadă că toată lumea tăcea atunci 
când Margaret apărea undeva. 

Tessa încercă să-și încurajeze prietena pentru că de fapt, 
nici nu putea face altceva pentru ea. Renunţă la câteva invitaţii 
pentru a petrece câteva ore cu cele două doamne Caster. Îi 
făcea plăcere să fie alături de Margaret dar nu și de mama 
acesteia. Dacă reușea să facă abstracţie de toanele 
melodramatice ale doamnei Caster, orele petrecute în această 
familie erau fericite. 

Pe Jon îl văzu rareori şi prezența ei acolo reuși să ma: 
potolească și invectivele văduvei împotriva fiului său.. De 
câteva ori ridicând ochii de pe lucrul pe care și-l aducea, Tessa 
surprinse privirea lui Jon asupra ei. 

Într-una din zile, după ce luă masa cu familia Caster, Tessa 
începu să-i reproșeze cu blândeţe dar și cu fermitate văduvei 
comportamentul faţă de fiul său. 

Imediat după masă, văduva Caster acuză o durere 
cumplită de cap retrăgându-se în camera sa, insistând ca 
Margaret s-o însoțească. Așadar, doar Jonathan o putea 
conduce pe Tessa. 

Margaret își urmă ascultătoare mama, după ce se scuză, iar 
Tessa rămase doar cu lordul Hartfield. El i se adresă imediat. 

— Nu încerc să scuz comportamentul mamei, miss Bellamy. 
Te rog, doar să înţelegi că se confruntă cu o situație dificilă 
căreia nu poate să-i facă faţă. 

Tessa abia se abţinu să nu afirme că dintotdeauna văduva 
fusese egoistă și înclinată spre grosolănie, dar se opri la timp. 

— Cred că era bine ca eu să nu fi deschis discuţia. Mă tem 
însă că limba-mi ascuţită a vorbit înaintea mintii, milord și 
pentru asta trebuie să-mi cer scuze. Cu toate astea, nu pot să 
nu mă întreb cum poți s-o suporti. 

El zâmbi cu amărăciune. 

—Mama nu-și propune să fie dură, cred că nici nu realizează 
cât pot răni vorbele ei. 

Tessa ar fi fost de altă părere dar reuși să se abţină. 

— Ducele de Gillane îţi face foarte mult rău, milord. Nu pot 
să pretind că n-am auzit lucrurile abominabile pe care le 
spune despre tine. Și face asta deși multă lume știa despre 
Constance... 

Din privirea lui înțelese că nu lua vorbele ei ca o ofensă la 
adresa defunctei sale soții. | 

— Da, este adevărat că vrea să-mi facă rău, admise el, dar în 
felul său este la fel de inofensiv ca și mama. Cred că durerea 
dispariției fiicei îl face să vrea să fie rău. Oricum, eu aș fi fost 
mereu în inima furtunii indiferent ce-ar fi făcut Constance, așa 
că toate cele întâmplate nu m-au luat pe nepregătite. Mi se par 
mai ușor de suportat în acest context. 

În zilele care urmară, Tessa se simţi tot mai atrasă de 
Jonathan, pe care începu să-l admire. Erau momente în care 
ajunse să se convingă că nu-i displăcea, deşi el nu lăsa să se 
vadă nimic concret. O trata la fel ca pe lady Margaret; era 
amabil, dar uşor indiferent. 

Tessa realiză curând că deși nu era o persoană romantică 
se lăsase atrasă în mrejele lui Jonathan, la fel ca sora ei, care 

începuse să viziteze mai des familia Caster, de când el revenise 
acasă. În venele celor două surori curgea de fapt, același sânge. 

Sezonul se apropia de sfârșit, iar familiile cele mai 
importante se îndreptau spre locurile lor de provenienţă. Și 
pentru că Tessa nu avea un loc al ei, se grăbi să accepte 
invitaţia de a merge la moșia Boxwood, care aparținea ducelui 
de Dexter, locul în care-și petreceau în fiecare an Crăciunul, 
iar invitaţia fu lansată și pentru familia Caster, pentru că 
ducelui îi plăcea să aibă casa mereu plină de cunoscuți. 

Lady Margaret îi mulțumi din inimă prietenei sale, dar 
refuză invitaţia: 

— Jon vrea să rămână în oraș, să suporte toate afronturile 
cu curaj. Nu știu cât va reuși să facă faţă. 

Tessa consideră că era o cruzime din partea lui să rămână 
știind că Margaret și mama lui nu se gândeau cum să scape 
mai repede de toată bârfa din oraș. 

Margaret admise că ar fi fost o mare bucurie pentru ea să-și 
poată petrece Crăciunul cu prietena ei, dar declară că decizia 
de a rămâne îi aparţinea ei și mamei, în pofida faptului că 
Jonathan le sfătuise să accepte invitația. 

— Dacă noi nu vom fi alături de el, atunci cine? zise 
Margaret. 

Era un argument de necontestat, dar Tessa îi smulse 
promisiunea că-i va scrie și că va veni măcar odată la 
Boxwood, fără s-o anunţe. 

Pe la sfârșitul săptămânii, nu mai rămăsese prea multă 
lume bună în oraș, așa că familia Caster se mai linişti. Familia 
Bellamy puse ultimele bagajele în trăsuri și porni spre 
Boxwood. 


Capitolul 3 


Călătoria și vizita familiei Bellamy la moșia ducelui de 
Dexter se desfășurară fără evenimente. Lordul Torrance li se 
alătură chiar înaintea Crăciunului, după cum era de așteptat, 
iar Colin, care plănuise să fie o vreme în preajma cardinalului, 
găsi și el o portiță de scăpare și veni, fiind foarte frumos 
primit mai ales de către vara sa, Tessa. 

Pe ea o cam plictiseau pregătirile de nuntă ale surorii sale, 
care nu scăpa nici un prilej să-i amintească faptul că deși mai 
tânără, se căsătorea prima. 

Tessa avea totuși o mare putere de adaptare, în funcție de 
împrejurări. Când se afla în oraș, se bucura să trăiască acolo 

și nu tânjea după traiul rustic; când era la ţară, nu simţea 
lipsa civilizaţiei și slăbea ritmul pentru a se potrivi cadrului 
general. 
Când primi prima scrisoare de la lady Margaret, la vreo 
două săptămâni după sosirea la Boxwood, nu avu nici măcar 

idee că situația familiei prietene nu se îmbunătțătise acum că 
lumea plecase din oraș și rămăseseră mai puțini bârfitori. 

Familia Bellamy făcu toate aranjamentele ca fiicele sale să 
pornească însoţite de lordul Torrance spre moșia familiei 
sale, Pembrokeshire. 

Sir Edwin refuzase politicos' invitaţia; evita compania cam 
plictisitoare a viitorului său ginere, pretextând că se bucurase 
îndeajuns de viața rustică. De aceea, familia Bellamy nu-și 
cumpărase nici o moșie în afara orașului. 

Tessa nu pleca în călătorie cu inima deschisă. 

Între condescendența surorii sale și placiditatea lordului 
Torrance, perspectiva unei luni în compania lor exclusivă nu 
putea s-o încânte defel. În momentele de liniște căuta o scuză 
plauzibilă pentru a rămâne la Boxwood sau a se întoarce în 
oraș cu tatăl ei, cu scuzele de rigoare pentru a nu ofensa 
familia Torrance. 

lar răspunsul la dilema ei sosi cu trei zile înainte de 
plecare. 

Veni sub forma unei scrisori de la lady Margaret, la care 
adăugase și fratele acesteia câteva rânduri, ca de obicei. Prima 
pagină era ceva obișnuit, conținea multe banalități, numai 
când o întoarse observă că restul misivei fusese scris în mare 
grabă, pătat ici și colo din cauza cenușii în exces pentru a usca 
mai repede cerneala. 

Tessa citi această parte cu mare atenţie, mai ales că simpla 
lectură în sine era o problemă din cauza scrisului aproape 
ilizibil. Nu înţelese chiar totul, dar mesajul scrisorii îi era clar; 
era alarmant. 

Se duse direct la tatăl ei, pe care-l scoase din bibliotecă, 
unde juca șah cu Colin. 

— Am primit o scrisoare de la lady Margaret, tată, începu ea, 
intrând direct în subiect și aș vrea să mă întorc odată cu tine 
în oraș, pentru că familia prietena are mare nevoie de ajutor, 
aşa Simt. 

Sir Edwin se încruntă. 

— Ştii că-mi face plăcere să te am alături, Tessa, dar trebuie 
să mă consult și cu mama ta în privinţa asta. Ce s-a întâmplat? 
Am crezut că problemele familiei Caster s-au mai diminuat 
acum. 

— Așa ar fi trebuit să se întâmple, zise Tessa, dacă ducele de 
Gillane n-ar face totul pentru a-l ruina pe lordul Hartfield. 
Meg îmi scrie că acum se vorbește de ceva mai rău decât 
sinuciderea și cred că știi care este sursa. A mai menţionat 
despre o vizită din strada Bow și se teme că Gillane își va folosi 
puterea și banii pentru a-l face pe Hartfield proscris. 

Colin exclamă: 

— Dacă a pomenit de strada Bow, este vorba de crimă! 

Sir Edwin îi privi îngândurat. 

— Fără a nega puterea și influența banilor lui Gillane la 
nivelul guvernului, vă pot pune că aceia care lucrează pe 
strada Bow au nevoie de mai multe dovezi decât elucubraţiile 
unui tată înveninat împotriva fostului ginere, indiferent cât de 
bogat ar fi acesta. Cât despre Jon.. 

— Tată! exclamă Tessa, nu cumva îl crezi capabil de a-și 
omorî soţia? 

— Din cât îl cunosc, nu, răspunse sir Edwin fără ezitare. 
N-am spus că l-aş putea considera vinovat pe Jon, cred doar că 
Gillane a găsit mijloacele de a face autorităţile să creadă că ar 
fi motive să-l suspecteze pe Hartfield. 

— La naiba cu acest Gillane! exclamă Tessa fără a-i păsa că 
nu era o exclamaţie demnă de o doamnă. Nu știu dacă Jon i-a 
pus Constancei otrava în palmă spunându-i că este praf de 
miozotis, dar Gillane ar trebui să nu păteze reputația fiicei 
sale. Cu cât se transformă mai mult în scandal public, ies la 
iveală mai multe din aventurile acesteia. Cred că toată lumea 
a cam suferit de pe urma Constancei Hartfield. 

— Provoca probleme vie, dar ce probleme face acum, 
moartă! exclamă Colin. Gillane nu mai gândeşte normal. N-aș 
fi crezut că va fi atât de afectat și de pornit împotriva lui 
Hartfield. Nu neg că poate acestuia îi va fi trecut vreodată prin 
minte s-o strângă de gât pe podoaba aia de nevastă a lui. Cu 
toate astea, n-ar fi avut nimic de câștigat în acest mod. Ba chiar 
din contră a pierdut foarte mult. 

Tessa își ascultă vărul fără a se trăda în vreun fel în privința 
sentimentelor ei față de Jon Hartfield. Se gândise la multe 
motive pentru care acesta ar fi încercat să scape de nevastă. 
Moartea ei era o soluție mai simplă decât divorțul şi nici nu 
avea de unde să știe că ducele va face totul să-l târască în 
justiţie. 

Dar apoi Tessa își spuse că aceste gânduri ale ei erau un fel 
de trădare față de prietenia ei, Margaret și familia acesteia şi 
renunţă la ele. i 

— Ai dreptate, Tessa, Hartfield va avea nevoie de prieteni 
adevăraţi şi puternici, zise sir Edwin. Din cei douăzeci de ani 
în justiție am aflat că nu este nimic mai indicat decât dovezile 
solide. Nici Hartfield, nici prietenii lui nu trebuie să se bazeze 
pe faptul că nevinovăția îl va proteja. 

Tessa se înfioră involuntar. 

— l-ai putea ajuta, tată? 

—Aș fi fericit să-i ofer un sfat bun, de specialist, dacă mi l-ar 
cere, dar nu i-aș putea fi apărător. Eu nu sunt avocat pledant, 
draga mea, ceea ce-i trebuie lui. 

— Ştiu, tată, dar mă tem de încăpățânarea lui Gillane de a-l 
târi în justiție. Cu toate acestea cred că ar fi bine totuși să stăm 
de vorbă cu familia Hartfield și te voi însoți în oraș. N-aș putea 
sta la Pembrokeshire așteptând vești acolo. 

Sir Edwin zâmbi indulgent fiicei sale preferate. 

— Bine, draga mea, voi discuta cu mama ta, iar tu transmite-i 
lui Meg Caster că familia poate beneficia de sfaturile mele de 
specialitate. 

Tessa sări de pe scaunul pe care se afla și-și îmbrăţișă tatăl. 
Deși sir Edwin îi dădea mână liberă soției în problema fetelor 
se amesteca uneori când considera că planurile sale sunt mai 
bune. Şi acum era momentul. 


kkk 


În prima dimineaţă de la întoarcerea la Londra cu tatăl său, 
Tessa trecu pe la Margaret unde avu de așteptat și trebui să 

insiste pentru că servitorii fuseseră instruiți să spună că familia 
nu se afla acasă. Margaret cobori imediat ce auzi cine o căuta 
și se scuză că nu precizase exceptii la instrucțiunile date. 

— Asta pentru că nu mă așteptam să te văd până la 
începutul lui martie, zise ea, conducându-și prietena într-o 
încăpere în care se făcuse focul. Acum familia trăia restrâns, 
făcând mari economii. 

Imediat ce închise ușa, lui Margaret îi pieri zâmbetul și abia 
reușea să-și stăvilească lacrimile. Tessa o strânse la piept 
pentru ca prietena ei să poată plânge în voie. | 

Sir Edwin, tatăl Tessei, care se numea Edwin Alan 
Meereswith Bellamy, la cei cincizeci și patru de ani ai săi era 
considerat primul jurist al țării. Prin relaţii de familie, dar mai 
precis prin abilitatea sa, ar fi putut ajunge consilierul regelui, 
dar nu avusese astfel de ambiţii. Își câștigase averea în mod 
cinstit, bunicul său fusese Arhiepiscop de Exeter, tatăl un 
gentleman în garda regelui, iar el se căsătorise cu fiica mai 
mică a ducelui de Exeter, căsătorie considerată o mare 
afacere de către familie. 

Convingerile, pregătirea juridică și integritatea sa, îi 
atrăseseră lui sir Edwin respectul și admiraţia celor din jur. 

Aflat la Brooks, deși era prea devreme şi nu avea prea mulți 
prieteni cu care să dezbată probleme juridice, sir Edwin fu 
uimit de un zgomot puternic. 

Un domn care dormea în spatele lui sir Edwin se trezi 
brusc şi după ce privi în jur asigurându-se că nu se întâmplase 
nimic începu să moțăie din nou; un alt domn din încăpere 

ridică privirea de pe cartea pe care o citea şi după ce privi în 
jur părăsi încăperea. Sir Edwin ridică și el privirea și se uită 
spre locul de unde se auzise zgomotul, adică spre ușă. 
Observând că zgomotul nu se mai repetă, presupuse că 
vreunul din chelneri scăpase vreo tavă prea încărcată și dădu 
uitării problema. 

Dar după câteva minute liniștea fu tulburată din nou de 
data asta de vocea unui bărbat care profera vorbe nu tocmai 
ortodoxe la adresa cuiva. 

Sir Edwin nu auzea dacă-i răspundea cineva, dar recunoscu 
vocea ducelui de Gillane care crease cea mai penibilă scenă. 

Sir Edwin oftă, pentru că putea realiza prea ușor cui îi erau 
adresate inwectivele proferate de acesta. Se ridică și se îndreptă 
spre hol de unde venea vocea ducelui. Făcu o grimasă pentru 
că nu concepea ca un bărbat ca ducele să facă astfel de scene. 

— O să te fac să plătești tot, urla ducele Gillane. Apoi se 
întrerupse brusc văzându-l pe sir Edwin: ce naiba cauţi aici? îl 
întrebă el. 

— Pace și liniște în special, răspunse sir Edwin; poate că nu 
eşti conștient că vorbeşti atât de tare încât deranjezi toată lumea 
din jur. Problemele tale cu Hartfield, adăugă el, privindu-l pe 
Jon aflat și el în încăpere, nu-i privesc pe cei din jur. 

Ducele fu luat prin surprindere. Puţini erau cei care ar fi 
îndrăznit să-i facă observaţie pentru că era un om foarte bogat 
şi influent. Sir Edwin însă, îl privea ca pe oricare altul. Şi el era 
un om cu avere, stabil din punct de vedere social așa că îşi 
permitea să nu dea importanță opiniilor ducelui. 

— Ce este, Bellamy? răcni ducele Gillane. Am luat masa cu 
tine acum câteva luni la Clarendon, ne cunoaștem, nu-i așa? 
De ce te amesteci în discuţie? 

Un altul ar fi roșit, dar sir Edwin nu se pierdu cu firea. 

— Nu am nimic cu dumneata, Gillane, îi răspunse el; dar 
nici nu pot sta deoparte să ascult invectivele la adresa acestui 
tânăr pe care l-am considerat uneori fiul pe care nu mi l-a dat 
Dumnezeu. Nici un gentleman n-ar face asta. 

Hartfield nu scosese o vorbă până atunci. Era tras la față, 
palid, dar auzind cuvintele lui sir Edwin, schiță un zâmbet. 

— Vă mulțumesc, sir, zise el. Cu toate acestea fapta 
dumneavoastră nu are sens, sir pentru că ducele Gillane nu 
face decât ceea ce vrea să facă, nu ascultă părerile altora. 
Consider că totuși, cea mai bună soluţie este să-l las să spună 
tot ce are de spus fără a-i răspunde, până obosește sau se 
plictiseşte. 

Spre uimirea lui sir Edwin, ducele Gillane scuipă pe 
covorul Aubusson din încăpere. 

— La naiba! exclamă el, clubul ăsta nu mai este pentru 
domni! Este locul de adunare al ucigașilor, trădătorilor și 
hotilor. Deși invectivele lui le erau adresate celor doi în 
comun sir Edwin observă cum ducele strânse marginea 
scaunului până i se albiră încheieturile, apoi îi privi pe fiecare 
în parte și ieși din încăpere, continuând să amenințe. 

Hartfield vizibil relaxat, lăsă să-i cadă umerii în jos de parcă 
până atunci ar fi făcut un efort de a-i ţine ridicaţi. Veni spre sir 
Edwin și luă palma acestuia în mâinile sale. 

— Vă mulțumesc din suflet, sir, pentru intervenţie. Știu că 
ați avut cea mai bună intenţie, dar sper să nu regretați că mi-ați 
venit în ajutor. Ducele nu uită atât de ușor. 

— Nici eu, zise sir Edwin. Cred că mă pot împrieteni cu cine 
vreau și nu mi-ar fi picat bine să stau aici să asist la ce ţi-a făcut 
Gillane, chiar dacă n-ai fi fost fiul celui mai bun prieten al 
meu. Hai să bem un pahar de brandy, Hartfield. Nu-mi place 
cum arăţi. 

Jonathan vru să spună ceva dar renunţă, încercă să schițeze 
un zâmbet dar nici acesta nu-i reuși. Avea nevoie de un 
prieten ca de aer. 

Din momentul în care încetase să aibă o viaţă socială cei 
care-i arătaseră oarecare prietenie făcuseră eforturi de a 
continua să păstreze relaţia cu el, dar renunțaseră curând. Era 
un bărbat mai retras, mai deosebit, un introvertit, care nu 
suporta să fie privit cu milă. ÎL urmă pe sir Edwin pe hol. 

După ce sir Edwin dădu instrucțiuni unui servitor în 
privința felului de brandy pe care să-l aducă, cei doi bărbaţi se 
aşezară confortabil. 

— M-am întors doar de o zi în oraș dar am auzit prea multe 
despre tine și Gillane și sunt îngrijorat din cauza asta, începu 
sir Edwin. Iar dintr-o scrisoare primită de fiica mea de la lady 
Margaret am înţeles că ai fost deja audiat ca și unii dintre 
servitorii casei. 

— Ca și toti prietenii mei, completă Jonathan. Nu sunt mulți 
pentru că unii dintre cei pe care-i consideram amici au 

declarat că nici nu mă cunosc. Mama mă consideră nebun că 
nu pun capăt în vreun fel situaţiei și uneori înclin să cred că 
are dreptate. 

Servitorul care le aducea băuturile ciuli urechile, iar sir 
Edwin îl rugă politicos dar ferm să închidă ușa, lucru pe care-l 
și verifică. 

Servitorul se întoarse cu băuturile vădit dezamăgit de 
faptul că era privat de secrete interesante, picante poate. 

— Cred că era și cazul, zise Jonathan oftând ușurat. Cred că 
toți abia așteaptă să schimbe informaţii despre viața mea. Cred 
că viitorul nu-mi rezervă nimic bun. 

— Gillane nu va putea face nimic decât dacă există dovezi 
împotriva ta. Crezi că există ceva care să poată dovedi că ai 
avut un rol în moartea soției tale? îl întrebă sir Edwin. 

— Din cât ştiu numai una din servitoare ar putea depune 
mărturie împotriva mea. 

— A depus deja? întrebă sir Edwin. Știi ce-a declarat? 

Jonathan încuviință. 

— Da. Gillane mi-a strigat în gura mare. Femeia respectivă 
pretinde că sticluța cu laudanum a fost găsită la capul 
Constancei și că ea i-o furnizase pentru a o ajuta să doarmă. 
Servitoarea îi dădea ea doza necesară pentru a n-o lăsa să ia 
singură dacă venea acasă băută. Minciuna abia aici începe: a 
declarat că mi-a spus doar mie de asta, pentru că eu să-i pot 
administra în situaţia în care rămâneam singuri. Lucrul acesta 
este absurd pentru că eu n-am mai împărțit aceeaşi cameră cu 
Connie de doi ani. Nu existau nici un fel de intimităţi între 

noi. Dar acum este cuvântul ei împotriva cuvântului meu și se 
pare că declaraţia unei servitoare are mai mare greutate. 

— Nu fi atât de sigur, îl liniști sir Edwin. Nu are putere 
acuzatoare. 

Jonathan, care ţinea paharul cu băutură într-o mână, ridică | 
stânjenit privirea spre sir Edwin. 

— Nu este doar ea. Această servitoare, ducele Gillane, 
chiar şi valetul meu care a primit bani ca să mintă, toți m-au 
auzit amenințând-o pe Connie. Toată casa știe că ne certam 
fără încetare, iar ea ameninţa să mă ruineze. Tot ea se pare 
că i-ar fi spus femeii că vreau s-o omor. Eu când am 
ameninţat-o pe Connie, i-am spus că vreau să divorţez, nu 
s-0 omor. 

Replica ei a fost că decât să apară în fața justiției mai bine 
aș omori-0. Nu putea să creadă că nu mai are nici un fel de 
influență asupra mea, că nu-mi păsa de părerea lumii, sau de 
averea ei. Divorțul îl voiam, nu moartea ei. 

— De ce, Jon? 

— Dacă știți ceva din viața mea cu această femeie, cred că 
aveți și răspunsul la această întrebare. 

— Ştiu că ai fost pus în situaţii neplăcute, dar asta nu este 
ceva neobişnuit, răspunse sir Edwin cu blândeţe. Dacă lady 
Hartfield ţi-a fost necredincioasă, cred că n-a fost nici discretă, 
iar dacă au fost discuţii poate că n-au fost mai puternice de 
data asta ca să ajungeţi la divorț. Doar vă înţeleseseţi să duceți 
vieţi separate. Exista altă femeie în viața ta? 

— Nu, răspunse Jonathan cu convingere. Ar fi vrut să-i 
dezvăluie lui sir Edwin și motivele care-l făcuseră să nu 
divorțeze încă de Connie, dar cuvintele refuzau să-l asculte. 

Din dorinţa de a n-o mai discredita acum pe Connie, care 
murise, el divagă de la adevăr. 

— Știe toată lumea că m-am însurat cu ea pentru bani, dar 
mândria m-a făcut să vreau să divorţez. Au fost discuţii și 
despre sir Richard, mai puţină discreţie... am decis că este 
de-ajuns. 

Sir Edwin puse paharul pe masă și-l privi pe tânăr în tăcere. 

— Nu-ţi pot spune unde va duce asta, Hartfield, dar dacă ai 
ajuns până aici, nu trebuie să iei lucrurile prea ușor. Ar fi bine 
să consulţi un avocat. 

— Cel care m-a audiat este omul lui Gillane. 

— În acest caz, îţi pot recomanda câţiva specialişti care 
sunt şi oameni de onoare, se oferi sir Edwin. În același timp 
ai putea părăsi orașul adăpostindu-te la un prieten de 
încredere. 

Jonathan îl privi cu ochii mari. 

— Sugeraţi că arestarea mea este iminentă și că ar fi bine să 
mă ascund? 

— Ce ţi-am sugerat a venit mai mult de la un prieten decât 
de la un avocat, replică sir Edwin. Dacă cei de pe strada Bow 
sunt implicaţi, este pentru că le-a cerut Gillane, dar nu vor 
merge prea departe. Din ce mi-ai spus că deține împotriva ta, 
nu e ste o dovadă evidentă dar este de ajuns pentru a te trezi 
la Newgate. 

Sir Edwin observă reacţia lui Jonathan și continuă: de 
aceea este bine să te ascunzi undeva unde să nu poți fi găsit. 
Eu nu te pot ajuta până nu se formulează capete de acuzare 
împotriva ta și atunci îl voi ajuta pe avocatul tău. 

Giliane te poate „ajuta „să ajungi la Newgate unde ai avea 
zile amare. Ascultă-mi sfatul, Hartfield, şi nu vei regreta. 

— Nu mă îndoiesc că aveţi dreptate, sir, zise Jonathan. 
Chiăr ați reușit să mă speriaţi, dar nu am unde să mă duc. lar 
puţinii prieteni care mi-au rămas, nu vor încălca legea pentru 
a mă adăposti. 

— N-ar încălca legea atâta vreme cât nu s-au formulat capete 
de acuzare împotriva ta, dar dacă prietenii nu vor reacționa 
ți-aș putea împrumuta o sumă pentru a părăsi ţara o vreme. 

— Nu credeți că mi-aş înrăutăţi situația fugind? 

— Ascultă Hartfield, nu vrei să mai bem un brandy? zise el. 
Am nevoie de timp de gândire. 

— Vă mulțumesc, domnule, mi- ați dat sfaturi prețioase și 
v-aţi manifestat îngrijorarea. Pentru mine este şi așa foarte 
mult. 

— Să nu consideri că-ţi împrumut banii de milă, o fac 
pentru prietenia care m-a legat de tatăl tău și pentru că 
oamenii ca Gillane, care consideră că-și pot permite orice 
pentru că au bani, trebuie opriți. 


Capitolul 4 i 


Tessa se trezi dintr-un somn ușor superficial și ascultă cu 
atenţie să audă repetându-se zgomotul acela ciudat care o 
trezise. Acesta nu se mai repetă, dar ea sesiză un alt de zgomot 
și chiar identifică locul de unde venea; era peretele din 
spatele patului ei. Încă dezorientată, nu întreprinse nimic, dar 
apoi după ce zgomotul se repetă, se întrebă ce se putea 
întâmpla acolo pentru că era peretele unei încăperi goale; de 
fapt, era o încăpere care până atunci făcuse parte din camera 
ei, rezervată păstrării hainelor, un dressing pe care acum nu-l 
mai folosea. 

Din cât își amintea, nu aveau musafiri. Mai mult curioasă 
decât alarmată, se ridică și după ce încălță papucii și un 
neglijeu, ieşi pe holul întunecat. Nu se vedea nici o rază de 
lumină răzbătând pe sub ușă; încercă să deschidă uşa camerei 
cu pricina, dar o găsi încuiată. Acest lucru o uimi, așa că se 

duse în continuare pe același hol la intrarea din camera 
învecinată care se deschise fără probleme. Ajunse prin aceasta 
la prima ușă şi o găsi închisă. 

Rămase câteva clipe uşor descumpănită, întrebându-se 
dacă avea rost să-și facă probleme. După câteva momente, găsi 
și explicaţia. Poate că angajații casei aveau vreo aventură, aşa 
CĂ găsiseră acest loc foarte potrivit. 

Oftând, reveni pe coridor. Era o situaţie neplăcută, dar 
trebuia rezolvată pe loc. Lady Frances nu suporta situaţiile 
ambigue și comportamente necorespunzătoare în rândul 
personalului, iar dacă acest lucru ar fi ajuns la urechile ei ar fi 
căpătat amploare. | 

Se întoarse în camera sa, unde avea o cutie cu cheile 
camerei care fusese dressingul ei. 

Reveni pe holul întunecat și după ce se opri o clipă să-și 
tragă sufletul şi să se pregătească pentru ce va găsi acolo 
introduse cheia în broască şi deschise ușa. 

Aceasta se deschise dar nu foarte ușor, ci cu oarecare 
greutate de parcă ar fi fost pus un obiect greu chiar în fața ei. 

Imediat ce intră, observă cu stupoare că vechea ei cameră 
fusese transformată într-un elegant dormitor. Se aşteptă să 
găsească acolo cuplul vinovat dar ceea ce văzu, o lăsă fără 
suflare. Duse mâna la inimă speriată, pentru că în faţa ei se 
afla chiar Jonathan Hartfield. 

— Şi mama ar fi procedat cu aceeași delicateţe, o 
întâmpină el. 

— Nu știu cum îti vei explica prezenţa aici, sir, începu ea, 
dar se opri văzând zâmbetul lui destins. 

— Ce credeai? C- am venit să fur argintăria? Chiar dacă nu 
am bani asta nu înseamnă că... 

— Poate bijuteriile, sugeră Tessa, doar dacă nu... 

— Continuă... 

— Mai bine mi-ai spune motivul pentru care te afli aici, căci 
trebuie să existe un motiv. 

— Sigur că există! Miss Bellamy, ești o femeie admirabilă! 
Vrei să bei puţin vin cu mine? Mi se pare ciudat să-ţi ofer eu 
vin în casa ta, dar date fiind condiţiile... 

Jonathan închise ușa și o invită să ia loc într-unul din 
fotoliile din încăpere. 

— Este evident, începu ea că te afli aici la invitaţia cuiva, 
începu Tessa. Această încăpere a fost transformată pentru 
tine, pentru a-ți oferi tot confortul. Ai și vin, chiar. Nu cred că 
te așteptai să vin aici. Cu atât mai puţin mama sau Letty; 
așadar, doar tata te putea duce aici. 

— Eşti și foarte perspicace, zise Jon. În sănătatea ta, miss 
Bellamy. 

— Să înţeleg că spui asta pe un ton batjooritor? 

— Nu, miss Bellamy, te admir. Aș vrea să mă pot adresa 
direct spunându-ți Tessa pentru ca și tu să faci același lucru cu 
mine. 

— Dacă dorești. Tata te-a adus aici, nu? De ce? 

— A considerat că este un loc mai confortabil decât Newgate. 

Tessa îl privi uimită. 

— Ce vrei să spui? Sper că... 

— Tess, zise el, nu mă dezamăgi, ştiu că poți găsi singură 
răspunsul. 

Jonathan o privi pe deasupra paharului provocator, iar 
după câteva clipe ea găsi răspunsul. 

— Te vor acuza de moartea Constancei. Dumnezeule, nu 
pot crede! 

— Te rog să crezi. 

— Tata te consideră nevinovat și a decis să te ajute să scapi 
de închisoare. Dar nu înţeleg de ce nu s-a gândit că acuzaţia 
nu-ți va putea fi adusă în absență şi mai ales că nu vei putea 
sta aici totdeauna. 

— Așa este. Și nu pentru că n-aș aprecia ospitalitatea sau aș 
tânji după Newgate. Ce este, Tessa? o întrebă el privind-o în 
ochi. Nu ești de acord cu inițiativa tatălui tău? Sau cu faptul că 
eludează legea? Vei fugi de aici dând alarma? 

Tessa nu știa încă ce ar fi trebuit să facă, dar nu se temea. 
Îl urmări vorbind, cum ochii de obicei reci i se însufleţeau 
brusc devenind dintr-o dată conştientă că se afla în faţa unui 
bărbat extrem de atrăgător. 

— Dacă așa dorește tata nu am nimic de obiectat, zise ea. 

— Eşti o fiică foarte supusă, spuse Jonathan. Dar mă gândesc 
că dacă m-ai descoperit atât de ușor aici și ai chiar și cheia de 
la această cameră m-ar mai putea descoperi și altcineva. 

— Nu cred, îl linişti Tessa explicându-i ce o făcuse să 
investigheze locul de unde se auzea zgomotul. 

El zâmbi deodată auzind întreaga versiune apoi deveni 
brusc foarte serios. 

— Ştiu că ai discutat cu sora mea și ai auzit ce se spune 
despre mine. Crezi că am omorât-o pe Constance, Tessa? 

Ea fu luată prin surprindere de turnura pe care o luase 
discuţia lor.’ 

— Nu am idee. 

— Dar ai o părere. 

Tessa nu-i răspunse. Se întrebă însă ce-l făcuse pe tatăl ei 
să-l aducă astfel în casă. i 

— Nu i-ai spus tatei despre copil? 

— Nu. 

— De ce? 

— N-aș vrea să aduc în discuţie problema asta. Ar fi o rușine 
pentru Connie și un scandal și mai mare pentru mine. 

Tessa era de acord așa-că atunci când Jonathan o întrebă 
dacă-i va păstra secretul, încuviință. 

— Ar trebui să-i spui adevărul tatei; l-am auzit de multe ori 
spunând că orice client trebuie să-i spună tot adevărul 
avocatului. 

— De data asta adevărul favorizează vina, zise el cu 
amărăciune. Trebuie să-l am în vedere și pe sir Richard. Dar 
nu mi-ai răspuns la întrebare, mă consideri vinovat? 

De data asta, Tessa se gândi o clipă înainte de a-i 
răspunde. 

— Îţi spun cu sinceritate că trebuie să fi fost momente în 
care ţi-ai dorit s-o omori. Poate aș fi crezut că ai făcut-o dacă 
ar fi murit înjunghiată, dar o crimă cu premeditare... nu prea 
cred. Cu toate astea, nu exclud posibilitatea. 


r 

— Pe scurt, mă vezi omorând-o sub impulsul momentului, 
zise el surprins. Iar Connie care mă considera un bărbat prea 
rece... 

~ Eu cred că ești mai mult controlat... Cât despre faima de 
vânător de zestre, n-ar trebui să-ți pese prea mult. Este o 
imagine romantică, îndrăzneață, periculoasă, dar foarte 
atrăgătoare. 

— Imaginea mea despre vânătorii de zestre este că trebuie 
ținuți departe de lume ca niște monștri, dar văd că pentru tine 
imaginea lor capătă alte dimensiuni, romantice chiar... 

— Cred că este așa pentru toate moștenitoarele bogate, zise 
Tessa cu mult calm, Este atracţia fructului oprit. Dar dacă am 
trecut deja trei sezoane fără să mă arunc în braţele vreunui 
ofițer care trăiește din soldă, consider că pot avea încredere în 
tine. 

El începu să râdă. 

— Nu subestima atracția pe care o poate prezenta un 
marchiz sărăcit. 

Această discuţie deschise seria celor care continuară și în 
ultimele două săptămâni. Atrasă de el Tessa îl vizita mereu 
seara, după ce valetul tatălui ei care-l servea și pe Jonathan să 
se fi retras la culcare. 

Era o înţelegere tacită între ei, și nici unul nu pomeni 
nimic de aceste vizite tatălui ei care convins că musafirul său 
se plictisea de moarte singur, fără altă companie, îi dedica 
mult din timpul său. Cu cât îl cunoștea mai mult pe Jonathan 
cu atât era mai convins că acesta nu-și omorâse soția; cu toate 

acestea, el n-ar fi înţeles vizitele nocturne pe care i le făcea 
fiica sa, sau le-ar fi conferit conotatii care nu existau. 

Sau poate nu era așa? Jonathan era genul de bărbat care-și 
dăruia gândurile ca pe cadouri. 

Tessa care încerca să fie foarte cinstită cu sine admitea că 
exista o oarecare atracţie, care nu mai avea nimic în comun. 
cu prietenia, dar nu avea nici o dovadă că sentimentele erau 
reciproce. Erau clipe în care el o privea lung și flirta cu ea. 

Tessa era conştientă de primejdia reprezentată de vizitele 
ei dese. Cu cât petrecea mai mult timp în compania lui, cu atât 
își dorea să fie cu el; când nu erau împreună el nu-i părăsea 
gândurile niciodată. Înregistra toate întâmplările zilei pentru 
a le dezbate cu el. Abia aștepta să treacă ziua să fie iar cu el. 
De fapt, chiar și oglinda începuse s-o atenţioneze că nu 
dormea mai de loc noaptea și cearcănele negre îi subliniau: 
frumoșii ochi. 

Nu recunoștea deschis că se îndrăgostise de el, dar acesta 
era adevărul și ca atare primejdia. Nu dusese lipsă de 
curtezani și unii dintre ei reușiseră chiar s-o atragă în colțuri 
mai retrase să-i facă declaraţii, s-o sărute și ea nu-i respinsese 
chiar pe toţi, dar acum era pentru prima oară că voia de la un 
bărbat mai mult decât prietenia. 

Nu-şi putea identifica sentimentele, dar era conștientă 
că dacă el ar fi vrut mai mult decât o prietenie nu i-ar 
opune rezistență. Nu se gândea neapărat la căsătorie, dar 
nu se mai îndoia că găsise bărbatul cu care și-ar petrece 
fericită restul vieţii. 

Două lucruri puneau acest lucru sub semnul îndoielii. 
Mama ei și Leticia se mai aflau la Pembrokeshire, iar viaţa 
socială a orașului era cam. restrânsă pentru că lumea era 
plecată, de aceea, faptul că nu mai ieșea seara i se părea 
normal. Mai luase parte la vreo cină ocazional și de fapt, Colin 
care revenise și el în oraș la scurt timp după Tessa și tatăl ei, 
încercase s-o scoată cu diferite ocazii, dar ea refuzase spunând 
că era fericită acasă. | 

Într-una din seri, Tessa observă că Jonathan era 
îngândurat. Presupusese că era ceva normal pentru un bărbat 
obligat să trăiască numai în casă, retrâs de lume, dar observă 
că el continuă tot așa și serile următoâre, devenind sarcastic și 
plin de amărăciune. 

Renunţaseră curând la a mai menţiona motivul care-l 
adusese în casa ei, nici despre nesiguranța viitorului lui nu 
inai discutară. Făceau o conversaţie plăcută, pe probleme 
diverse. 

De aceea, Tessa presupuse că tatăl ei îi adusese vești 
neplăcute lui Jonathan. 

Știind că era bine să nu discute aceste probleme cu 
Jonathan, se duse la tatăl ei. Reuși să nu-i trezească suspiciunea 
dar, din nefericire, auzi de la el exact ce n-ar fi vrut să audă. 

Cu toate eforturile depuse de avocatul recomandat de el 
care abordase cazul lui Jonathan cu mult entuziasm, acesta nu 
putuse să-l scape de acuzaţii. 

Ducele Gillane era foarte hotărât să facă totul pentru a-și 
pedepsi fostul ginere. 

— Este un om puternic, “Tessa, și nu-și folosește doar 
puterea ci și averea. 

Pentru prima oară Tessa simţi o strângere de inimă. 

— Ce se va întâmpla cu el, tată? Va fi condamnat? 

— Nu cred că se va ajunge acolo, zise sir Edwin, neștiind 
că-i dăduse un motiv de mare tristețe fiicei sale. Nu are 
dovezile necesare, dar dacă Gillane va face tot posibilul... 

— Familia lui spune că lordul Hartfield stă undeva la 
prieteni, dar Jonathan își face probleme că se ascunde în loc 
să înfrunte soarta. Crezi că situaţia este atât de disperată, tată, 
încât să trebuiască să fugă? 

Sir Edwin îi zâmbi. 

— Ar face o mare imprudenţă, pentru că și-ar petrece restul 
vieţii ca fugar, fără nume. Există desigur riscul să fie 
condamnat, dar din experienţă ştiu că nu există dovezile 
necesare. Fiind lord, nu va fi judecat în tribunal ci în fața 
Lorzilor, iar Gillane nu-i poate forța nici cumpăra pe toți. Deja 
se vorbește cam urât despre faptele lui și dorința exagerată de 
a-şi pedepsi ginerele. 

Cuvintele tatălui ei nu erau chiar descurajatoare, dar ea nu 
le putea considera nici veşti aducătoare de speranţă. De 
aceea n-o mai surprinse amărăciunea lui Jonathan, el fusese 
de acord cu planurile lui sir Edwin și se retrăsese din viața 
socială în speranța că nu va fi condamnat. Dar acum 
speranţele i se cam spulberaseră și era considerat un laş 
pentru absența din oraș. 

Tessa discutase dimineata cu tatăl său, iar seara se ocupă 
de o invitaţie la o petrecere pe care i-o adusese Colin. Ziua i 
se păru interminabilă. Seara, la petrecere, insistă pe lângă 
Colin s-o ducă repede acasă. 

Acasă își dori să-l fi ascultat pe Colin pentru că tatăl ei se 
întoarse târziu și nu îndrăzni să se ducă la Jonathan până nu 
se asigură că sir Edwin se culcase. 

Jonathan stătea pe întuneric în fața ferestrei privind casa 
mamei sale cu o expresie ciudată. 

Speranţele cu care intrase în casa lui sir Edwin se 
spulberaseră și singura alinare o mai putea găsi în băutură 
deși nu acesta era modul său obișnuit de a trata o înfrângere. 
De obicei, dădea totul uitării și o lua de la început, dar de data 
asta nu mai avea un viitor în care să ia totul de la capăt. 

Nu era încă proscris, dar acest lucru urma să se întâmple în 
viitorul apropiat. De fapt, voia să se autopedepsească pentru 
că în ultimele două săptămâni sperase prea mult că va fi din 
nou liber. Acum, deprimat fiind, voia să se pedepsească 
pentru naivitate. 

Când auzi pașii Tessei îi ignoră. Tessa care se temea că el a 
părăsit casa cumva și că nu-l va ai putea vedea decât după ce 
va fi judecat simţi o strângere de inimă. Nu știa la ce înţelegere 
putea să ajungă cu el în seara aceasta, dar se temea că 
Jonathan va fi fugit deja și asta însemna că speranţele care 
înfloriseră în sufletul ei se spulberaseră. Bătu cu disperare la 
uşă, conştientă că zgomotul putea fi auzit în alte părți ale casei. 

Ușa se deschise brusc. 

— Jonathan? chemă ea fără a putea vedea în întuneric. 

El apăru în ușă, fără a-i face loc să treacă. 

— Este târziu, nu mă mai aşteptam să te văd în seara asta, 
zise el fără pic de căldură în glas. Ar fi mai bine să nu intri, nu 
sunt într-o dispoziție prea bună. 

— Ştiu despre ce este vorba. Dacă tata ţi-a spus ce am aflat 
și eu azi- dimineață nu este de mirare starea pe care o ai. 
Trecu pe lângă el și se îndreptă spre birou unde se afla carafa 
cu vin care altădată era plină. 

El nu protestă, închise ușa și se așeză pe scaun. 

— Crezi c-a fost bine să discuti situaţia mea cu tatăl tău? o 
întrebă el. 

— Am fost foarte atentă, îl asigură ea. Trebuia să discut cu 
tata; am văzut că ai fost foarte supărat în ultimele zile și mi-am 
închipuit că nu vrei să discuţi cu mine... 

Ceva anume îi spuse Tessei că ar fi mai înțelept să-l lase în 
pace dar simţea că nu-l poate părăsi în starea în care se afla. 

— N-am prea ieșit în ultimul timp, dar vărul meu, Colin, m-a 
convins să accept invitaţia la o petrecere la familia Cowpers în 
seara asta. Este încă devreme, dar ai fi surprins să afli câtă 
lume s-a întors deja în oraș. Ea începu să-i povestească despre 
cei prezenţi acolo, pe un ton de ușor amuzament pentru a-i 
distrage atenţia de la problemele lui. 

Tessa se așezase la capătul patului îngust din cameră 
vorbindu.-i pe întuneric. Nu i se părea ciudat să stea așa pentru 
că nu voia să-i dea nici un motiv să insiste în privinţa plecării 
ei. Poate din același motiv nu protestă când Jonathan își mai 
turnă un pahar. 

El nu mai spuse nimic, lăsând-o să vorbească, să-i 
povestească noutățile din societate.Tessa nu avea habar unde 
zburau gândurile lui între timp. Era un bărbat dificil. 

Tessa aproape că epuiză subiectul petrecerii la care fusese 
cu Colin şi tocmai se gândea ce i-ar mai putea spune când el 
vorbi. 

— Tess, ieşi adesea cu vărul tău? 

Ea se decise să spună adevărul. 

— Da, suntem prieteni buni și ne face plăcere să ne 
petrecem timpul împreună. 

— Ce vârstă ai, Tess? Douăzeci și unu? Nu numai că ești 
bogată, dar eşti și foarte drăguță, plină de viaţă și inteligentă. 
Mi se pare greu să cred că nu te-a cerut nimeni în căsătorie. 

— M-aș fi putut mărita dacă voiam, se confesă ea, dar nu-mi 
displace nici viața pe care o duc acum și nu văd de ce m-aș 
grăbi. Prefer să fac o căsătorie potrivită decât să mă mărit 
foarte repede. 

— Dacă ţii la McAffe, de ce nu-l iei de soţ? 

— Am fost chiar îndrăgostită de el în copilărie, este un 
bărbat frumos, dar ne-a fost scris să fim doar foarte buni 
prieteni, zise ea cu un zâmbet. Ştii, i-am mai spus că sunt solicitată 
de mai toţi ofițerii care trăiesc doar din soldă, n-aş vrea să le 
fiu necredincioasă și să mă mărit cu un bărbat fără grad. 

— A, da începu el să râdă, îmi amintesc discuţia. Ţi-am spus 
atunci că un marchiz fără bani poate fi mai rău... 

— Până acum nu m-a cerut nici un marchiz, glumi ea. 

Jonathan îi luă mâna prin întuneric. 

— Mi-ai face onoarea să te măriți cu mine, miss 
Bellamy?Promit să-ți fac viața frumoasă să nu regreți nici o 
clipă căsătoria cu mine. 

Inima Tessei începu să bată tot mai tare, conștientă că 
Jonathan care-i putea simți pulsul ştia ce se petrece cu 
ea.Tessa știa că nu era o propunere serioasă. 

— Ce-ar fi dacă aș accepta? zise ea. Ce-ai face? 

El începu să râdă și se aşeză alături de ea pe pat. Înainte de 
a realiza ce se întâmplă, Tessa se trezi sărutată și strânsă în 
brațe, cu o intensitate pe care n-o mai experimentase până 
atunci. 

Atitudinea lui n-o surprindea în totalitate. 

Jonathan o eliberă după acest sărut pasional și o privi lung. 

— Nu trebuia să mai vii aici după prima seară, Tess, fugi 
acum până nu e prea târziu! 

— Nu am nici ce mai mică intenţie să fug, răspunse ea. 

— Nici eu să te fac să fugi, zise el, sărutând-o din nou. 

Din clipa aceea Tess nu mai avu nevoie de cuvinte. Lăsă la 
o parte rușinea și-l prinse în brațe. Sărutările și mângâierile lor 
deveniră tot mai aprinse și-și explorară trupurile așa cum își 
exploraseră și gândurile. Jonathan îi dădu încet la o parte 
bretelele cămășii de noapte lăsându-i trupul gol. Pentru prima 
oară, Tess simţi ce înseamnă dorinţa. 


Capitolul 5 


A doua zi dimineață, Tessa se trezi foarte repede și 
odihnită, deși revenise în camera ei doar la ivirea zorilor. 

Era convinsă că aprecia corect ce se întâmplase între ea și 
Jonathan. Nu se schimbaseră vorbe de dragoste, promisiuni. 
Ar fi fost greșit să credem că nu și le-ar fi dorit, iar faptul că i 
se dăruise fusese expresia sinceră a dorinţei și a afecțiunii pe 
care i-o purta. 

Dar felul ei matur de a gândi o făcu să creadă că deși avea 
sentimente pentru ea Jonathan nu se afla în situaţia de a și le 
exprima. Scrise o scrisoare în care se scuză față de Colin că nu 
putea participa la un bal pentru care primise invitaţie şi abia 
aşteptă să poată fi cu Jonathan. 

După cină, cam toată activitatea din casa Bellamy încetă. 
Cu atenţie, ca de obicei, Tessa se strecură spre camera lui 
Jonathan. 

Bătu încet ca de obicei la ușă, dar spre uimirea ei aceasta 
se deschise imediat. Intră și ceea ce văzu o șocă exact ca în 
prima seară când venise atrasă de acel zgomot ciudat. Patul și 
scaunele dispăruseră. Biroul era tras lângă perete. Nu-și 
închipuia când plecase Jonathan dar tânjea să se ducă la tatăl 
ei să-l întrebe dacă plecarea lui fusese planificată sau dacă 
fusese doar decizia lui Jonathan. Nu avea pe cine să întrebe și 
singura soluţie era să aștepte să vadă ce informaţii primea. 

Se întoarse în camera sa și începu să se pregătească de 
cină. Cină doar cu sir Edwin, după care urma o vizită la una 
din mătușile sale şi era deja îmbrăcată când majordomul îi 
anunţă sosirea lui Colin. Era surprinsă de vizita lui la această 
oră, dar îl primi cu bucurie. 

— Cum te simţi, dragă verișoară? o întrebă el, vădit 
îngrijorat. 

— Bine. De ce mă întrebi? 

— Te-ai grăbi să pleci de a petrecerea lui Betty Lang, încât 
mi-am închipuit că nu te simţi bine. 

— Nu era o problemă de sănătate, deși trebuie să admit că 
am fost cam deprimată în ultimul timp. Cred că-mi lipseşte 
Letty. 

— Iar eu am crezut că vizita ei la Pembrokeshire a fost o 
eliberare pentru tine. 

— O, ştii că nu iau în serios prostioarele surorii mele, zise 
Tessa râzând. A, am uitat să-ți spun că în ultima zi petrecută la 
Boxwood, trebuia.să aibă întâietate asupra mea la aşezarea la 
masă, ea fiind aproape măritată, iar eu nu. 

Colin începu să râdă de absurditatea verișoarei sale mai mici. 

— Nu pot să sper decât că Torrance se va trezi mai repede 
la realitate și-i va aplica la diferite intervale câte o bătaie bună, 
glumi el. Știu că n-ar trebui să spun asta nici în glumă, dar 
rămâne între noi. Îi aştepţi să se întoarcă, nu? 

Văzând că Tessa nu-i răspunse pentru că se gândea doar la 
Jonathan și la ce i se putuse întâmpla, Colin oftă. 

-Draga mea, nu pot crede că te simți prea bine când 
observ că visezi în timpul zilei, mai ales în timpul unei 
Conversaţii. 

Tessa îi zâmbi și-i ceru scuze, iar după câteva clipe Colin se 
ridică să plece la o cină unde era invitat. Dar Tessa nu apucă 
să rămână nici o clipă singură pentru că fu imediat anunţată 
sosirea Margaretei. 

Când își văzu prietena Tessa înțelese că nu se întâmplase 
nimic bun. Lady Margaret insistă să discute și cu Colin. 

— Jonathan a revenit acasă acum câteva ore, începu ea, cu 
ochii în lacrimi, fără să spună unde a stat în timpul acesta. A 
trimis un mesaj și foarte repede au apărut doi bărbaţi care 
l-au dus pe Bow Street și mă tem că de acolo la Newgate. 

Tessa vru să-și încurajeze prietena dar avea ea însăși nevoie 
de încurajare. 

Sir Edwin care sosi şi el ascultă toate acestea de parcă ar fi 
aflat o noutate, dar Tessa care-l cunoștea bine știa că era bine 
informat asupra celor petrecute. 

Sir Edwin încercă s-o consoleze pe lady Margaret, care 
curând se ridică să plece, după ce-și vărsase focul. 

— Presupun că mama lui Jonathan i-a adus mai multă 
durere decât faptul că Jonathan a fost arestat, zise el după 
plecarea tinerei când rămase doar cu Tessa și Colin. 

Colin o privi lung. 

— Tess, ce se întâmplă? 

— Nimic, zise ea încercând să-i zâmbească, sunt afectată de 
veștile aduse de Margaret. 

— Păcat că lucrurile au luat o astfel de întorsătură, zise el. 
Crezi că Jonathan a omorât-o pe Connie? 

— Nu știu ce să cred, dar consider că măcar prietenii lui 
n-ar trebui să discute astfel pe seama lui. 


Fkk 


Când se întoarseră lady Frances și Leticia peste câteva 
zile tot orașul nu mai discuta decât despre arestarea lui 
Jonathan Hartfield și iminenta lui condamnare. Lady 
Frances, foarte bine informată preferă să nu discute 
subiectul în afara casei pentru că prietenia dintre Sir Edwin 
și tatăl lui Jonathan era binecunoscută în oraş. Dar nici ea, 
nici Tessa n-o putură opri pe Leticia care profită că fusese o 
apropiată Constancei și a familiei Caster pentru a-și atrage 
mai multă atenţie. 

Mai mult, Leticia făcu nenumărate vizite în casa familiei 
Caster discutând cu mama lui Jonathan, care, fericită că avea 
pe cineva s-o asculte, îi spunea vrute și nevrute. 

Biata lady Margaret, nu avea cum s-o oprească să vină. 
Singurul lucru pe care-l putea face era să nu-i mai transmită 
mamei sale tot ce afla şi astfel circuitul informaţiilor Leticiei 
era întrerupt cumva. 

Era spre sfârșitul lui martie și se apropia data la care urma 
să aibă loc întrunirea Lorzilor pentru a-i judeca pe cei de 
rangul lor care greșiseră. 

Nici Tessa nu mai avea informaţii în afara celor aflate din 
presă sau din bârfele Leticiei. Degeaba insistase ca mama ei 
s-o însoţească la închisoare să-l vadă pe Jonathan. 

Sir Edwin, ca de obicei, nu împărtășea prea mult din 
munca sa la acest caz, dar Tessa observa că era din ce în ce 
mai îngândurat. Începu să simtă că Jonathan nu putea scăpa 
din ghearele ducelui Gillane. 

În cea de a doua săptămnă a procesului sir Edwin veni 
să-i vorbească. 

— Îţi amintești cumva, Tessa, dacă s-a întâmplat ceva 
deosebit în seara logodnei surorii tale? 

— Mă întrebi în calitate de avocat, tată? Ştii prea bine că 
n-au fost evenimente. 

— Selby, începu sir Edwin, știi, avocatul ducelui Gillane a 
venit să-mi spună că își face datoria în acest proces, dar 
consideră că este o farsă. Gillane și-a adus martori falși şi a 
apărut cu un individ căruia nu ştim dacă să-i dăm crezare. 
Pretinde c-a fost angajat de la o agenţie să ajute servitorilor 
noștri. A declarat că în seara aceea l-a văzut pe Hartfield 
năpustindu-se în hol și imediat s-au auzit tipetele isterice ale 

unei femei din încăperea din care ieşise Hartfield. A mai spus 
că poate cineva dintre membrii familiei a chemat-o pe 
Margaret să aibă grijă de cumnata ei. Selby a spus c-ai fi fost tu 
după descrierea făcută de omul acela. Ce zici, Tess? 

Ea nu văzu de ce ar fi negat asta. ` 

— Da, tată, Jonathan și Constance s-au certat, ea a început 
să ridice glasul, așa că am făcut toul ca să preîntâmpin o scenă. 

— Dacă ai fost acolo, probabil știi mai multe, poate chiar 
motivul certei. Îmi pare rău, Tess, am sperat că omul te-a 
confundat, nu vreau să te implic, dar deja lucrurile au cam 
scăpat de sub control și va trebui să declari ce ai văzut în 
noaptea aceea. 

Tessa era uluită. 

— De ce, tată? Mai este un secret pentru cineva că soții 
Hartfield nu se înțelegeau și aveau discuţii frecvente? 

— Da, dar Selby și ducele consideră că acea ceartă a fost 
una importantă, pentru că avut loc foarte repede după 
întoarcerea lui Hartfield și se pare că de asta depinde 
libertatea lui Hartfield. 

În timp ce tatăl ei vorbea, Tessa își reaminti cearta și 
încercă să stabilească dacă adevărul redat cu exactitate n-ar fi 
însemnat că Hartfield avusese un motiv foarte solid de a scăpa 
de soţia sa. Depindea desigur foarte mult de cei care judecau 
acest caz. Încercă să evite un răspuns concret, spunându-i 
lucruri destul de vagi despre acea noapte, dar dacă era forțată 
să depună mărturie, lucrurile se schimbau. 

Se spălă, se schimbă și-și luă mâncarea pe o tavă în cameră, 
cerând să-i fie pregătită o trăsură, s-o ducă în oraș. 


Colin McAffe se afla în trăsură alături de vara sa, Tessa. 

— Ştiu că tu consideri că este bine ce faci, Tess, începu el, 
observând că fata îl privea cu un aer ușor plictisit pentru că 
mai auzise de două ori ce credea el. 

— Este o necesitate, Colin, replică ea. Ştii asta prea bine. 
Crezi că mie îmi convine? 

— Mai sunt și alte soluții, insistă el. 

— Nici una nu este practică, se menţinu ea pe poziție. Asta 
este singura viabilă şi o voi pune în aplicare chiar dacă voi avea 
de suferit. 

Astfel ajunseră în fața celei mai temute închisori, Newgate. 

Paznicul era destul de surd și mirosea cumplit, așa că 
McAffe făcu un efort pentru a-i spune de ce veniseră, dându-i 
bacșișul de rigoare. 

Partea din închisoare spre care cei doi au fost conduși nu 
era tocmai ce se așteptase Tessa, de fapt era o secțiune 
specială pentru criminali și pentru cei care, cu bani, își puteau 
asigura aici un oarecare confort. 

Tessa își lăsase vălul pe față şi se îmbrăcase foarte simplu, 
dar chiar și așa, era mai elegantă ca majoritatea celor care 
treceau pe acele coridoare lungi întunecate și atrase atentia 
tuturor celor din celulele prin fața cărora trecea. 

Colin făcu tot ce trebuia pentru a fi lăsaţi să intre în celula 
lui Jonathan. Un alt paznic îi conducea spre locul în care se 
afla el. 

Deşi o speria mirosul puternic, întunericul și starea de rău 
care i-o producea acest loc, Tessa remarcă efortul făcut de sir 
Edwin pentru a-i asigura lui Jonathan un trai mai puțin mizerabil. 

Celula lui nu avea gratii ci doar o ușă de fier cu un geamlâc 
pe unde i se dădea mâncarea sau i se anunțau vizitatorii. 

Când Jonathan deschise văzură o încăpere de dimensiuni 
medii, cu tot confortul, așa cum nu s-ar fi așteptat. Jonathan 
avea chiar și vin pe masă. 

Dar cuvintele cu care îi întâmpină alungată tot avântul 
Tessei: 

— De ce aţi venit? 

McAffe fusese instruit de Tessa să nu vorbească decât dacă 
era cazul, păstrându-și opiniile pentru sine. 

Tessa îl cercetă din priviri. Vru să vadă o schimbare și se 
aștepta la ceva în rău pentru că într-un loc precum acela în 
care se aflau... dar observă că Jonathan era îmbrăcat foarte 
curat și nu părea mai afectat decât îl știa. 

— Știu că n-o să-ţi placă ce vei auzi, zise ea pe un ton destul 
de rece. Cu toate astea este necesar. Vom discuta în faţa lui 
Colin. El se află aici la insistențele mele și vom pleca imediat 
după ce vom fi realizat ceea ce ne-am propus. 

Jonathan îl privi pe Colin cu indiferență. 

— Ce s-a mai întâmplat? întrebă el în cele din urmă. 

Tessa îi povesti discuția cu tatăl său. 

— Dacă ar fi fost vreunul din servitorii noștri, n-ar mai fi fost 
nevoie, încheie ea. 

— Sper că n-ai venit aici în mizeria asta să-mi ceri să te 
dezleg de promisiunea făcută, de a nu destăinui nimănui ce 
mi-ai promis în seara aceea. Aș fi înţeles. 

Jonathan îi spuse acestea pe un ton foarte rece, lipsit de 
emoții, iar inima ei simți că nu mai era același bărbat căruia i 
se dăruise cu câteva săptămâni în urmă. Prinzând însă curajul 
de care avea nevoie, ea intră în subiect. 

— Am venit aici să-ţi cer să te căsătorești cu mine; de aceea 
a venit şi Colin. A obţinut o licență specială în această 
dimineaţă de la arhiepiscop şi va începe imediat slujba. 

Jonathan o privi uluit. 

—Vrei să te măriți cu mine? Ţi-ai pierdut minţile? Sau eu nu 
mai raționez? 

Nu era un răspuns prea încurajator. 

— Nici unul din noi nu se află în situaţia asta, zise ea. Dar 
dacă sunt soția ta nu pot depune mărturie împotriva ta. 

El izbucni în râs. 

—Dragă Tessa, mă uimești! Ai reușit să le reziști acelor 
ofițeri care trăiesc doar din soldă și ești gata să te măriți cu un 
lord scăpătat. Nu sunt demn de tine. 

— Este dorința mea... și mai ales este necesar. Îmi pare rău 
că afli în aceste condiţii ce am de spus, Jon, dar trebuie să te 
căsătorești cu mine. Curând, sarcina va începe să se vadă. 

Se făcu tăcere, o tăcere apăsătoare, care dură mai mult 
decât putea îndura ea. 

— Poate crezi că numele meu este mai bun decât de a nu 
avea nici unul pentru acest copil, dar când va trebui să 
împărtășești dezonoarea s-ar putea să nu mai gândești la fel. 
Sunt sigur c-ar mai exista și alte soluții, n-aş vrea să ajungi să 
regreți. 

— Nu voi regreta, zise Tessa. Mă refuzi, așadar? 

— Cum să te refuz? Să nu mă achit onorabil de o 
responsabilitate? Cine mă crezi? De parcă faptul că te fac soția 
mea ar fi ceva neplăcut! Te rog să mă ierti, dragostea mea, dar 
locul acesta are un efect nefericit asupra psihicului meu. Nu 
aveam de gând să te refuz oricum, dar aș vrea să fac asta 
pentru binele tău. Ce mai așteaptă preotul pe care l-ai adus? 

Colin trase aer în piept și după ce aduse doi paznici ca 
martori, începu slujba de cununie a celor doi. 


aaa nai te 


Capitolul 6 


Tessa reveni acasă unde o aștepta partea cea mai grea a 
planului. Colin se oferise s-o ajute și acum, dar ea preferă să 
facă faţă greutăților singură. Trebuia să-și găsească tatăl, apoi 
mama și sora. Voise să le spună fiecăruia în parte ce făcuse, 

dar acum simţi că nu-i va fi posibil să repete aceleași explicaţii 
de trei ori. 

Se gândise să ascundă sarcina cât mai mult timp; nu fusese 
confirmată de nici un medic de fapt, dar nu se îndoia, avea 

“propriile-i semne. 

Trebuia să se gândească în același timp și la bietul Jonathan 
să nu-l pună într-o lumină proastă. 

Niciodată nu văzu figuri mai uluite decât ale părinților. 
Lady Frances, care nu era o femeie ușor impresionabilă nu-și 
putu stăvili lacrimile, tatăl ei se încruntă, o întrebă ce motive 
avusese. Nu mai conta acum că poate părinţilor nu le 
displăcea foarte tare cel cu care se căsătorise. Îi deranja de fapt 


Ri 

maniera în care o făcuse. Tessa era majoră și putea face ce 
dorea, ei se vor mărgini la a-i întrerupe sprijinul material, 
poate. Dar cunoscându-și bine părinţii, nici nu se gândi că 
tată] ei ar putea lua o asemenea măsură. 

Sir Edwin îi pusese întrebări legate de întâlnirile ei 
clandestine cu Jon, dar n-o putea face acum să-i confirme 
suspiciunile de față cu soţia sa, așa că lăsă problema în 
suspensie. Lady Frances crezu că aventura celor doi începuse 
înainte de vizita de la Boxwood; voia doar ca lucrurile să fi fost 
făcute aşa cum le făcea toată lumea civilizată. 

Dacă sir Edwin nu prea crezu spusele Tessei și deja trecuse 
o oră și se epuizaseră toate întrebările, el văzu că nu mai putea 
face nimic și luă mâna fiicei sale în palmele sale mari. 

— Ce pot să spun? Îmi place mult Hartfield și mă bucur 
că-mi este ginere. Nu mă deranjează faptul că aleargă după 
avere. Mă supără că ai acţionat de una singură ascunzându-te 
de noi, c-ai făcut totul în grabă. 

— De ce să mai fi aşteptat câteva luni când acum am putut 
să-l ajut? întrebă Tessa. 

— Deși m-am implicat în situația lui Hartfield, dorința mea 
a fost să te ţin departe pe tine. Cu toate dovezile aduse nu 
cred că Lorzii îl vor condamna. Voi discuta în seara asta cu 
Selby pentru a-i comunica noutăţile care-l vor ului, sunt sigur. 

! consideră că acel chelner nu te cunoștea, deci nu-ți poate 
duce numele în justiţie. 

Tessa își îmbrăţișă tatăl, mulțumindu-i pentru tot ajutorul 
acordat lui Jon. 

— Vreau să fii fericită, Tess, zise el. Eşti o tânără foarte 
sensibilă. Dacă tu eşti mulțumită de această căsătorie voi fi și eu. . 

Lady Frances abia rosti câteva vorbe. ` 

— Cum îl vom introduce în societate, Tessa? Te-ai gândit la 
ce va spune lumea? 

— Probabil că nu vor aprecia corect. 

— Posibil, dar vor cleveti, zise lady Frances. Lucrurile 
depind de finalul procesului lordului Hartfield; dacă va fi 
achitat vei ieși față curată şi vei putea motiva-că aţi avut o 
cununie restrânsă din cauză că perioada de doliu după 
Connie n-a expirat. 

Tessa ascultă comentariile părinților care găseau cele mai 
bune soluţii pentru a scuti cuplul de confruntarea cu 
societatea. Deciseră să nu facă nici un anunţ de căsătorie decât 
după terminarea procesului. Mama lui Jonathan și lady 
Margaret vor fi înştiințate desigur, dar li se va interzice să 
comenteze cumva sub pretext că i-ar face rău lui Jonathan. 

Sir Edwin sugeră că Tess şi Jon și-ar putea petrece luna de 
miere la Boxwood, fără a reveni în oraș până anul următor, 
când bârfa va mai fi încetat. 

Lady Frances era însă de altă părere. 

— De ce să se ascundă de lume de parcă ar avea de ispășit 
o pedeapsă? Dacă Hartfield renunță la doliu pot ieși 
numaidecât în societate. Nu toate cuplurile au parte de o 
nuntă fastuoasă sau de o lună de miere. Unele trimit doar cărti 
de vizită cu invitații. 

Tessa zâmbi. 

— Şi dacă ne vor considera proscriși și nimeni nu ne va 
călca pragul? . 

— Vor veni, draga mea, zise lady Frances, cu cinismul ei 
obișnuit. De fapt, dacă totul va ieși bine pentru Hartfield nu 
vei prididi cu oaspeţii. Căsătoria ta poate avea acum o aură de 
dezonoare dar lumea o va considera unică. Singura interdicție 
va fi să nu dansezi până nu va trece un an. Asta nu înseamnă 
că nu puteți merge la baluri. 

Tessa nu se prea gândise la petrecerile la care vor lua parte, 
mai ales în primele luni, dată fiind situaţia lor, puţin mai 
deosebită, nu era bine să se afle în societate cu el. 

— Trebuie să aflu ce-și doreşte și Jon, zise ea după o 
perioadă de gândire. 

Oricum, familia fu de acord că Jon și Tessa aveau nevoie de 
o casă numai a lor. Sir Edwin își rugă un angajat să caute 
casele care rămăseseră libere în sezonul acela. 

Se puse desigur, problema felului în care va primi Leticia 
această veste. Lady Frances era mai apropiată de fiica ei cea 
mică și se întreba cum va primi aceasta, ale cărei defecte le 
cunoștea bine, vestea că sora ei cea pe care o considera 
neatrăgătoare se căsătorise, și mai ales cu un bărbat cu un 
rang mai mare decât al celui pe care urma să-l ia ea. Sir Edwin 
nu se arătă interesat de felul în care va primi fiica sa mai mică 
vestea, așa că lady Frances luă sarcina pe umerii săi. 

Este puţin spus că Leticia se înfurie teribil de această 
capcană, cum numi ea cununia surorii sale mai mari. Apoi ar 
fi izbucnit în lacrimi de isterie, dacă lady Frances n-ar fi fost 
acolo s-o calmeze. 

După ce aceasta reveni la o oarecare stare de calm, lady 
Frances îi spuse că furia ei nu schimba cu nimic lucrurile. 

— Nu pot fi geloasă pe biata Tess, izbucni Leticia. Cred c-a 
făcut tot posibilul să-și găsească un soț adecvat. O mamă, va fi 
un scandal atât de mare, încât îmi va afecta căsătoria! 

Lady Frances o consolă: 

— Nu-ţi face probleme, draga mea. I-am spus deja Tessei că 
am acceptat situaţia asta doar pentru c-a apărut pe 
neașteptate. 

— Toată lumea va vorbi doar despre asta și va uita de 
cununia mea. 

Deși o mamă foarte iubitoare, chiar și lady Frances 
considera că fiica ei exagerează în unele momente. 

— Mai sunt două luni până la căsătoria ta, Letty. Până 
atunci, sunt sigură că Tess și Jon își vor fi căpă? : rolul în societate 
și nimeni nu se va mai gândi la ei în ziua cuauniei tale. 

— Ar fi fost normal ca Tess să aștepte să se mărite după 
mine, prin septembrie. Cred c-a făcut asta doar ca să mă pună 
la punct pentru că i-am reproșat de multe ori că va rămâne 
fată bătrână. Și apoi, cu Hartfield și-a găsit să se mărite din toți 
bărbaţii? Sper doar să nu aibă sfârșitul bietei Constance. 

Dar până și lady Frances care-și adora fiica, nu mai suportă 
comentariile ei deplasate și o atenţionă că depăşise limita, 
interzicându-i să mai spună ceva pe tema aceasta. 

Înţelegând că greșise, Letty își ceru iertare, mulțumindu-se 
să mai adauge ceva despre vânătorii de zestre şi prostia unor 
moștenitoare bogate. 

Judecarea lui Jonathan de către cei 42 de Lorzi, dură până 
la sfârșitul săptămânii. Cu toate asigurările primite de la sir 
Edwin, Tessa și cei apropiaţi lui Hartfield avură mari emoții, 
simțind că aceasta fusese cea mai lungă săptămână din viața 
lor. Problemele fură discutate și rediscutate, dar nu cu voce 
tare, de parcă se temeau cu toții să nu spună prea mult. 
Tensiunea și așteptarea le dădură mult de furcă în zilele 
acelea. 

Când se pronunță mult temutul dar şi mult așteptatul 
verdict, nu votară toți pentru achitarea lui, dar mare parte o 
făcură. Jonathan Hartfield putea să-l sfideze acum pe bogatul 
duce Gillane cu toţi banii și relaţiile acestuia. 

Mulţi dintre lorzi insistară să-i strângă mâna lui Jonathan, 
iar el ascultă opinia noului său socru și se lăsă sub bucuria 
momentului. 

Sir Edwin, se ținu departe de bucuria generală, convins 
fiind că părerea lor bună despre Hartfield se va răspândi 
imediat ce se vor întoarce la familiile lor. Opinia populară 
înclină din nou balanţa în favoarea lui Jonathan. 

Cei care în ultimele luni se ținuseră departe de el, erau 
acum primii care care declarau cât de șocați fuseseră să audă 
că un lord riscase să fie condamnat numai pentru că nevasta 
lui care era cunoscută pentru escapadele amoroase luase mai 
multe somnifere decât era necesar. 


| 

Amintindu-și neliniștea Tessei, sir Edwin trimise acasă 
mesajul că Jonathan era liber și se vor întoarce împreună 
curând. 

Mesajul lui sir Edwin a fost primit cu mult entuziasm în 
casa Bellamy, cu toate că nu li se risipiră imediat toate 
temerile. 

Știind de la sir Edwin că era ziua în care se rezolva într-un 
fel problema lui Jonathan, doamnele Caster se strânseseră 
deja acasă la Bellamy în așteptarea verdictului. Lady Frances 
făcu tot ce-i sta în putință, ba chiar nici nu putu să-și 
îndeplinească îndatoririre de gazdă, ca de obicei. 

Tessa reușea să se controleze destul de bine, dar fiind mai | 
tăcută ca de obicei lăsa să i se citească pe chip îngrijorarea. Cei 
care o cunoșteau înțelegeau asta prea bine. 

Până și Leticia, care nu contenea să-și arunce veninul spre 
sora ei, era mai tăcută și îngândurată ca de obicei, fără însă a - 
se reţine de la a face observaţii cu privire la vânătorii de zestre 
în fața mamei sale și a celorlalte doamne. 

Lady Margaret își frângea mâinile şi o privea nedumerită pe 
Leticia ale cărei observații jenante erau făcute într-un mod 
deranjant. 

Mama lui Jonathan părea singura neafectată de situaţie, 
deși repeta încontinuu că nu mai suportă starea de tensiune, 
pentru ca mai apoi să sară la subiectul nerecunoștinţei 
copiilor față de părinţi. 

Tessa abia mai suporta așteptarea îndelungată, dar când se j 
auzi în sfârşit trăsura oprind în faţa casei și Leticia confirmă 


VÂNĂTORUL DE ZESTRE 95 


sosirea lui sir Edwin şi a lui Jonathan simti o strângere de 
inimă ştiind că-și vedea soţul pentru prima oară de la cununie. 
Nu știa dacă să-i pară rău sau să se bucure că întâlnirea lor 
avea loc într-un salon plin cu doamne. | 

În cele din urmă se bucură și ea mai mult decât ceilalți. 

Imediat ce intră în încăpere, privirile li se întâlniră dar ea 
nu găsi căldura pe care o aștepta în ele şi lăsă ochii în jos. 
Realiză fără mare bucurie că era timidă; cu toate astea era 
aceeași femeie care-l întâlnise noaptea în secret care 
îndrăznise să facă dragoste cu el. Dar Tessa, care înfruntase 
ororile închisorii Newgate, pentru a-i cere să se însoare cu ea, 
care așteptase în tăcere reacţia lui, temându-se că va fi 
respinsă de persoana care însemna totul pentru ea nu mai 
putea fi o femeie timidă. 

Jonathan fu luat imediat în primire de către mama sa, care 
începu să turuie despre cât de afectată fusese. 

Lady Margaret veni și ea aproape, la fel părinţii Tessei, 
chiar și Leticia. l 

Tessa rămase puțin detaşată de restul grupului, părând 
rece și controlată. Era, de fapt, doar teama că Jonathan venise 
la ea din datorie și nu din dragoste. 

Lady Frances o femeie inteligentă care ştia să facă faţă 
oricărei situații, reuși s-o liniștească pe Leticia care vorbea 
întruna, apoi pe doamnele Caster, ba chiar mai mult să ele 
trimită acasă, urma să se întoarcă desigur la cina festivă din 
seara aceea în onoarea lui Jonathan. 

Părinţii Tessei hotărâseră ca deocamdată tinerii căsătoriţi 
să rămână în casa lor, până vor găsi o locuinţă adecvată pe 
placul lor. Apoi, cu delicateţe, îl expediară pe Jonathan în 
camera sa iar pe Tessa o mai reținură sub un pretext oarecare. 

Dar curând după ce-și luă rămas- bun de la fiica lor, plecară 
împreună în oraș. să facă ultimele cumpărături pentru nunta 
Leticiei. 

Apartamentul în care urma să locuiască noul cuplu era format 
din două dormitoare despărțite de un salon. Tessa se duse 
direct în acesta din urmă, unde-l găsi pe Jonathan aşteptând-o. 

- Ei, dragă soție, am rămas în sfârșit singuri, dar se pare că 
nu mai este atât de interesant pentru că acum este totul legal. 
Poate c-ar fi bine să ne retragem în camerele noastre și să ne 
întânim doar pentru a face dragoste. 

Tessa fu descumpănită de remarca lui. 

— Putem face asta, dacă este ce-ţi doreşti, deşi nu mă bucur 
să stăm despărțiți. Știu că te-ai săturat să stai închis la 
Newgate, așa că mi se pare o lipsă de bun simţ să vreau să 
continuăm așa. 

-Ştiu că nu poți trece imediat peste cele întâmplate și 
greșelile trecutului; important este însă să nu le repeti. 

— Nici măcar lucrurile bune? 

El o privi lung înainte de a-i răspunde. 

— Cred că există o primejdie în orice repetiţie. Noi, de 
pildă, ar fi trebuit să-l dăm imediat afară din celulă pe McAffe 
și să facem dragoste, pentru ca mai apoi să avem ce ne aminti. 

Tessa zâmbi. 

— Avem o căsnicie originală, începu el. Dar ar fi o prostie 
să insistăm prea mult asupra dezavantajelor începutului când 
sunt foarte multe avantaje; primul și cel mai important este 
că mă aflu aici și nu la Newgate. Lucrurile s-au desfăşurat cu 
prea mare repeziciune și nici n-am apucat să-ți mulțumesc 
pentru tot ce ai făcut. Sir Edwin mi-a spus că mărturia ta ar fi 
fost punctul forte, cu care aș fi putut primi o condamnare de 
toată frumusețea, dar din câte ştiu n-ai avut deplină încredere 
în el pentru a-i spune tot adevărul. Oricum, n-aș fi vrut ca 
lumea să afle tot adevărul, așa că trebuie din nou să-ți 
mulțumesc. 

Recunoștinţa era ultimul lucru pe care și-l dorea de la el. 

— Acesta a fost principalul motiv pentru care am dorit să ne 
căsătorim dar nu singurul... începu ea. 

Dar Jonathan o întrerupse. 

— O, desigur, ce egoist sunt! Dorinţele doamnei sunt cele 
mai importante. Tess, aș vrea să ştii că n-am premeditat ce s-a 
întâmplat în acea ultimă seară între noi. N-am vrut să suferi 
consecințele. 

Tessa îl privi uimită, neînțelegând ce se întâmpla. 

— Nu considera că m-am lăsat sedusă, sir. 

— Ei bine află că am plănuit totul! Mi-am dorit asta de 
când te-am văzut la logodna surorii tale, când mi s-a părut 
că surprind o privire admirativă în ochii tăi frumoși. Erai 
atât de stăpână pe tine, atât de controlată. Dar ştii, tinerele 
bine crescute şi educate, nu sunt geul meu, eu am altă 
reputaţie... 

— Cred că este greșit atribuită, sir... 

— Mă surprinde plăcut afirmaţia ta, Tess! În acest caz, nu 
mă voi mai învinui pentru cele întâmplate. Pe la sfârșitul 
primei săptămâni am simțit că sentimentele mele erau 
identice cu ale tale și dată fiind intimitatea vizitelor noastre 
era un lucru inevitabil. Sper că nu-ţi dorești o căsătorie de 
conveniență. Despărțirea de două luni n-a micşorat atracţia pe 
care o simt pentru tine. 

Erau primele vorbe frumoase pe care le auzea de la el, deși 
poate și-ar fi dorit mai mult. 

— Nici pentru mine, sir, admise ea. 

Jonathan se apropie, o prinse în braţe și o sărută pasional. 

Tessa se lăsă sărutată, dar la un moment dat se retrase 
aruncându-i o privire speculativă. 

— Sper că nu faci parte din categoria femeilor care nu se 
lasă sărutate în timpul zilei! Vom avea probleme în acest caz. 

Pentru prima oară, ea râse destinsă. | 

— Sper să avem foarte puține probleme, Tess. Una dintre 
cele mai grave neînţelegeri pe care le-am avut cu Connie a 
pornit de la lucruri mici, neînsemnate, dar au degenerat în 
certuri de amploare. Nu știu încă ce fel de căsnicie vom avea, 
dar aș vrea să fim foarte cinstiţi chiar de la început. Trebuie să 
facem eforturi să nu ajungem într-o situaţie pe care să n-o 
putem remedia. Sunt atâtea asemănări cu prima mea căsnicie 
încât mă și sperie uneori; aș vrea ca sfârșitul să fie totuși altul. 

Tessa se disprețui pentru dorința ei poate exagerată de a fi 
curtată tradiţional, de a auzi vorbe frumoase. 

Jonathan se retrase în camera sa pentru a se pregăti pentru 
cina festivă. Ar fi preferat s-o petreacă în doi dar fericirea 
întregii familii era contagioasă așa că se lăsă și el antrenat de 
atmosferă și consideră că seara era mai plăcută decât sperase. 

Lady Frances urmări pe toată lumea cu mare atenţie și 
reuși în cele din urmă să le trimită destul de repede acasă pe 
mama și pe sora lui Jonathan. 

O seară de conversaţie plăcută, cu un vin bun, topise 
neînțelegerile între 'Tessa și soţul ei, care o conduse direct în 
dormitor, unde se lăsă îmbrăţişată în cel mai firesc mod. 

Curând, fiecare din ei știu că această noapte ca și cele care 
vor urma, le vor aduce plăceri fizice și împlinire. Noaptea 
aceasta era pentru a se explora, pentru a se bucura unul de 
altul și a se descoperi. | 

Când se afla în braţele soţului ei, Tessa se simți din nou 
cuprinsă de îndoială. Totul era mult mai bine decât ar fi sperat 
şi totuși...bărbaţii sunt creaturi ciudate, își spuse ea. Dorința 
pentru ei poate fi sinonimă cu dragostea. Nu și pentru ea. 


Capitolul 7 


Căsătoria prin care Tessa și Jonathan se treziră legaţi nu era 
nici cel mai bun, dar nici cel mai rău lucru care li se putea 
întâmpla. După prima după-amiază și seară petrecută 
împreună, se simțiră mai apropiați. Puteau spune acum că 
erau buni prieteni, că se plăceau, dar tandreţea și cuvintele de 
dragoste care există de obicei între îndrăgostiți lipseau. Tessa 
își pierduse speranţa că vor fi vreodată foarte apropiaţi, că vor 
avea o relație normală și se resemnă. 

Cu toate acestea, Jonathan părea foarte deschis și fără 
rețineri, încât Tessa credea că dacă nu-și dădea la iveală 
profunzimile sufletului, n-o făcea decât din motivul că acestea 
nu existau. 

Așa că abordă o manieră mai facilă, asemănătoare modului 
afişat de el, păstrând totuși o anumită distanță care s-o 
protejeze împotriva oricărei suspiciuni că ar avea o inimă ce 
putea fi ușor rănită. Nu că s-ar fi temut că Jonathan ar fi căutat 

deliberat s-o rănească în vreun fel, sau că ar fi în mod voit dur 
cu ea dacă ar fi știut că îl iubea; era mult prea gentleman 
pentru a se comporta astfel. Tessa se gândi că până și 
cruzimea din partea lui ar fi mai uşor de îndurat decât 
indiferența lui. 

În afară de acestea, mai exista un element care tulbura 
suprafața lină a relaţiei lor și acesta era averea ei. Nu voise să 
pornească de la premisa că el o luase în căsătorie doar pentru 
bani, așa cum făcuse cu Constance, dar știa că pentru un 
bărbat în postura lui, aceștia aveau o oarecare însemnătate. 
Nu știa în ce măsură era adevărat şi nici nu voia să afle, dar 
află că era afectat într-o oarecare măsură de eticheta de 
vânător de zestre. O remarcă destul de vagă a Leticiei își 
atrăsese o reacție promptă din partea lui. 

Leticia nu aduse în discuție problema pe care sora ei se 
temea c-o va aduce. Schimbul ei de replici cu Jonathan 
avusese loc în cea de a doua zi când intrase el în casă. 

Tessa observă că Leticia nu avea o opinie în privința lui 
Jonathan. Pe de o parte, îi arunca ocazional aceleași priviri 
sumbre, pline de resentimente pe care de obicei i le rezerva 
surorii sale, iar pe de alta era clar că-l admira. | 

Tessa era conștientă că adesea, bărbaţii periculoși au 
succes la femeile inocente și frumos educate și Leticia nu 
făcea excepție de la regulă. De aceea, erau momente în care 
flirta deschis cu Jonathan, atrasă de el ca fluturele de lampă. 

Lordul Torrance era gelos față de fiecare pornire 
romanţioasă a ei faţă de cumnat. 

Jonathan nu-i cunoștea motivele și deși nu-i plăcea în mod 
deosebit cumnata sa, nu se dădea înapoi de la a se amuza 
puțin. Nu marşa total la intențiile ei de a flirta pentru că nu se 
cădea s-o facă în prezenţa soţiei și a familiei acesteia. 

Dar atunci când știa că nu ofensează pe nimeni, mai ales pe 
Torrance, pe care nu-l plăcea defel considerându-l cam 
plictisitor, mușca nada, nerezistând tentatiei. 

Nu avea întotdeauna succes, nereușind să se ascundă de 
soţia sa. Poate că nu le auzea toate replicile, dar vedea ieșirea 
intempestivă a vicontelui și obrajii care se aprindeau brusc ai 
surorii sale și trăgea propriile-i concluzii. Nu era un motiv de 
îngrijorare. Leticia era frumoasă. Toţi bărbaţii erau înclinați să 
flirteze cu ea; se îndoia că vreunul avea puterea să se abţină. 

Era uneori înclinată s-o acuze pe sora ei că îi încuraja în 
vreun fel, dar nu poți de fapt, învinui focul pentru că arde. 

Oricum, era bucuroasă că Jonathan agrease ideea ladyei 
Frances să iasă cât mai repede în societate, pentru că asta 
însemna să aibă propria lor viață de cuplu, să se cam separe 
de familie. 

Trimiseră știrea la toate ziarele chiar în ziua în care se întorsese 
Jonathan; a doua zi, vestea apăru în majoritatea ziarelor. 

Cu toate acestea, nu se cădea să primească vizite atât de 
curând, până nu anunțau că așteptau musafiri, dar oricine era 
binevenit în casa Bellamy sau Caster fără a se sinchisi de 
anunţul făcut de Hartfield. 

Unii Sau alții auziseră fragmente de la mama lui Hartfield, 
dar nimeni nu apucase să descopere din ce motive avusese loc 

această căsătorie şi mai ales unde avusese loc şi asta se datora 
faptului că în afară de sir Edwin și lady Frances, Colin Mc Affe 
și familia Hartfield nimeni nu știuse de ea. 

Aceasta fusese partea cea mai delicată a schemei pusă la 
cale de ea, i se confesase lady Frances fiicei sale; societatea 
putea să se simtă ofensată sau să-i accepte, admirându-i 
pentru asta. 

Vestea că familia Hartfield își va deschide curând casa 
pentru vizitatori și că va rămâne în oraș în acel sezon a fost 
întâmpinată cu vădit interes, iar lady Frances nu avea nici O 
îndoială că foarte curând cei doi vor primi mai multe invitaţii, 
abia putând să le facă faţă. 

Un angajat al lui sir Edwin găsise trei case potrivite pentru 
noua familie. Una era pe strada Mount și deși nu era o adresă 
care să le onoreze numele, atât Jonathan cât și Tessa o 
considerară potrivită și o închiriară imediat. Era mobilată 
adecvat și se puteau muta imediat în ea, dar Tessa vru să se 
schimbe perdelele și draperiile, mai întâi. 

În loc să se mute imediat și să stea în mijlocul 
decoratorilor, Tessa și Jonathan deciseră să rămână la părinți 
încă două săptămâni cât dura schimbarea dorită de ea. 

— Consider că... începu lady Frances într-o după- amiază, 
că aţi putea începe să primiți vizite de luni, chiar dacă va 
trebui s-o faceţi aici și nu în strada Mount. 

Cred că pentru mulți ar părea ciudat dacă eu și tatăl tău 
n-am face anunţurile cuvenite pentru căsătoria voastră, chiar 
dacă Jonathan este încă în perioada de doliu. 


| 

— Le poți organiza chiar un bal, cum ai făcut la logodna 
mea, zise Leticia. ] 

— Nu, așa ceva nu se cade, o întrerupse lady Frances. Oricât 
p iubea pe Leticia uneori nu putea să n-o considere 
bbositoare. Dar asta nu înseamnă că nu putem organiza ceva 
distractiv în onoarea lor. Ar fi bine să organizăm ceva chiar 
înainte de mutarea voastră de aici, Tessa. Asta ne va da răgazul 
să ne pregătim și să trimitem invitațiile, să facem cât mai 
graduală revenirea voastră în societate. 

Tessa era de acord, dar Jonathan mormăi ceva de 
genul: 

— AȘ vrea să nu te agiți atât din cauza noastră, nu te simți 
obligată să ai inițiative. Vei avea destule pe cap cu organizarea 
cununiei lui Letty. 

— Să înțeleg că nu ești de acord cu propunerea? îl întrebă 
Tessa. 

— Nu, răspunse el, dar mama și tatăl tău au făcut deja 
destul pentru noi, așa că n-a vrea să-i mai deranjez cu ceva. 

Vorbele lui o făcură pe lady Frances să răsufle ușurată, 
pentru că, pe lângă faptul că-i displăcea să se ocupe de 
organizarea acestor evenimente sociale să le zicem, nici nu se 
mai putea baza pe Tessa ca până atunci. 

Se achita de sarcini cu sârguință, dar atâta tot. Și mai ales 
nu-i plăcea ca eforturile să nu-i fie apreciate. Cu toate acestea, 
voia ca Jonathan să sesizeze că făcuse totul pentru a lansa noul 
cuplu în societate. 

— De parcă o simplă recepție pentru a vă lansa în lume ar 
conta prea mult! zise ea râzând delicat. Când va fi gata casa 
voastră? Vineri, parcă mi-ați spus. Foarte bine, voi trimite 
invitaţiile pentru joi seara! i 

Familia Hartfield a început să primească și invitații care 
sosiră au fost mai mult decât decenti, iar în două zile Jonathan 
înţelese că nu mai era necesară nici o recepție în onoarea lor; 
prea multă lume le sosea în casă. 

Tessa se îmbrăcă ceva mai elaborat la prima ei ieșire în 
societate ca femeie măritată. Purta o rochie de mătase de 
culoarea cerului, cu safir la gât. Deși se pieptănase simplu ca 
de obicei, își dori privindu-se în oglindă, să fi avut părul lung, 
pentru a-l ridica în vârful capului într-o pieptănătură elegantă. 
Era conştientă că arăta foarte bine, deși nu avea cum să fie o 
femeie frumoasă. 

Privindu-se în oglindă se declară satisfăcută; acum măritată 
fiind i se permitea să-și umbrească ochii cu nuanțe mai 
intense, își rimelase genele, ba chiar se și rujase. - 

Un număr destul de mare de unchi, mătuși și veri fusese 
invitat la masa dinaintea recepției și aceștia au fost primii care 
au urat casă de piatră mirilor. Masa a decurs foarte bine, deși 
se adunase un număr mare de persoane plictisitoare după 
cum remarcase Leticia. 

Dar întrucât tot aceste feţe plictisitoare urmau să vină şi la 
cununia ei cu daruri, făcu eforturi să se facă agreată tuturor şi 
câștigă mult în ochii mamei. 

Masa se termină și Tessa decise că făcuse şi spusese tot ce 
trebuia iar acum se putea ocupa de ceva care să-i facă plăcere. 
Asta însemna Să caute compania vărului ei Colin, pe care-l 
văzuse foarte rar din ziua în care o însoțise la Newgate. 

Îl găsi așa cum se aștepta într-un grup de doamne tinere 
care atrase de chipul lui frumos și de moralitatea lui fără egal 
îl înconjuraseră. Tessa îl extrase de acolo. - 

— Ai pus-o în umbră pe Letty în seara asta, nu? îi spuse el 
cu un zâmbet când găsiră un colț în care să se retragă. Observ 
că îţi prieşte căsătoria. 

Tessa începu să râdă, puțin stânjenită. 

— Așa se vede din exterior, machiajul te face să crezi așa! 

— Machiajul! se prefăcu Colin oripilat de spusele ei. 
Trebuie să recunosc că nu mi-aș fi închipuit asta, pare foarte 
natural. 

— O femeie măritată are dreptul la machiaj... 

— Și Constance se machia și se vedea de la o poștă, zise 
Colin. 3 

— Constance făcea multe lucruri pe care n-ar fi trebuit să le 
facă, zise Tessa. Să nu crezi c-am făcut asta ca s-o copiez pe 
predecesoarea mea. Constance era frumoasă și elegantă, iar 
eu n-am nici cea mai mică dorință să fiu comparată cu ea. 

Colin fu surprins de aciditatea ei. 

— A fost doar un biet comentariu, zise el în defensivă, dar 
dacă tu consideri că poti face ceva pentru a evita comparatia... 

— Știu, zise Tessa reprimându-și un oftat. Dar aş vrea să le 

evit pe cât posibil. 

— Ştiu ceva care te-ar putea ajuta să eviți comparatia cu ea. 
Încearcă să fii atât de diferită de ea încât nimeni să nu 
îndrăznească să vă compare. Fii îndrăzneață, Tess, parcă 
spuneai că femeile măritate își pot permite mai multe! 

— Constance își permisese deja prea mult! 

— Tu trebuie să fii îndrăzneață doar, Tess! Tu ești o femeie 
inteligentă, care poate deschide drumuri, poti lansa stiluri. Nu 
cred că vei regreta dacă vei avea îndrăzneala necesară. 

Discuţia lor fu întreruptă de sosirea lui Jonathan. După ce 
se scuză față de McAffe, o duse pe soţia sa să-i cunoască una 
din verișoare, despre care Tessa își aminti că tot el îi spusese 
că nu are o reputaţie prea bună. Tessa nu fusese prea 
încântată să renunţe la discuta cu vărul său, care-i era mai 
apropiat ca un frate. 

Restul serii trecu în mod plăcut și veni și momentul în care 
se pregătiră de culcare. Jonathan o sărută pe frunte și-i spuse 
că a doua zi nu trebuia să se grăbească să se scoale prea 
devreme să înceapă mutarea în casa cea nouă. Când se culcă 
revăzu cu plăcere întâmplările zilei. Chiar dacă prin căsătoria 
cu Jonathan nu obținuse ce-și dorise, nu putea spune că nu 
era mulțumită de ea. 


kk 


A doua zi, majoritatea lucrurilor lor fuseseră transportate 
deja la noua locuinţă, dar lady Frances îi amintise Tessei că 
mai erau unele lucruri de făcut, lucruri pe care fusese tentată 
să le ignore. 

Sir Edwin, care se trezea foarte devreme, indiferent de ora 
la care se culca seara, discuta cu Leticia, care voia să meargă la 
biblioteca din Hookam, să schimbe o carte pe care o 
terminase. Asta însemna că Joathan rămânea singur acasă dar 
nu-și făcea probleme pentru că avea de rezolvat unele 
chestiuni legate de nişte mici investiţii făcute în anii 
precedenţi. l 

Leticia nu avea intenția să se ducă la Hookam, pentru că de 
fapt nu avea nici o carte împrumutată. Se întoarse în camera 
sa așezându-se la măsuța de toaletă pentru a finaliza un plan 
pe care-l pusese la cale. 

Se gândea mereu la Jonathan, care-i acorda atenţie, după 
cum observase, și se întrebă din ce motiv făcea acest lucru. Nu 
putea face asta decât dac-o plăcea, nu putea exista altă 
explicaţie. Erau momente în care suspecta că atitudinea lui 
avea o uşoară tentă batjocoritoare, dar și alți admiratori 
foloseau acest mod de abordare. 

Leticia nici nu-și închipuia că Jonathan s-ar fi putut căsători 
cu Tessa din alte motive decât pentru averea ei. 

Întotdeauna, Tessa fusese apreciată în familie pentru 
inteligență și bun- simț și Leticia nu putea înțelege cum se 
lăsase păcălită de un vânător de zestre. 

Observând relaţia celor doi, Leticia remarcase că sora ei era 
îndrăgostită de soțul ei. 

Nu avusese curiozitatea să observe dacă sentimentele erau 
reciproce, pentru că excludea din pornire orice atracție a lui 
Jonathan față de Tessa. Sentimentele ei pentru Jon erau destul 

de amestecate și confuze, dar în general voia să-l aţâţe pentru 
ca mai apoi să-i poată deschide ochii surorii sale. I se părea că 
este spre binele Tessei dacă va fi convinsă că Jonathan nu are 
sentimente, iar Tessa va realiza în cele din urmă că această 
căsătorie nu fusese cel mai indicat lucru. 

Chiar de când schițase acest plan așteptase un prilej 
favorabil pentru a fi singură cu cumnatul ei. Aproape că 
'disperase, când soarta îi scoase în cale clipa potrivită. 

Îl auzise spunându-i mamei ei că vrea să lucreze în 
bibliotecă, iar după ce se privi în oglindă să se asigure că arăta 
perfect intră în acea încăpere cu multă încredere convinsă că-l 
putea atrage și mai mult pe Jonathan; ar fi urmat doar s-o 
informeze pe sora ei că se măritase cu un perfid şi că ea fusese 
cea care-l depistas€. | 

Jonathan se afla la biroul tatălui ei, absorbit, iar ea se mișcă 
atât de încet încât îl luă prin surprindere. 

Veni foarte aproape și chiar îl sperie. Intenționase să-i 
șoptească la ureche pentru a-l provoca și mai mult dar 
obținuse efectul contrar: îl speriase și el o privi supărat că-l 
deranjase. 

— N-am știut că ești acasă, Letty, zise el deranjat. 

— M-am hotărât abia în ultimul moment să renunţ la altă 
carte plictisitoare de la bibliotecă, îi explică ea aruncându-i 
priviri provocatoare. Sunt convinsă că aici pot găsi lucruri mai 
interesante. 

El încercă să-i zâmbească. 

— Nu mă îndoiesc, replică. Vru să-și reia lucrul, dar Leticia 
nu se mișcă de lângă el, așa că Jon continuă: sper că nu te 
deranjez prin prezenţa mea aici, Letty. Te rog să faci abstracţie 
de mine. Voi pleca în scurt timp. 

Nu acesta era răspunsul pe care-l aștepta. Se îndreptă spre 
rafturile de cărți de unde-l strigă: 

— Jonathan, zise ea sunt multe cărți interesante aici, m-ai 
putea ajuta să aleg dintre ele? Tessa mi-a spus c-ai citit mult, 
aşa că am încredere în opinia ta. 

— Trebuie să ai mai multă încredere în propriul tău bun- 
gust, o sfătui el ridicând privirea. Dar observând că Letty 
rămăsese în expectativă, se ridică apropiindu-se de ea. 

Când îi arătă titlurile, observă că erau cărți serioase, de 
tactică militară, de istorie, de meditaţie, care ar fi plictisit-o 
imediat. O privi suspicios, dar îi spuse cu francheţe ce credea. 

Leticia veni și mai aproape de el pentru a-i arăta alt volum. 

— Din nefericire, Walter al meu nu citește decât știrile 
sportive, se confesă ea. Eu admir bărbatul care are grijă atât de 
trupul cât și de spiritul său.Walter ar trebui să-ți urmeze 
exemplul. 

— Ce să înţeleg, Letty? Că-mi faci un compliment, sau că-l 
critici pe Torrance? 

Jonathan nu avea nici un chef să continue discuţia cu ea, 
dar nici nu voia s-o ofenseze în vreun fel. | 

— Walter nu este prost, continuă Letty, așezându-și mâna 
ușor pe braţul lui. Are bun-simț și știe să facă uneori 
complimente. Cu toate acestea, nu așa de bine ca alţii. Cred că 
un om care citește se pricepe mai bine. 

— Este cumva o cerere de a-ţi complimenta frumuseţea în 
versuri? o întrebă el. Am considerat întotdeauna că un 
compliment izvorât din inimă le poate întrece pe celelalte. Mă 
tem însă că nu am cunoştinţe poetice prea solide și mă tem să 
nu te plictisesc. 

— Niciodată nu mă plictisesc să fiu admirată, se confesă ea. 
Poate eu nu te stimulez spre poezie. Fără îndoială, Tess nu se 
lasă cucerită de elocinţa ta, zise ea aplecându-se pentru ca să 
i se vadă foarte pronunţat curba sânilor prin decolteul rochiei 
de muselină. 

— Tessa ar zâmbi auzindu-te cum vorbeşti; răspunse el. 
Acum era aproape sigur că nu vanitatea o făcuse să-l caute, să 
încerce să-l atragă în mreje. Nu-i venea să creadă totuși că 
Letty voia să declanșeze o relaţie clandestină între ei, pentru 
a-l adăuga la lista trofeelor ei. Nu trebuia să-i permită nici un 
moment să creadă că ar fi fost înclinat spre asta. 

Se afla în situaţia în care trebuia să evite un flirt cu Leticia 
și în același timp să n-o ofenseze cumva, ceea ce ar fi dus la 
probleme în familie, pentru că el observase comportamentul 
ușor dispreţuitor al Leticiei față de Tessa. 

Se abţinu să-i spună deschis că farmecele ei nu-l interesau. 

Reflectă un moment și găsi o soluţie. Probabil că Leticia 
voia doar să-l audă exprimându-și dorința faţă de ea dar nu şi 
fată de alții. 

— Cred că Tess este cam prozaică să te inspire, continuă 
Leticia nerealizând că vorbele ei l-ar putea ofensa.. Cred că 
versurile sunt mai ușor exprimate când persoana te inspiră. 

Jonathan observă că gura ei cu buze generoase se apropie 
foarte mult de el. 

— Cine ar putea fi în compania ta, Letty, fără să se simtă 
stimulat? Nu este doar dorința de elocință, dar știi că nu pot 
vorbi. 

Leticia făcu un efort spre a nu lăsa să i se citească triumful 
pe faţă. 

— Eu n-ar trebui să mă aflu aici, dar uneori inima 
reacționează înaintea minții. 

Jonathan o cuprinse de mijloc și simți cum se crispează. 

— Mă bucur că putem pleca din această casă unde n-ar mai 
fi o tortură faptul că te am atât de aproape. Dar dacă și tu simţi 
la fel n-ar mai trebui să sufăr. Trebuie să fim discreti, desigur. 
Nu este cazul să-i rănim pe Tessa sau Walter. Oricum trebuie 
să aşteptam după consumarea căsătoriei tale. O, iubita mea, ce 
delicii ne așteaptă! O voi ruga pe Tessa să amâne mutarea 
noastră din această casă. 

Observând că Leticia era destul de afectată de vorbele lui, 
el zâmbi triumfător și continuă: 

— Observ că te-am șocat, dar trebuie să mă ierti, frumoasa 
mea; faptul că te știu atât de aproape și mai ales că mă dorești 
la fel de mult este prea mult pentru mine și nu mai pot 
raționa. 

Leticia fusese curtată de mulți bărbați ale căror tentative 
le rezolvase cu graţie. Jonathan însă, era primul care-i 
spunea deschis că voia de la ea mai mult decât niște sărutări 
furate. 

— Numai dacă ne-am putea abandona dorințelor noastre, 
răspunse 'ea, dar mai puţin sigură pe sine ca înainte, dar 
trebuie să fim curajoși și să lăsăm virtutea să ne înnobileze. 
Chiar dacă nu-l luăm în considerare pe Walter, ar trebui să mă 
revolte că-mi trădez sora. 

— Nu putem fi condamnați că dăm frâu liber sentimentelor, 
zise el prinzând-o în braţe, apoi sărutând-o cu pasiune, așa 
cum nu fusese sărutată până atunci. 

Imediat, ea se eliberă, făcu un pas înapoi, dar el o prinse 
din nou în braţe. 

— Observ că ardoarea mea te sperie, dar vei vedea că după 
prima dată când vom face dragoste... 

— N-aș putea face asta! murmură Leticia, care se cam 
speriase de întorsătura luată. Ea nu avea de fapt intenţia să-și 
abandoneze virtutea. Realiză în sfârșit că greşise oferindu-i-se 
lui Jonathan, fară însă a avea vreo intenţie concretă. 

— Sunt numai temeri de fecioară, murmură el sărutând-o 
din nou cu pasiune, strângând-o la piept. 

Speriată, Leticia nu mai știu cum să reacționeze pentru că 
nu voia să tipe și să alerteze personalul pentru a-și salva 
fecioria. Începu să se lupte cu el. 

— Am fost prea insistent? întrebă el. Sau există vreun alt 
obstacol pe care nu-l poţi trece? Eu știu acum că vei fi a mea 
și nimic nu mi se mai pare riscant. Ştiai, dragostea mea, că 
Tessa ia laudanum pentru a putea dormi? 

Vorbele lui i se părură feribile Leticiei, așa că Jonathan își 
acoperi gura cu mâna după ce le rosti, pentru că observase: 
cum ochii Leticiei se măriseră de groază. 

— Lasă-mă să plec! strigă ea. O să ţip și mai tare dacă nu-mi 
dai drumul! 

Vorbele ei ajunseră la urechile Tessei care se întorsese 
acasă și verifica teancul ce cărți de vizită prin care se anunțau 
musafiri în noua lor casă. Nu se alarmă, dar dădu frâu liber 
curiozităţii, îndreptându-se spre bibliotecă de unde se auzise 
țipătul. 

Ceea ce văzu când intră o făcu să se simtă ca și cum ar fi 
lovit-o cineva cu o nicovală în moalele capului. Leticia 
aflată cu fața spre ușă o văzu intrând și murmură numele 
Tessei, ceea ce-l determină pe Jonathan să-i dea drumul în 
cele din urmă. Se întoarse spre soţia sa pe figura căreia 
citea oroare. 

Situaţia era exact așa cum își dorise Leticia, dar acum când 
Tessa se afla pusă în faţa infidelității soțului, se simţi mai mult 
decât încurcată. Era convinsă că va fi considerată libertină. 
Murmura câteva scuze și părăsi imediat încăperea. 

Tessa înfruntă privirea lui Jonathan, apoi își urmă sora fără 
o vorbă. 

— Tessa! strigă el, dar când văzu că ea îl ignoră, o prinse de 
braţ. 

Forțându-se să nu-și iasă din minţi, Tessa îi spuse răspicat: 

— Nu mai ai ce adăuga, Jon, am văzut destul. 

— Tessa, lasă-mă să-ți explic ce s-a întâmplat. Crezi că aș fi 
atât de inconștient încât să-ţi seduc sora în casa părinților tăi, 
chiar sub nasul tău? 

Tessa îl privi ciudat. 

— De ce nu? Faptul că te afli în casa tatălui meu nu te-a 
oprit să-mi faci curte deşi sunt convinsă că n-ai făcut-o din 
pură plăcere. Leticia ar trebui să fie flatată că o dorești. 

— Ce naiba vrei să spui, Tess? zise Jon pe un ton glacial. 

— Cred că înţelegi foarte bine, dar să nu consideri că mă 
plâng. În general, este o afacere corectă; nu este puţin lucru 
să devii marchiză, fără să ai moştenirea necesară. Nu mă 
deranjează foarte tare că sora mea te atrage. 

Jonathan se simţi foarte afectat de vorbele ei, lucru pe care 
îl dorea și ea. Observă cum Jonathan păleşte. 

— Înţeleg, răspunse el. Eu trebuie să-ți fiu recunoscător. O 
marfă folosită nu mai are nici o valoare. 

— Este adevărat, încuviinţă ea cu un zâmbet disprețuitor. 
Ochii lui aruncau flăcări și Tessa se temu chiar că ar putea s-o 
lovească. 

— Eşti foarte generoasă, dragă nevastă, o ironiză el. Așadar 
pot face orice dacă sunt atent să te evit. Mă intrigă ce-ar trebui 
ca să tulbure o femeie atât de rece, dar frumoasă. 

— Poate că voi afla răspunsul prima dată când nu mă voi 
simti bine. 

Jonathan rămase fără replică. Tessa știa că făcând referire la 
otravă depășise limita, dar era ea însăși prea afectată pentru 
a-i mai păsa. Mâna pe care o întinsese spre ea căzu, iar Tessa 
se întoarse și plecă spre camera ei. Mary servitoarea aranja 
acolo ultimele lucruri care trebuia transportate spre noua lor 
casă din Upper Mount street. O rugă să iasă şi rămase cu 
privirea în gol. Cât de fericită fusese cu câteva minute în urmă, 


- 

imaginându-și viața lor împreună. Își îngropă faţa în mâini. Se 
simțea foarte rău, lacrimile îi împăienjeneau ochii dar nu voia 
să le dea frâu liber. Nu știa detaliile celor întâmplate în 
bibliotecă și nici nu voia să le știe. Indiferent de gradul de 
culpabilitate al lui Jonathan era convinsă că și sora ei avusese 
o contribuție majoră. Era stilul ei să vrea să-l adauge la lista 
celor care-i cădeau la picioare și mai ales i-ar fi asigurat 
superioritatea față de sora ei mai mare. O cunoștea prea bine 
pe Leticia pentru a fi convinsă că-l ademenise, dar o durea că 
Jonathan se lăsase atras în cursă. Dar de ce se lăsase prins în 
mrejele ei? l 

Oricum, Jonathan nu pretinsese niciodată că ar fi fost 
îndrăgostit de ea; nu-i lega decât o puternică prietenie şi 
poate atracţie fizică. Tessa considerase că aceasta era de ajuns 
pentru a se bucura și de fidelitatea lui. ÎI respectase chiar că 
nu pretinsese a fi îndrăgostit de ea, iar Leticia era destul de 
apetisantă pentru a atrage orice bărbat. 

Dar cel mai mult era furioasă pe sine; ea care era 
considerată o tânără lucidă, care știa să se controleze căzuse 
în plasa unui vânător de zestre. 

Își aminti vorbele unei prietene care se căsătorise și-și 
întemeiase o familie și care la scurt timp începuse să aibă 
probleme. Aceasta îi spusese: 

— Ferice de tine, Tess, că nu știi ce înseamnă să fii rănită 
în dragoste! 

La care ea îi răspunsese: 

— Dacă nu știi ce înseamnă să fii rănit în dragoste, nu 
cunoşti nici bucuriile acesteia! 

Acum gustase atât bucuria cât și durerea provocată de 
dragoste. 

Auzi un zgomot de parcă ar fi vrut să intre cineva. Ignoră 
acel zgomot, dar după o clipă apăru Leticia, neinvitată. 

Tessa o privi cu dispreț. 

— Letty, mă doare capul, zise ea, nu am chef să discut cu 
tine acum. 

— Ştiu că ești supărată, iar eu vinovată! începu Letty. Te rog 
să nu mă urăşti, însă n-am avut nici o clipă intenția să-ți fac 
rău. 

— Ar fi trebuit să te gândești la asta înainte de a-i face 
avansuri soțului meu. 

— Nu i-am făcut avansuri, dar am flirtat cu el, fără a lua în 
serios nimic din ce am făcut. Ştii că-mi place să flirtez de 
dragul flirtului. 

— Dacă înţeleg bine, replică Tessa, de data asta ai 
descoperit că poate fi ceva periculos. 

— Da, Tess și îmi pare foarte rău pentru tine. Slavă 
Domnului că ai intrat la timp, sunt sigură că avea de gând, 
să-şi ducă planurile la capăt chiar acolo. 

— Într-o casă plină de servitori? Nu cred. Oricum nu este 
nevoie să-ţi fie milă de mine, Hartfield nu este chiar așa de 
uşor de atras în mreje, iar eu nu am de gând să-l alung din 
viața mea, deși asta ti-ar da satisfacția pe care ai vrut-o când ai 
început să-i faci avansuri. 

Letty începu să-și găsească scuze să-i explice că voise doar 
să-i demonstreze cu ce fel de bărbat se măritase, înainte ca 
sora ei să împărtăşească soarta lui Connie. 

— În ce primejdie m-aş afla, Letty? Să aflu că am un soț 
în călduri? N-ar fi o surpriză! Majoritatea femeilor au această 
revelație! Vei ajunge și tu la această concluzie într-o bună zi. 

— Tess, începu Letty, este un bărbat periculos.Te rog să ai 
grijă de tine când vei fi cu el în strada Mount. Nu avea 
încredere în el. Gândește-te la biata Constance! 

— Sugerezi c-ar trebui să evit pastilele de somn? zise ea 
pufnind în râs, lucru care o deconcertă pe Letty. 

— Nu știu ce te face să râzi. Biata Constance nu este un 
subiect hilar! 

— Nu fi absurdă, Letty! 

— Dacă te vei trezi ucisă pentru avere, nu mă vei considera absurdă. 

— Dacă voi fi ucisă nu voi mai gândi la nimic, zise Tessa cu 
stăpânire de sine. 

— Dacă nu vrei să asculti sfatul meu nu are rost să mai stăm 
de vorbă, izbucni Letty ieșind din încăpere. 

Tessa oftă. Nu avea ce face, trebuia să-și revină cât mai 
repede, să -și continue viața. Nu avea de gând să lase ca 
mariajul cu Jonathan să se distrugă, să ajungă o farsă aşa 

“cum fusese cel cu Constance. Nu era prima femeie căsătorită 
cu un bărbat care n-o iubea. În cele din urmă ea și Jonathan 
porniră spre noua lor casă. Străbătură drumul în tăcere, iar 
Tessa petrecu o noapte fără odihnă, iar când se trezi 
dimineața durerea de cap pe care o simţi o făcu să fie ursuză. 

În toate romanele pe care le citise de obicei când eroina 
primise o lovitură ca aceasta nu mai putea să funcţioneze 

normal așa că-și anula toate întâlnirile mulțumindu-se să 
rămână cu ochii aţintiți pe fereastră. 

Se îmbrăcă fără chef, pregătindu-se pentru activităţile 
casnice care urmau să se deruleze. Când intră în sufragerie, 
Jonathan o întâmpină cu neliniște în priviri dar nu se lăsă 
surprinsă de dorinţa lui de a-i vorbi după-masă. 

Nu avea chef să-i audă scuzele dar știa că dacă voia să 
reintre într-o stare de normalitate, trebuia să facă o mișcare în 
acest sens. De aceea îi acordă toată atenţia când începu să 
vorbească. Jonathan recunoscu faptul că începuse să flirteze 
cu Leticia pentru a se amuza. Încercă totuși să nu accentueze 
rolul avut de Leticia și nici nu pomeni de avantajele reciproce 
pe care le aveau încheind această căsătorie; el profita de 
averea ei, iar ea moștenea un titlul de noblețe. 

Încercă să accepte versiunea lui și conchise: 

— Am încercat să-i spun Leticiei că a exagerat, dar și eu m-am 
comportat ca o tragediană ieri, admise ea în consecinţă. Și eu 
am spus lucruri pe care le regret, sper că mă vei ierta, Jon. 

El o privi cu calm o clipă, apoi spuse: 

— Nu am pentru ce să te iert, Tess. Cred că dacă ai ajunge 
să accepți că n-am avut nici o intenţie cu sora ta poate am 
reuși să ne regăsim. 

— Ai dreptate, zise ea cu un zâmbet pe care el nici nu-l 
observă. lar acum te rog să mă scuzi, mă așteaptă multe 
treburi casnice . 

— Eu nu mă voi plictisi, o linişti el. 

După plecarea Tessei, Jonathan începu să compare cele 
două căsnicii ale sale. 


Capitolul 8 


Prima lună de la căsătoria celor doi trecu în continuare 
fără incidente pentru lordul și lady Hartfield. Primeau 
zilnic, erau invitați la rândul lor. Nici unul nu mai pomeni 
de incidentul în care fusese implicată Leticia, nici motivele 
pentru care se căsătoriseră. În ochii lumii erau un cuplu 
fericit. 

Dar căldura pierise dintre ei. Tesa remarcase asta și se 
întreba adesea care din ei era vinovat. Era tentată să dea vina 
pe el pentru că nu fuseseră sentimente și apropierea 
sufletească între ei în afara scurtelor manifestări pasionale. 
Alteori, Tessa își spunea că poate și faptul că era mereu în 
gardă înăbușise orice scânteie. 

Indiferent care ar fi fost cauza, Tessa simțea că nu putea 
schimba nimic. Dacă Jonathan n-ar fi simțit decât prietenie 
pentru ea...iar gelozia pe care o simţise când îl prinsese cu 
sora ei înăbușise orice apropiere dintre ei. 

Dar nu era femeia care să se lamenteze asupra unui lucru 
pentru care nu avea remediu. Nu putea face altceva decât 
să-şi scoată din minte situaţia asta ciudată. Era conștientă că, 
adesea, marile bucurii sau dureri ale vieţii te aruncă într-o 
confuzie totală. Așa că se concentră asupra transformării casei 
lor închiriate într-un cămin confortabil. Chiar dacă un bărbat 
are pasiuni de-a lungul vieţii, totuși cel mai mult contează 
confortul casei. . 

Efortul cel mare trebuia făcut acum la început, pentru ca 
apoi lucrurile aveau să meargă de la sine. 

Îl consultase și pe vărul Colin, care se oferise s-o ajute. 

— Trebuie să-i facem pe toți care ridică paharul în cinstea ta 
astăzi să te mai ţină minte și mâine. 

Colin o însoți și la cumpărături, la madame Celeste, o 
modistă care lucra pentru clientela de lux. Se aflau untr-un 
salon în care fuseseră invitaţi să vizioneze cele mai recente 
creaţii. Colin, care privea manechinele cu interes îi atrase 
atenția asupra unei rochii de culoare roşie pe care ea o 
refuză la început, pentru că nu suporta culoarea fiind prea 
stridentă. 

Când erau gata de plecare, Madame Celeste veni la Tessa 
s-o complimenteze în privinţa alegerii și o invită să vadă o altă 
rochie și mai interesantă, după cum îi spuse. Tessa se scuză 
fată de Colin și se întoarse în salon. Era o rochie de culoarea 
smaraldului, cu un decolteu destul de îndrăzneţ. Fu nevoită să 
recunoască faptul că îi venea foarte bine. Colin îi sugeră s-o 
poarte mai întâi acasă, cu soțul ei, să vadă efectele. 


i Te Te 3 

Desigur, efectele nu se lăsară așteptate. Se întâlniră cu doi 
cunoscuți ai soţului ei care fuseseră doar amabili și 
curtenitori cu ea, dar o priviră cu vădit interes acum. 

După plecarea acestora, Tessa îl acuză pe Colin că pusese 
intenționat la cale întâlnirea. Acesta care sosise la ei după cină, 
fu bucuros că Tessa avea de acum încredere în gusturile lui. 

— Tess, mă bucur că ai început să ai încredere în tine. Vei 
vedea că dacă vei continua așa Letty va părea o femeie 
comună, iar când va pleca la audiere Jonathan te va lua cu el, 
fericit că astfel te va scăpa de cohorta de admiratori. 

Jonathan, care intră pe neașteptate în salonul în care cei 
doi. stăteau de vorbă, surprinse scena în care se amuzau 
reciproc. Tessa îmbrăcase o rochie pe care el n-o mai văzuse 
și care-i venea foarte bine; arăta grozav, chipul îi era însuflețit 
de bucurie făcând-o încântătoare. 

După plecarea lui McAffe, Tessa începu să adune 
paharele. 

— Lasă-le, zise Jonathan, o vor face servitorii. 

— Nu este cazul să vadă că le-am lăsat așa... începu ea. 

— Servitorii trebuie să știe că stăpâna își cunoaște locul, așa 
cum și-l cunosc și ei. 

Tessa presupuse că remarca se datoara unei stări proaste 
cum avea el adesea, dar nu avea chef să-l lase să exagereze și 
continuă să strângă paharele. 

— Petreci cam mult timp cu McAffe, începu el, mai ales în 
ultimul timp. 

Ea îi zâmbi. 

— Vrei să-mi sugerezi ce-ar zice lumea? Ştiindu-l indiferent 
la farmecele ei, nu bănuia că lui chiar îi păsa. Dar 
amintindu-și că o ura pe Constance mai ales pentru că-i 
pătase numele îi spuse; 

— Nu ai de ce să te îngrijorezi. Colin și cu mine suntem - 
împreună din primii ani de viaţă. Nimeni n-ar face vreun 
comentariu. i 

— Nici măcar arhiepiscopul? 

— Nu obiectează atunci când Colin îi spune că-și petrece 
vremea ajutându-mă cu diverse probleme. Oricum a fost 
prieten al bunicului nostru, arhiepiscopul de Exeter. 

— Astfel și-a obținut Colin slujba? întrebă Jonathan cu 
insolență. 

— Se poate să se fi acordat puţină consideraţie faptului că 
era nepotul lui, nu neg. 

— Legăturile de familie și preferințele au ajuns să fie 
oarecum sinonime. 

Tessa nu voia să discute în contradictoriu dar nici să-și lase 
vărul și bunicul desconsideraţi. 

— Colin este un bărbat inteligent și capabil, zise ea. Iar dacă 
a fost preferat relaţional sunt sigură că prin munca și 
dedicarea sa a adus onoare. Este vărul și prietenul meu. Îi iau 
apărarea, mai ales când este atacat pe nedrept. De fapt mă 
uimești Jonathan, am crezut că-ți place Colin. 

— Nu-mi displace, dar faptul că l-ai ales drept prieten și 
confident este problema. 

— Aha, asta te deranja? exclamă ea. Cred că, de fapt, îmi 
critici dreptul de a-mi alege prietenii! Nu mă miră, dată fiind 
experiența cu Constance, dar va trebui să accepți cuvântul 
meu că nu te voi defăima, 

așa cum a făcut ea. Dar nu accept să mi se spună pe cine 
trebuie să văd și pe cine nu. 

Jonathan reușise s-o cam scoată din sărite, dar chiar și așa 
nu voia să se certe cu el. De aceea, trecu pe lângă el cu 
eleganță și părăsi încăperea. 

Jonathan își turnă un pahar cu vin și nu putu să nu 
constate că se făcuse de râs, dar asta doar din cauza 
experienţei dureroase pe care o avusese cu prima sa soție. Dar 
erau atât de multe similitudini între prima și a doua căsătorie! 

Obrăznicia lui faţă de Tessa era reacţia tipică pe care ar fi 
avut-o față de Constance într-o situație similară, dar ea nu 
făcuse nimic pentru a fi mustrată cu atâta severitate și chiar dacă 
începea să simtă că ar fi fost bine s-o supravegheze în relaţia cu 
Colin nu trebuia să exagereze. Faptul că-și ţinea sentimentele în 
frâu trebuia să se extindă și asupra vorbelor care-l trădau. 

Tessa se duse în camera sa să se schimbe, încă furioasă pe 
el. De fapt, îl înțelegea, dar i se părea absurd să se discute pe 
seama ei și a lui Colin. Simţea că nu suportă ca Jonathan să-i 
pună la îndoială comportamentul. 

Nu simţise cum o cuprinse o durere subită de cap și nici 
starea de greață; fusese scutită până atunci de neplăcerile 
sarcinii. Închise ochii, trase aer adânc și se forță să nu se 
gândească la nimic neplăcut. Apoi, adormi. 

Când deschise ochii, îl văzu pe Jonathan privind-o. 

— Mary mi-a spus că nu te simți bine şi că te odihnești. N-a 
vrut să mă lase să te deranjez, dar am vrut să-mi cer scuze 
pentru cele spuse mai înainte. 

Tessa nu se așteptase la astfel de reacție, dar nu rezistă în 
faţa modului în care el își prezentase scuzele. 

— Nu mai contează acum, reuși să spună. 

El o privi lung apoi ieși. 

Tessa oftă presupunând că din nou fusese înţeleasă 
greșit și oftă adânc. Închise ochii, sperând că va adormi din 
nou. | 

După o vreme deschise ochii din nou și văzu că Jonathan 
revenise. Tinea în mână un pahar cu un lichid verde pe care 
i-l întinse. 

— Ce este asta? întrebă ea. 

— O reţetă a mamei, un fel de panaceu universal care 
alungă stările de rău. 

— Ce conţine? întrebă ea suspicioasă. 

— Nu conţine laudanum, fii liniștită. 

— Nu asta am vrut să știu, preciză ea. 

— Nu? Ei bine, conţine lapte cu mirodenii; oricum nu l-am 
pregătit eu, ci l-am rugat pe bucătar, aşa că-l poţi bea cu toată 
încrederea. | 

— Văd că tii morți să mă înţelegi greşit, iar eu mă simt prea 
rău ca să pot reacționa! Te rog dă-mi băutura aceea care crezi 
că mă va ajuta. 

— Eşti sigură? 

— Da. 

El îi întinse paharul și Tess bău, descoperind că nu avea un 
gust atât de rău precum crezuse. Apoi după ce-i înapoie 
paharul închise ochii, dar nu mai adormi la loc. După o oră se 
simți mai bine și chiar reuși să mănânce ceva. l 

Dimineaţa următoare se simtea foarte bine și-i multumi în 
gând lui Jon pentru acel elixir, dar nu putu să nu-și 
amintească discuţia care urmase. 

În zilele care urmară, se împăcau aparent la fel de bine, dar 
nu se schimbase nimic în atitudinea pe care o abordau unul 
faţă de celălalt, încât erau tot mai convinși că nu vor ajunge 
niciodată la o stare de intimitate ca între soţi. Atâta vreme cât 
mai erau și alte persoane de față se purtau ireproșabil, dar 
imediat ce rămâneau singuri apărea acea tensiune 
dintotdeauna. Relaţia intimă deveni aproape impersonală, 
apoi încetă cu totul. 

Acest lucru o făcu foarte nefericită pe Tessa, pentru că era 
singurul mod de exprimare a apropierii dintre ei, iar caum 
practic nu mai exista nimic între ei. Ar fi vrut să-i vorbească 
despre asta dar nu avea puterea s-o facă. 

Petrecea mai mult timp acum cu sora și mama ei, ajutându-le 
cu pregătirea nunţii Leticiei. Relația dintre cele două surori 
era mai rece acum după incidentul din bibliotecă, dar revenise 
la oarecare amabilitate. Jonathan nu mai era subiect de 
discuţie între ele. 

Leticia înțelesese acum că Jonathan premeditase totul şi se 
înfurie tot mai tare. 

Tessa la rându-i era hotărâtă să le plătească amândurora 
pentru asta. Era deocamdată prea ocupată cu pregătirile 
pentru nunta surorii sale și trebuia să mai aibă răbdare. 

Pe de altă parte, calendarul ei și al lui Jon era foarte 
încărcat chiar până în ziua premergătoare nunţii Leticiei. 
Tessa amână rezolvarea acestei probleme până când vor pleca 
la Boxwood. Cu Jon se purta natural, iar el părea că vrea să-i 
fie pe plac. 

Întâlnirile cu Colin erau tot mai rare nu din cauza celor 
spuse de Jon în ziua aceea, ci pentru că nu mai era nevoie de 
el. Tessa avea destule rochii acum, mai multe decât o doamnă 
din suita reginei. După ce achiziționase acea rochie verde 
smarald îi sosiseră și celelalte în același stil, domnii o priveau 
admirativ iar doamnele o invidiau. Curând observă că unele 
doamne începuseră s-o copieze. Tessa nu putea nega că se 
simţea foarte bine acum când nu se mai afla în umbra surorii 
sale. 

Urmase planul sugerat de Colin care o făcuse foarte 
atrăgătoare în ochii domnilor doar pentru a-şi recăpăta 
încrederea de sine, dar observase că Jon nu agrea noul ei stil, 
ceea ce accentua starea de încordare dintre ei. Se gândi că 
poate era doar gelos. Dar atâta vreme cât nu isca nici un fel de 
probleme nu conta că bărbaţii se țineau scai după ea. 

Urmă o zi mai puţin ocupată pentru Tessa, când avea 
programată doar o cină de care nu era prea încântată. Jon era 
invitat la un club de nişte prieteni de unde urma să se întoarcă 
probabil spre dimineaţă. 

Contramandă cina şi mâncă în camera ei pentru că 
trehuia să supravegheze lucrurile care se încărcau pentru 
plecarea la Boxwood, după nunta Leticiei, până la care mai 
erau două săptămâni. Pentru seara voia să fie singură doar 
cu gândurile să poată stabili dacă lucrurile se desfăşurau 
bine în căsnicia ei. 

Seara deși se schimbase pentru cină ca de obicei rămase în 
cameră cuibărită pe o canapea și nici nu auzi când ceasul bătu 
ora unsprezece, iar Jonathan intră. 

-Te simţi bine? o întrebă el, așezându-se lângă ea. Parcă 
mergeai la familia Endicott în seara asta. 

— Desigur de ce nu m-aş simţi bine? răspunse ea. Mi-a fost 
rău doar în acea după-amiază, dar de atunci nu s-a repetat. Nu 
i-am spus mamei de sarcina mea încă, dar o voi face înainte 
de plecarea la Boxwood. 

— Mă suprinde că te găsesc singură. Majordomul mi-a spus 
că ai primit o vizită. 

Tessa se încruntă. 

— Bănuiesc că se referea la Colin care a fost aici acum 
două ore. 

— Poate n-a observat când a plecat. 

— Poate, repetă ea. Își dori că Jonathan să se fi aşezat pe 
unul din scaunele din încăpere pentru că nu se simțea prea 
bine avându-l atât de aproape. Gândurile ei zburaseră spre el 
în clipa în care Jonathan intrase în încăpere că se temuse că i 
se putea citi în priviri totul. 

— Mi se pare, sau te deranjez? o întrebă Jon. 

— Nu mă deranjezi, dar prezenţa ta mă surprinde puţin, nu 
credeam că te voi vedea decât mâine la micul dejun. 

— Ai crezut sau ai sperat că mă vei vedea? Nu voi recurge 
la stratageme penibile de a te spiona dar parcă te-am rugat să 
nu mă pui în situaţii incomode. 

— Chiar crezi că l-aş ascunde pe vărul meu în horful sobei? 
Poţi căuta dacă dorești dar poate ar fi mai bine să mai aștepți 
puțin, să-și scuture negreala de pe nădragi și să poată pleca. 
Trebuie să ai inițiativă pentru că fără îndoială ești obișnuit cu 
asta 

— Nu cred că aştepţi încuviințarea mea pentru întâlnirile 
clandestine, fu răspunsul lui care o ului. 

Tessa se simţi foarte ofensată. Nu voia să dea naștere unei 
alte certe majore, dar se pare că orice îi spunea el ducea la 
descărcări nervoase. 

— Nici tu nu ai nevoie de instrucțiuni privind 
comportamentul unui soț încornorat. 

El îi aruncă o privire furioasă, Tessa se temu că ar putea 
Chiar s-o lovească. 

Jonathan nu avea intenţia să se manifeste violent, dar 
imediat ce îi fură deschise vechile răni și redevenise suspicios 
nu-i mai păsa ce spunea sau făcea. 

— Văd că ai luat-o pe Constance drept model sau este de fapt 
o regulă la femeile cu mai mulți bani decât principii morale? 

— Nu cumva este comportamentul natural al unei femei 
care are nefericirea să se trezească soţia ta? zise Tessa fără a 

realiza ce afect avură vorbele ei. Observă imediat că trăsăturile 
lui Jon se schimbară. Cum ai îndrăznit să-mi vorbeşti astfel? 
întrebă ea furioasă. 

— Cum ai îndrăznit să-l aduci pe McAffe în propria-mi casă? 
Nu crezi c-am observat că până și rochiile ţi le alegi după 
sfaturile lui? Nu-mi place bărbatul care joacă rolul unui câine 
de ţinut în poală! 

— Acesta era rolul pe care ţi-l conferise Constance? 

— Nu știi nimic despre circumstanțele în care m-am însurat 
cu Constance, zise el furios, așa că ar fi mai bine să nu 
vorbeşti. 

— Nici eu nu sunt Constance, i-o reteză Tessa. 

— Nu încă. 

— Dacă și cu ea te-ai comportat tot așa, încep s-o înțeleg, și 
să n-o mai acuz. lar pe mine cum mă poți acuza de ceva 
pentru care nu ai dovezi? is 

— Nu-ţi place să fii judecată fără dovezi? o întrebă el 
sardonic. Nu ai ce să mă mai înveţi în această privinţă. 
Acuzaţiile la adresa legăturii mele cu Leticia n-au fost fondate, 
dar ai vrut Să auzi ce ţi-a convenit. Când îţi voi fi infidel, draga 
mea soție, o voi face cu oricine altcineva decât cu o frumoasă 
răsfăţată, care se dedă la practici nerușinate. Pentru tine sunt 
doar un vânător de zestre, atâta. Am făcut greșeala de a spera 
că va fi altfel cu tine. Nu ești Constance, dar căsătoria noastră 
alunecă spre o copie a celei pe care am avut-o cu ea. 


Capitolul 9 


Vorbele pe care Jonathan i le aruncase în acea seară o 
puseră pe gânduri. Confruntată cu acuzaţiile lui fondate sau 
nefondate și speriată de turnura pe care o luase discuţia lor, 
Tessa acordă o mai mare atenţie situaţiei. Se temea că relația 
lor se putea distruge iremediabil, dacă nu găsea o rezolvare la 
neînțelegerile lor și la lipsa de încredere. Focul murise în 
cămin și lumânările se stinseseră înainte să urce în camera ei. 

Revizui toată relaţia lor cu obiectivitate. Totul fusese destul 
de bine până în dimineața de după noaptea pe care o 
petrecuse cu el, care se pare că marcase schimbarea atitudinii 
lui. Înainte de asta existase încredere reciprocă, dar după 
aceea, când trecuseră la mai mult decât prietenie nu se mai 
simţise sigură de sine nici de el. 

Faptul că se dusese să-l vadă la Newgate și să-i ceară s-o ia 
de nevastă fusese un act de mare curaj, dictat însă de dorința 
de a-l salva mai mult decât de situaţia ei nefericită. 

Ceea ce se întâmplase cu Leticia - dacă putea să-l creadă și 
în general putea- fusese subliniat de ea. Oare nu tot ea fusese 
cea care îi spusese foarte clar că aveau o căsătorie de 
convenienţă, că nu exista iubire între ei ci doar atracţie fizică? 

După ce suflă în lumânări și urcă scara Jon devenise un 
model de virtute iar ea o femeie fără inimă și mai ales fără prea 
multă minte. Realiză imediat că alunecase în direcţia total 
opusă și că soluţia se afla probabil la mijloc. Știa doar că nu 
trebuia să lase să mai continue această situaţie nici măcar o zi. 
Dacă va continua să se comporte absurd, căsătoria ei cu Jon va 
ajunge mai rău decât cea cu Constance. 

Trecând pe lângă camera lui aproape fu tentată să-l 
trezească și să-i vorbească. După micul dejun când se vor simţi 
amândoi mai bine, cu minţile mai clare, va fi momentul 
propice pentru discuţie. Nu știa dacă să râdă sau să plângă, 
dar realizase că nu judecase prea corect în ultimele luni. 
Aspectul de femeie rece, calculată, căreia îi plăcea să deţină 
controlul era doar de suprafaţă. De fapt, ea își dorea căldură, 
iubire, protecție. 


RKK 


Se trezi destul de devreme cu toate că-se culcase după 
miezul nopții. Se spălă și se îmbrăcă repede fără a-și modifica 
noua înfățișare, cu o rochie albastră de muselină care i se 
potrivea atât de bine. Voia să se asigure că arăta pe placul lui 
Jonathan. 

Când intră în salon, el nu era acolo și deși fu dezamăgită, 
mâncă încet, presupunând că și el va cobori curând, dar Jon 
nu apăru nici când termină masa. Era prea devreme ca să 
presupună că Jon mâncase înaintea ei și se duse spre 
apartamentul lui, să vadă dacă era acolo. Camerele se 
dovediră la fel de goale ca salonul în care luau masa de obicei. 
Se întrebă unde putea fi la o oră atât de matinală. Căutarea 
prin restul casei se dovedi inutilă. Îi chemă valetul și 
recunoscu faptul că nu avea idee unde se putea afla soțul ei. 

Acesta uimit de întrebare îi spuse că lordul plecase foarte 
devreme la niște lupte la Cheltenham, așa cum planificase. 

După ce-și văzu planurile spulberate de această veste, 
Tessa simţi o mare dezamăgire și concedie servitorii care 
încercau să-i intre în voie. Era o situaţie care o înfuria. 

Dar își reveni când își întâlni mama la Gunther,s, unde 
continuară planurile de nuntă pentru Leticia. Plănuise să 
petreacă o seară liniștită acasă, dar cina o deprimă, așa că își 
chemă servitoarea s-o ajute să se schimbe. 

Lady Frances fu prima pe care o văzu când intră în salon. 

— Tocmai le-am spus că ai o migrenă teribilă, acum o 
jumătate de oră. Mă faci să par penibilă sau senilă... 

După ce petrecu seara alături de rude abia aștepta să se 
ducă acasă, la culcare. Dar planurile se dovediră inutile. Nu 
avea să doarmă în seara aceea. Colin care sosi printre ultimii, 
o provocă la o discuţie într-un colț mai retras, dar amintindu-și 
că Jonathan era gelos pe relaţia lor de prietenie, termină 
discuţia mai repede, sub pretext că vrea să-i vorbească mamei 
sale înainte de plecare. 


134 ELIZABETH HEWITI 


— Da, zise Colin, dar înainte de a pleca, aș vrea să-ți spun 
ceva pe care l-am amânat fiind cam neplăcut. 

Tessa oftă pentru că nu dorea să mai afle și altceva 
neplăcut. _ 

— Despre ce este vorba? întrebă ea, deși nu tânjea să afle. 

— Cred că trebuie să-ți spun asta între patru ochi; nu 
trebuie să riscăm să audă și alţii. 

Știind că vărul ei nu dramatiza în mod inutil, ieși din 
încăpere iar Colin o urmă, îndreptându-se spre un colț al 
holului aproape de scări. | 

— Am un prieten, Matthew Lincoln. Nu cred că-l cunoști. 
Este un tip tăcut, mai retras. Mi-a făcut o vizită azi-dimineață. 
Este rudă cu ducele Gillane și fiind pe drum spre Hastings s-a 
oprit la castelul acestuia; nu l-a mai văzut de mult pe duce și 
acesta i-a făcut capul mare cu problemele lui. Mi-a spus că l-a 
deranjat ce-a auzit de la Gillane la adresa lui Jonathan. Știind 
că tu ești noua doamnă Hartfield, iar eu vărul tău, mi-a 
destăinuit câte ceva. 

Tessa simți că va leșina. 

— AȘ vrea să-mi spui cât mai repede, zise Tessa. 

— A aflat că tu ai fost cea care l-a trimis pe servitor s-o 
cheme pe lady Margaret. Mai spunea că Jonathan 

pe deplin conștient de asta te-a luat de nevastă pentru a 
scăpa de condamnare ba chiar s-a ales și cu o avere frumușică. 
Prietenul meu avea impresia că ducele i-a făcut aceste 
destăinuri pentru că știa că el le va răspândi. 

Tessa făcuse totul deplin conștientă că ducele le va afecta 
existenţa și de acum înainte. Nu știa însă cum le putea afecta 
această veste căsătoria. 

— Important este că deşi obrăznicia lui Gillane n-a avut 
efect de data asta, nu se știe ce se va întâmpla la următoarea 
încercare. Gillane va repeta asta oricui va fi dispus să-l 
asculte. 

— Nu cred că va îndrăzni, zise Tessa. 

— Nu prea văd cum l-ai putea împiedica, zise Colin, o fire 
practică. i-am spus toate astea doar ca să fii pregătită. Gillane 
poate spune orice. 

-Trebuie oprit, asta este clar, zise Tessa. Trebuie să găsesc 
o cale. 

— Nu văd ce ai putea face și mă gândesc că poate nu trebuia 
să-ți spun. Ai din nou acea privire pe care ţi-am mai văzut-o 
când am fost împreună la Newgate. 

Tessa îl lăsă și porni spre salonul principal de unde, după 
câteva minute plecă spre casă. 

A doua zi se confruntă pe lângă problemele sale cu cele 
ridicate de prezența mamei și a Leticiei, prima într-o dispoziţie 
plângăcioasă pentru că-și pierdea și a doua fiică iar Leticia 
deranjată de orice iniţiativă sau sugestie a ei. În cele din urmă 
Letty le lăsă pe cele două și plecă la cumpărături, dată fiind 
imperioasa nevoie de a-și cumpăra niște panglici noi pentru 
cine știe ce bonetă. 

— Cred că am făcut un pas înainte, constată lady Frances la 
vreo oră după plecarea Leticiei, mai trebuie doar să stabilim 

unde punem florile. Abia atunci putem face o pauză. Nu te voi 
mai reţine, draga mea, zise lady Frances, ai făcut destul de 
mult astăzi. 

— Dacă nu te deranjează, mamă, aș vrea să mai rămân puțin 
aici, zise Tessa. l-am trimis un mesaj lui Colin și sper să vină. 

— S-a întâmplat ceva, draga mea? întrebă lady Frances îngrijorată. 

— Nu, răspunse Tessa, un pic cam grăbită. 

Cu toate că relaţia lor se îmbunătăţise de când Tessa se 
mutase din casă, nu avea chef să-i mai încredinţeze secretele 
ei mamei. 

— Este o mică problemă pentru rezolvarea căreia am nevoie 
de ajutorul lui Colin. | 

Lady Frances se încruntă și mai tare. 

— Eşti o femeie matură de acum, Tessa, zise ea după o 
scurtă ezitare, dar aș vrea să-ţi sugerez să nu mai întreţii o 
relaţie atât de strânsă cu vărul tău. Poate soțul tău va 
interpreta greșit. La el trebuie să apelezi pentru sfaturi. 

— Înţeleg, mamă, nu trebuie să te îngrijoreze asta. Dacă se 
va interpune ceva între noi acela nu va fi Colin. 

Lady Frances care înțelese că fiica ei nu voia să aibă 
încredere în propria-i mamă, lăsă subiectul deschis. Plecă 
lăsând-o pe Tessa să-l aștepte pe Colin. 

— Am sperat că vei sosi mai repede, zise Tessa în loc de 
Dun-venit. 

— Şi eu, răspunse Colin. Am stat ca pe jar de cum am primit 
mesajul tău, care suna cam sinistru de parcă divorțul ar fi 
iminent. Despre ce-e vorba, Tess? 

Tessa îl învită să ia loc pe sofa, apoi îi prezentă planul pe 
care-l făcuse în primele ore ale dimineții, care trebuia pus în 
aplicare. Presupunea un drum până la castelul Gillane alături 
de Colin. 

— Ce crezi că-i vei spune lui Gillane ca să-l faci să-și ţină 
gura? Nimeni nu l-a putut face să tacă până acum. 

— De data asta va trebui ăs asculte ce-i voi spune, zise Tessa 
cu mult calm. Odată ce va auzi nu va mai avea chef să 
răspândească veștile lui infame, care s-ar putea întoarce 
împotriva lui. 

— Ce-i vei spune? întrebă Colin curios. 

— Nu-ţi voi spune acum și te rog să nu insiști. Pot să-ţi spun 
doar că sunt una dintre putinii care știu că ducele nu va avea 
chef să se răspândească vestea asta. M-aș putea duce singură 
la Gillane, dar nu m-aș simți prea bine. 

— Te cred! Gillane nu este omul în prezenţa căruia să te 
simţi bine, în siguranță. N-ar fi mai bine să aștepti până se 
întoarce Hartfield de la Cheltenham, să decizi cu el ce este mai 
bine? 

— Dacă eu și Jomathan ar trebui să trecem prin alte 
probleme provocate de prima lui căsătorie nu cred că 
lucrurile ar putea merge mai rău. N-aș mai suporta, Colin, și 
cred că nici căsnicia mea. 

Colin știa că vara lui vorbea foarte serios și se decise s-o 
ajute să-și ducă planul la bun sfârșit. 

— Foarte bine, dacă mă preferi lui Hartfield, voi merge cu 
tine. Vom folosi trăsura ta totuși. | 

— Voi trimite un mesaj să mi se pregătească cele necesare, 
zise ea. 

— Nu vom putea merge astăzi, pentru că.... se întrerupse 
pentru că intră Leticia în încăpere. 

Leticia îi privi întrebător, ridicând o sprânceană. 

— Plănuiaţi să fugiţi? Dacă-l voiai pe Colin, îl puteai avea 
fără problemele pe care ţi le-a provocat căsătoria cu 
Hartfield. 

— Letty, lasă-ne, zise Tessa, n-am chef de prostiile tale. 

— Hartfield știe ce puneţi la cale? Nu vă mai rețin. Voiam 
doar o revistă pe care am lăsat-o aici aseară. După ce luă 
revista și vru să plece, se mai întoarse odată. 

— Sincer îţi spun, Tess, nu te condamn că te-ai săturat de 
Hartfield, e un tip imposibil, o creatură demnă de tot 
disprețul. Dar dacă plănuiești să fugi cu vărul nostru, care este 
față bisericească, ar fi bine să amânaţi după cununia mea. 
N-am chef să se discute pe seama voastră înainte. 

Cuvintele ei aveau un ton amenințător şi Tessa oftă 
impacientată. 

— Ştii foarte bine că nu putem pune la cale un astfel de 
plan. Discutăm o problemă personală care nu te implică în 
vreun fel şi nu va avea nici un efect asupra minunatei și 
apropiatei tale nunți. Eși mulțumită? 

— Dacă este adevărat, insistă Leticia, mă întreb de ce ti-a 
trebuit atâta timp să mi-o spui, pentru că de obicei nu ești 
„prea atentă cu sentimentele sau opiniile mele. Asta mă va opri 
să mai fac investigații. 

— Ai dreptate, o opri Tessa neafectată de aerele de 
superioritate ale Leticiei. Trebuie să-ți mulțumesc că „ne vei 
lăsa singuri și vei uita ce ai auzit dacă nu vrei să fug cu Colin 
chiar acum ca să-ți stric nunta. 

— Este adevărată vorba că știe tot satul, dar nu știe bărbatul. 
Mă întreb ce reacţie ar avea bietul Jonathan dacă ar afla. 

Cu această ameninţare Leticia se întoarse și părăsi 
încăperea. 

— Va trebui să ne mai amânăm planurile, zise Colin, cu 
viespea asta nu poti ști niciodată! 

— De ce, Colin? 

— Sunt sigur că-i va spune lui Hartfield! 

— Las-o să-i spună! Va fi deja un lucru împlinit când ne vom 
întoarce de la Cheltenham,. pentru că el nu va veni până 
diseară. Poate va mai rămâne încă o zi chiar. Dacă am pleca 
mâine devreme, ne-am putea întoarce înainte de masă. 

— Oricum, nu-i va plăcea când va afla de la Letty, insistă 
Colin, chiar dacă ai reuși să faci ce ţi-ai propus. Ca să nu mai 
spunem că mă va acuza de parcă aș putea să te opresc! cu el 
nu poți face orice așa cum faci cu mine. | 

— De asta m-am măritat cu el și nu cu tine, răspunse Tessa, 
apoi, de parcă n-ar fi vrut să-l supere, adăugă: Jonathan nu va 
fi încântat că ești protectorul meu. Oricum, îţi mulțumesc 
mult, mi-ar fi fost greu fără tine. Crezi c-am putea pleca mâine 
pe la nouă? 

Colin oftă și-i spuse că va încerca și aranjară detaliile 
călătoriei. | 


| 
i 

Tessa sosi a doua zi, cu câteva minute înainte de nouă, și 
primi cu disperare vestea că vărul ei fusese chemat undeva. La 
început, crezu că fusese un complot menit să-i zădărnicească 
planurile, dar servitorul adăugă că domnul McAffe o 
rugase să-l aștepte promițând că nu va întârzia mult după ora 
fixată. 

Tessa stabilise o oră atât de matinală tocmai pentru a avea 
timp să se întoarcă înaintea lui Jonathan. 

După ce așteptă aproape o oră și Colin nu apăru, începu 
să-l suspecteze din nou de subterfugii. Tocmai voia să renunţe 
la planul din ziua respectivă când îl văzu pe McAffe venind 
drept spre careta ei. 

— lartă-mă, Tess, se scuză el. N-am avut de ales. 

— Nu contează, îi răspunse ea și porniră. Speranţele că vor 
reuși să-i vorbească ducelui Gillane i se cam spulberaseră, dar 
nu avea rost să-și arate iritarea față de Colin. 

Când mai aveau doar jumătate de oră până la moșia 
ducelui Gillane au fost forțați să oprească, deși dăduse 
instrucțiuni birjarului să nu oprească nicăieri. Opriră chiar în 
faţa unui han numit Stag and Rabbit, de unde drumul cotea la 
stânga spre moșie. 

Colin consideră că trebuia să coboare puţin să-și 
dezmorțească picioarele și poate să bea ceva răcoritor, dar ea 
se opuse. Ca și când şi-ar fi riscat curajul, Colin o prinse de 
umeri şi-i spuse: 

— Tess, nu te pot lăsa să faci asta. 

— Ce anume, Colin? 

— După cum ai auzit, nu te pot lăsa să faci ceea ce vrei. 

— Știu ce-ai spus, zise ea pe un ton caustic. Nu înțeleg 
cum poţi face o astfel de afirmaţie când suntem atât de 
aproape. 

— Da, tocmai de aceea ţi-am cerut să ne oprim. Sunt 
hotărât, Tess. Nu mă poţi face să-mi schimb hotărârea. Ne 
întoarcem acasă. 

— Doar n-am ajuns până aici ca să avem de unde să ne 
întoarcem! ripostă ea. | 

— Tess, ești o femeie rațională. Nu te pot lăsa să faci ceva 
ce-ţi va dăuna atât ţie cât şi soţului tău; căsătoria ta ar fi 
dezonorată în ochii oricărui bărbat onorabil. Iar un bărbat cu 
profesia mea ar trebui să fie foarte atent. 

— O, ce drăguţ ești, Colin! îl zeflemisi ea. Te lași depășit de 
problema asta. Tocmai ceea ce fac acum ar putea fi salvarea 
căsniciei mele, iar eu știu mai bine ce este necesar. Nu te 
teme că te voi implica în vreun fel; poți rămâne în trăsură 
dacă vrei. 

— Nu merg la Gillane și nici tu, zise Colin foarte hotărât. El 
chemă birjarul și-i spuse că nu vor porni prea curând așa ce se 
putea plimba puțin. Acesta cobori și veni să lase scara pentru 
ca ei să coboare. 

— Nu ne oprim, Colin. 

— Ba chiar aşa vom face, draga mea. 

— Poate te opreşti doar tu, eu îmi voi continua drumul. 

— Nici vorbă! Vei cobori cu mine din trăsură chiar acum. 
Voi uza de orice mijloc să te fac să cobori. 

Colin nu știa că Jonathan îl suspecta de legături amoroase” i 
cu Tessa dar îi spuse ceva care o puse pe gânduri. Tessa mai 
fusese în acest han care era folosit mai mult de către 
nobilimea de rang care găsea aici lucruri rafinate. 

— Tess, te-am considerat întotdeauna o femeie rațională; 
vei vedea că după ce vei discuta problema cu Hartfield îmi vei 
da dreptate. 

— Puteai cel puţin să-mi refuzi ajutorul înainte de a pleca 
din oraș, izbucni ea. 

— Cum s-o fi făcut, Tess? Ştiam că vei pleca fără mine! 

Tessa rămase îmbufnată lângă trăsură până ce Colin găsi un 
salon retras și o invită. 

— Mă bucur că m-ai ascultat în ultimul moment, începu el. 
Vei vedea că am avut dreptate. 

Tessa îl privi lung și oftă. 

— Presupun că așa este; dar am dorit să rezolv problema 
fără Jonathan, dar...o, mi-am uitat poșeta în trăsură. 

— Ți-o aduc eu imediat! | 

— N-o s-o găsești pentru c-o pun mereu sub scaun; este o 
măsură de precauţie împotriva hoților. Nu-ţi fie teamă, nu voi 
pleca fără tine. Când se întoarce chelnerul cere-i prăjiturele 
cu zahăr, da? 

Deşi nu avea încredere în ea, Colin consideră că putea sta 
liniștit pentru că fuseseră scoși caii de la trăsură. 

Se ridică şi se îndreptă spre fereastra care dădea în curte. 
Nu putea vedea foarte bine trăsura de acolo, dar văzu o 
mișcare și presupuse că era Tessa. 

În clipa aceea se apropiară de curte două vehicule care 
veneau din direcţii opuse, care după ce staţionară câteva clipe 
plecară în viteză. După ce acestea dispărură din raza lui 
vizuală, Colin constată disperat că nici trăsura Tessei nu mai 
era acolo. 

Se năpusti în hol și de acolo afară, dar nu se mai vedea nici 
urma trăsurii ei. l 

Colin nu putea crede că se lăsase așa ușor păcălit. Nu mai 
avea ce face decât să se întoarcă în salon să comande 
prăjiturile ei preferate. 


~ 

Leticia nu se mai gândise la discuţia lui Colin cu Tessa, 
pe care o surprinsese, până nu-și aminti că Jonathan era 
plecat din oraș. Nu-i trecuse pe deplin furia faţă de el și 
Tessa, dar întoarcerea lui triumfală în societate îi mai 
îmblânzise furia. Cu toate că sora ei își schimbase mult 
înfățișarea Leticia era din nou admirată; nu exista așadar 
nici un motiv să-și închipuie că nunta ei nu va fi 
evenimentul social al anului. 

Simțea acum ceva cu totul diferit pentru Jonathan. . 
Realizase că acesta o tratase cu dispreţ voind s-o facă să se 
simtă penibil, lucru pe care nu avea să-l evite cu uşurinţă. Cu 
toate că nu era genul de femeie răzbunătoare, Leticia putea fi 
foarte obraznică, atunci când era cazul. 

Știa că nu se putea pune problema ca Tessa să fugă cu vărul 
ei Colin, dar acesta era totuși un motiv să-l facă gelos pe 
Jonathan. 

Dacă planul ei dădea foade se va duce după ei îi va prinde 
împreună și poate că nu-și va da imediat seama că fusese 
păcălit de cumnata lui. 

Nu știa la ce oră se întorcea Jonathan, nici măcar dară 
Tessa și Colin fugiseră. Pe când Colin urca în trăsura Tessei 
Leticia porni spre strada Mount să mai afle câte ceva. 

Află cu stupoare chiar de la ușă că sora ei nu era acasă, dar 
informaţia că lordul abia revenise de la Cheltenham o primi cu 
viu interes știind că-și va putea pune planul în aplicare. 

Jonathan nu mai rămăsese încă o zi acolo și plecase chiar 
în zori spre casă. Nu dormise bine fără ea și era cam prost 
dispus. 

Dar știind că purtarea lui impulsivă îi atrăsese probleme cu 
Leticia, se gândi să-i dedice câteva minute, apoi să scape de ea. 
Indiferent pentru ce-l solicita cumnata, era dispus s-o 
tolereze. 

— N-am sperat să te găsesc atât de devreme acasă, zise 
Leticia intrând în salon. Tess mi-a spus că te-ai dus la 
Cheltenham. 

— Evenimentul a avut loc ieri, zise el fără altă explicaţie, 
apoi adăugă: m-am întors chiar acum. Îmi pare rău că Tess nu 
este acasă. N-ai idee unde poate fi? Mi s-a spus c-a plecat acum 
o oră în costum de călătorie. A plecat la vreo rudă pe care n-o 
Cunosc? 

— O, dragul meu, zise ea cu accente dramatice, sper c-am 
sosit la timp să previn asta. Voiam să discut cu biata mea soră 
să-și bage mințile în cap, dar se vede c-am întârziat. N-ai idee 
de nimic ce se întâmplă? 

— Se pare că nu, admise el. Despre ce este vorba? 

— Se pare că tot s-a întâmplat! Am știut că tu și Tess... aveţi 
o căsătorie de conveniență. | 

+ — Ti-aş fi recunoscător dacă n-ai eticheta ceea ce nu 

cunoști, o întrerupse Jonathan. 

— Știu unde este Tessa... 

— Unde? 

— Cu Colin. Au fugit. 

— Prostii! exclamă Jonathan. 

— l-am auzit făcând planuri! Tessa îi declara că îl preferă. 

— Letty nu cred o iotă din ce spui. Și de ce i-ar fi făcut chiar 
tie confidențe? Și apoi, cum s-o facă în starea ei? Ce bărbat ar 
fugi cu o femeie însărcinată? 

— Nici dacă este copilul lui? aruncă ea ultimele amănunte în joc. 

— Ţi-ai lăsat imaginaţia să zburde cam mult, Leticia! se răsti 
Jonathan la ea. Sunt sigur că soția mea n-a fugit cu McAffe și 
te-aș ruga să nu mai repeţi prostiile pe care le-ai auzit. La 
rându-mi, mă voi abţine să-i spun lui Torrance ce se putea 
întâmpla în biblioteca tatălui tău. 

— N-ai îndrăzni un lucru atât de dezonorabil! zise Leticia. 

— Ceea ce faci tu este onorabil? 

Leticia nu putea să creadă că planul ei nu dăduse roade. 

— Faci o greşeală, Hartfield, insistă ea; chiar dacă nu fug au 
un plan secret. Dacă nu mă crezi du-te la Colin, să vezi că nu-l 
poţi găsi! 

— Poate că au plecat undeva împreună. Termină cu 
prostiile, Letty, te credeam mai matură! 

Ea i se adresă cu lacrimi în ochi: 

— Eşti cea mai de dispreț creatură! Am vrut doar să fiu de 
folos! 

— Nu, ai vrut să-mi plătești pentru scena din bibliotecă. i-ai 
dat seama că nu aveam intenția să profit de tine acolo. Te rog 
nu-ți mai irosi talentele cu mine, este inutil. 

— Tot ce face altcineva cu tine este irosit într-un fel sau 
altul, zise ea. N-o învinuiesc pe Tess că te înșală. 


Jonathan se întoarse cu spatele. Nu credea că Tess fugise . 


cu Colin, dar faptul că plecaseră împreună undeva îi dădea de 
gândit. Se temea că felul lui de a fi o va împinge pe Tess în 
brațele lui McAffe. Nu putea suporta ideea. 

Cu toate că mulți nu credeau, prima lui căsătorie fusese 
din dragoste cel puţin din partea lui și teama că ar putea da 
greș din nou îl făcuse să pună cea de a doua căsătorie pe baze 
prietenești. Nu-şi putea permite s-o piardă și pe Tess așa cum 
o pierduse pe Constance, ajungând la indiferență faţă de ea. 
De data asta cu Tess trebuia să facă totul. 

Nu avea idee unde putea fi soția sa şi trebuia s-o aștepte. 
Dar nu putea. Mai spera că aventura ei cu Colin nu se 
consumase și că putea preîntâmpina asta. Ordonă să i se 
pregătească faetonul. 


kkk 


Când opri în fața castelului Gillane, Tessa își simțea inima 
bătând necontrolat. Era hotărâtă să meargă pănă la capăt dar 
imaginea ducelui de Gillane cu care trebuia să discute o făcea 
să nu se simtă prea bine. 

Exista și posibilitatea ca ducele să nu vrea să stea de 
vorbă cu ea. Majordomul îi deschise imediat și o conduse la 
duce. 

Conștientă că nu avea frumuseţea Constancei, dar avea mai 
multă demnitate, ridică bărbia luând un aer demn. 

În cele din urmă se trezi fată în faţă cu ducele de Gillanc, 
cel mai mare dușman. 

Ochii lui albaștri o sfredeliră. 

— Dacă ai venit să-mi critici fiica apărându-ţi soţul, cred că 
te-ai înșelat, lady Hartfield. 

— Ceea ce m-a adus aici, începu ea foarte hotărâtă, a fost 
nevoia de a vă informa că pentru a cleveti este nevoie de mai 
multe persoane. ÎL văzu pe duce crispându-se, dar continuă: 
știu de ce a fost Constance atât de agitată în ultimele zile de 
viaţă. Știu care a fost motivul neînțelegerilor ei cu Jonathan. 
Le-am auzit discuţia în noaptea logodnei surorii mele. 
Jonathan i-a spus atunci că vrea să divorțeze, că nu-l 
interesează nici banii, nici frumuseţea ei. Era însărcinată, 
domnule, dar nu cu Jonathan. 

Imediat ce rosti aceste vorbe, trăsăturile lui Gillane se 
crispară; la puțin timp căzută într-un mod atât de vizibil încât 

` începu să-i inspire doar milă. 

— Eşti o mincinoasă! strigă el. Ai îndrăznit să vii aici să-mi 
arunci minciunile astea despre fata mea. Târfă geloasă! Doar 
ai fost iubita lui înainte de moartea Constancei! Aţi pus totul 
la cale, ştiind că tatăl tău îl va scăpa. Trebuia să pun câinii pe 
tine să nu te las să intri în castel! Ascultă-mă și înțelege că vă 
voi distruge pe amândoi! 

Presupunerea lui Colin, atât de sumbră se adeverea, dar 
Tessa nu era dispusă să renunţe. 

— Vorbești prostii, Înălţime, și ştii asta prea bine. 

Ducele roșise, deodată păru că are nevoie de aer și deveni 
stacojiu. 

— Duce! strigă ea speriată. Te simţi bine? Să chem servitorii? 

Ducele o împinse. 

— Dacă chem servitorii te vor arunca afară din casă, dar nu 
înainte de a te biciui. Ştii că mi-ai oferit dovada concretă că 
Hartfield mi-a ucis fiica? Nu avea nevoie de un divorț și a 
folosit cel mai uşor mod de a scăpa de ea. 

— Sarcina Constancei vine să sprijine ideea că a luat singură 
laudanum, răspunse Tessa. Nu mai ai ce face, duce, decât să 
continui să-ţi risipești veninul, iar dacă o vei face îţi promit un 
lucru: nu voi tăcea la rândul meu și voi oferi informaţiile 
necesare pentru ca lumea să știe ce poamă a fost Constance. 

— Dacă așa a fost de ce n-a făcut Hartfield public acest 
lucru? 

— Nu voia să fie condamnată. În pofida tuturor relelor pe 
care le-a făcut Constance, Jonathan n-a vrut să-i facă rău. Dar 
mie nu-mi pasă de ea nici de reputaţia ei sau a ta. 

Ducele era atât de roșu la față încât Tessa se temu că ar 
putea face apoplexie. 

— Încep să văd ce l-a atras pe Hartfield la tine. Semeni mult 
cu fata mea în multe privinţe. A împins-o spre distrugere și la 
fel va face cu tine. 

— Continui să crezi că el a ucis-o? zise Tessa. 

Ducele încuviință, evitându-i privirea. 

— Hartfield n-a iubit-o, iar fata mea tânjea după dragoste. 
Era un bărbat foarte rece și de aceea Connie a început să 
umble după alți bărbaţi. Fata mea plângea în fiecare noapte. 
Stăteam pe hol şi când îmi deschidea mă duceam s-o consolez. 
Dar ea se ferea și nu voia ca eu să știu asta. 

Gillane ridică privirea spre Tessa și ea văzu că avea lacrimi 
în ochi. 

— Am văzut că fiica mea era disperată, dar n-am făcut nimic 
pentru a o ajuta, se confesă el. În clipa aceea izbucni 
realmente în plâns și-și îngropă fața în mâini. 

Tessa înțelese în acea clipă că ducele nu va mai fi niciodată 
o amenințare pentru Jonathan. Ducele nu mai proferă nici o 
ameninţare la adresa lui acum când înţelesese adevărul. 

Părăsi încăperea fără a-i mai spune nimic şi încercă să se 
descurce singură prin acel castel în care domnea nefericirea. 

Jonathan nu voise să oprească la Stag and Rabbit. Din 
cauza apropierii de castelul Gillane și a faptului că era prea 
cunoscut în zonă, nu voia să mai aibă incidente neplăcute. Mai 
era un han în zonă ceva mai departe, dar caii erau deja obosiţi 
de la drumul lung de la care sosise dimineața. Așadar intră în 
curtea hanului rămânând în trăsură până ce îi fură schimbaţi caii. 

Îi veni deodată strălucita idee de a întreba pe unul din 
servitorii hanului dacă nu trecuse cumva Tessa prin zonă. 
Unul din ei care-și mai rotunjea veniturile și prin mintea 
ascuţită şi memoria sa foarte bună se lumină deodată la faţă 
la gândul că mai primea niște bani: 

— Cum să nu treacă, sir; a schimbat caii aici, apoi a plecat 
singură lăsându-l pe domnul care o însoțea s-o aștepte aici. 

Jonathan a fost uimit de informaţie, l-a răsplătit cu 
generozitate apoi a intrat în han lăsându-se condus în 
separeul unde Colin își pierduse răbdarea. 

Acesta era cu spatele spre ușă, dar când se întoarse și-l văzu 
pe Jonathan în locul Tessei se încruntă, lucru care-i urâţi 
trăsăturile frumoase, pentru ca mai apoi să rămână cu ochii 
măriți asupra acestuia. 

— Hartfield! exclamă el. Ce naiba cauţi aici? 

— Unde este Tess? 

— După cum te uiţi la mine cred că o să-mi ceri să numesc 
martorii pentru duel. Nu vreau să știi decât că nevasta ta este 
o femeie încăpăţânată pe care nu poți s-o abaţi din cale; te rog 
nu mă învinui pentru nimic. 

— Aș provoca la duel un alt gentleman! Pentru tine îmi pare 
rău că nu mi-am adus cravașa! 

— La naiba cu tine Hartfield! exclamă Colin, surprins de 
grosolănia lui. Nu ai dreptul să mi te adresezi astfel! Hoţ de 
neveste! 

— Dumnezeule, Hartfield, nu cumva insinuezi că... Omule, 
nu fi absurd! Tessa îmi este ca o soră, mai bine zis țin la ea mai 
mult ca la surorile mele, dar de data asta i-aș rupe gâtul 
bucuros. M-a adus aici aproape cu forța și m-a abandonat pentru 
că n-am vrut să merg cu ea să-și ducă planurile la bun sfârșit. 

Jonathan începu să raționeze. Era evident că Tessa îl 
părăsise aici pe bietul Colin din diverse motive, ceea ce nu era 
un comportament de femeie îndrăgostită. 

— Foarte bine McAffe, vorbeşte, te ascult. 
Colin oftă. 
` — Te rog ia loc Hartfield și nu mă mai trata ca pe un rival, 
nu este cazul. Nu sunt laş cum ai fi tentat să crezi, dar prin 
natura profesiei sunt omul care aduce pacea cel puţin în 
suflete. Începu să-i spună cum ajunsese soţia lui la ideea că 
era bine să meargă la Gillane. 

După ce află adevărul Hartfield începu să-l privească pe 
celălalt cu mai multă înțelegere. 

— Plec după ea, zise Hartfield după ce află detaliile. Gillane 
nu-i va face nici un rău, dar nu este un tip tocmai plăcut. 

Nu mai era mult până la castel așa că după o jumătate de 
oră Hartfield trecea de poarta fostei sale case. 

— Milord, bâigui majordomul când îl văzu. 

— Bună ziua Kerwick, zise Jonathan. Înţeleg că soția mea se 
află aici. Te rog să mă duci la ea imediat. 

— Nu... nu pot sir, știți doar care sunt sentimentele ducelui 
faţă de dumneavoastră. 

— Foarte bine, nu vreau ca soția mea să fie singură cu el, nu 
vreau să riște mitocăniile ducelui. 

Omul înțelese problema lui Hartfield și-l conduse spre 
salonul în care știa că o condusese mai înainte pe doamna. 
Yonathan începu să urce treptele în grabă dar o văzu pe Tessa 
venind spre el din altă direcție. 

— Cum ai ajuns aici? îl întrebă ea uimită. Dar lasă, o să-mi 
povestești mai târziu. Trebuie să părăsim casa asta cât mai repede. 

Se întoarseră și se îndreptară spre trăsură. Nici unul nu 
scoase o vorbă până nu trecură porţile castelului. 


VÂNĂTORUL DE ZESTRE 153 


— Ai făcut o mare prostie venind aici, începu el. 

— Sunt conştientă de asta și aș fi vrut să nu fi fost cazul să 
vin. Aici se află un om foarte nefericit, care a aruncat vina 
asupra ta pentru a atrage atenţia de la el. Este convins că fiica 
lui s-a sinucis. 

— Într-un fel şi eu am fost la fel de vinovat. 

— Nu mai spune asta! Tu te învinuieşti probabil că n-ai 
iertat-o pentru aventura cu sir Richard, dar nu aveai altă șansă 
și de fapt sinuciderea a "fost opțiunea ei. Dar ... cum ai ajuns 
aici? Nimeni nu știa ce intenţii aveam în afară de Colin... Când 
ai venit de la Cheltenham? 

— Mi s-a spus c-ai fugit cu McAffe. 

— Letty, murmură Tessa, apoi adăugă: și tu ai crezut-o? 

— Nu, dar nu trebuie să te superi pe sora ta; a vrut să-mi 
plătească pentru cele întâmplate în bibliotecă. 

Ajunseră în sfârșit la han unde Colin își pierduse răbdarea. 

— La naiba Tess, de data asta ai depăşit limita! Dacă-ţi mai 
vin astfel de idei, te rog să apelezi la soțul tău să le pui în 
aplicare! i 

— Pentru asta trebuie să mă consulte și pe mine! se 
împotrivi Hartfield. 

— Am dreptul să mă impotrivesc viitoarelor ei idei pentru 
că este vara mea de când mă știu, iar ţie ţi-a devenit nevastă 
doar recent! 

— Dragă vere, dacă-mi permiţi să te numesc astfel, zise 
Hartfield, dacă nu te superi aş vrea acum să discut cu soția 
mea între patru ochi. Te rog să te întorci în oraș cu faetonul 
meu, iar eu voi merge în trăsura Tessei. 

Colin care abia aștepta să scape, o sărută pe obraz, apoi 
dădu mâna cu Hartfield și plecă lăsându-i singuri. 

Tessa rămase cu privirile aţintite pe fereastra din încăpere. 
Privindu-i profilul care nu era clasic precum al Constancei sau 
al Leticiei, era totuși cel mai frumos profil de femeie pe care-l 
văzuse vreodată. Nu voia nimic altceva decât s-o ia în braţe şi 
s-o sărute, să dea uitării toate neînțelegerile dintre ei, deşi știa 
că nu va fi atât de simplu. 

— Așadar ai crezut-o pe Leticia că am fugit cu vărul meu? 
zise ea. 

— Şi tu ai crezut că voiam să fac dragoste cu Letty. 

— De ce te-ai însurat cu mine, Jonathan? îl întrebă ea. 

— Dar tu? 

— Vom sta aici toată noaptea dacă-mi vei răspunde la 
întrebări cu altele. 

— Nici tu nu-mi răspunzi la întrebări. Nu cred că te-ai 
măritat cu mine numai pentru titlul, Tess. Fără avere nu are 
nici o valoare. Pentru că erai însărcinată cu mine? Acesta 
poate fi cel mai bun răspuns, dar întrebarea mea este de ce ai 
făcut dragoste cu mine atunci, prima oară? 

— Am dorit asta, răspunse ea simplu. 

— De ce? 

— Pentru că mă săturasem să aştept o partidă potrivită. 
Hartfield era foarte aproape, iar ea simţi dintr-o dată dorina 
să fie luată în braţe și sărutată. 

— M-am însurat cu tine, Tess, începu el, pentru că te-am 
dezonorat și trebuia să rezolv acest lucru ca un cavaler. 

— Este adevărat, spuse ea cu jumătate de glas pentru că nu 
asta ar fi vrut să audă. 

— Da acesta este adevărul și te-aş ruga să crezi că nu m-am 
gândit nici un moment că ești o femeie cu o avere 
considerabilă. M-am mai însurat cu tine pentru că eram 
aproape îndrăgostit de tine. Am spus aproape îndrăgostit 
pentru că nu mi-am permis să mă îndrăgostesc de tot de o 
femeie care credeam că nu-mi poate răspunde cu dragoste. 

— Pe Constance ai iubit-o? l 

— La început, da. Dar la scurt timp după căsătorie 
dragostea noastră a murit pentru că n-am știut s-o păstrăm. 
Lumea mă crede vânător de zestre, dar nu sunt decât un 
vânător nefericit. Este nefericirea mea să mă îndrăgostesc de 
femei bogate și foarte frumoase. 

— Ce te face să crezi că nu ţi se răspunde la fel la 
sentimente? 

— Tess, aș prefera adevărul! Știu că nu-ți sunt complet 
indiferent... 

— Nu, nu-mi ești indiferent, Jon. Te-am dorit de la început, 
dar n-am știut ce să fac. Ca și tine mă temeam să nu-mi fie 
rănite sentimentele. 

— Tess! Pot spune eu pentru amândoi: te iubesc! Lady 
Hartfield, dacă mă vei iubi, nu vei regreta niciodată felul în 
care ne-am căsătorit! 

— Cum să regret, Jon? Doar te iubesc! Cred c-am început să 
te iubesc de la logodna Leticiei. 

Jon o prinse în brate și o sărută pătimaș. 


Epilog 


Toţi cei din familiile Caster și Bellamy, chiar și mama lui 
Jon, care rareori observa lucruri în care nu era direct 
implicată, observară schimbarea care se petrecuse în noul 
cuplu după întoarcerea de la Gillane. Jonatt an și Tessa erau 
atât de fericiți și mulțumiți cu viaţa lor, incât era greu de 
crezut că nu se căsătoriseră din dragoste. 

Nunta Leticiei s-a desfășurat așa cum și-a dorit cu tot fastul, 
iar Tessa n-a mai acuzat-o de perfidie pentru că rezultatul 
acţiunilor ei a fost minunat. Și-a găsit fericirea. 

Curând, Jonathan a început să facă aranjamente pentru a 
“părăsi orașul, ca toată lumea bună. Era cel mai bun lucru 
pentru că sarcina Tessei începuse deja să se vadă. Făcuseră 
toate bagajele și se pregăteau să pornească tocmai când 
majordomul îi anunță că erau căutați. 

— Cine naiba poate fi? zise el nemultumit. Toţi prietenii au 
plecat deja! 

— Poate că nu vine un prieten, îl lămuri Tessa zâmbind. 

Majordomul îi întinse cartea de vizită a celui care 
venise. 

Jonathan o citi și se crispă. 

— Este de la firma de avocatură a lui Gillane, zise el. 

— Ar fi bine să discuti cu el, Jon, cine ştie ce mai vrea? Dacă 
este vreo problemă este bine s-o aflăm numaidecât. 

Tessa aşteptă apoi un sfert de oră în trăsură după care 
decise că nu mai putea aștepta și se duse după el. 

Fără nici o altă introducere, Hartfield îi spuse: 

~ Gillane a murit ieri, Tess. 

— Cum? întrebă ea uluită. 

Avocatul își drese glasul: 

- Apoplexie. A tipat la unul din grădinari și a făcut un atac. 

— Îmi pare rău, murmură Tessa. Nu mi-a plăcut ducele dar 
cred că merita un pic de înțelegere. 

— Tess, zise Jonathan, avocatul ducelui a avut un motiv 
pentru a aveni astăzi aici. Ia loc și ascultă ce-ţi va spune, 
draga mea. 

— Pe scurt milady, situaţia este cam așa: ducele a cerut să i 
se modifice testamentul acum două luni, lăsându-i toată 
averea sa lordului Hartfield. 

Tessa era complet uimită și privirea îi trecea de la soțul ei 
la avocatul ducelui. 

— Nu am nevoie de banii lui Gillane, i-am spus deja 
domnului Cousins. Mai sunt cumva alte rude ale lui Gillane 
în viaţă? 

— Doar un văr din Irlanda care este foarte bogat și căruia 
îi va reveni titlul, iar averea îi revine marchizului Hartfield. Nu 
o poate refuza. 

Tessa înţelese ce simţea Jonathan. 

— Dragul meu, trebuie să accepţi averea. Ce vei face cu 
ea este altă problemă. Dar trebuie să privim încrezători 
spre viitor, să nu lăsăm emoţiile să ne întunece bunul 
simţ. 

—Banii aceia blestemați nu mi-au adus decât nefericire, de 
ce i-aş vrea? 

— Nu banii aduc nefericirea, ci aceia care îi au, spuse Tessa. 

— Bine, Tess, dacă asta este dorința ta... 

Avocatul se înclină și plecă. 

— De ce vrei să accept banii, Tess? 

— Pentru că este o prostie să renunți la o avere 
considerabilă doar din mândrie. Eu n-aș fi fost soţia ta astăzi 
dacă bunicul nu s-ar fi ridicat prin propriile puteri și n-ar fi 
ajuns arhiepiscop de Exeter, iar fii lui n-ar fi muncit pe rupte 
pentru a reuși în viaţă. Nu contează banii acum, dar copilul 
nostru se va naște curând; avem dreptul să-l privăm de acești 
bani care i-ar putea aduce fericirea în viață? 

— Îți dai seama ce se va spune acum, că și după 
moartea Constancei am avut de profitat? Nu crezi că 
acești bani ne vor aminti mereu de duce și de ceea ce 
mi-a făcut? 

Tessa scutură din cap și se ridică încet ajutată de el. 

— Tinem caii prea mult în soare, începu ea. Am alt motiv 
pentru care insist să accepti banii. Știu că nu te-ai însurat cu 
mine pentru avere, dar știu că de multe ori ţi-a displăcut că 
oamenii te etichetaseră drept vânător de zestre. 

— Uneori, da... admise el. 

— Ai putea răscumpăra toată averea tatălui tău fără a folosi 
banii pe care ţi i-am adus zestre. 

În sfârşit Jonathan nu mai avu nimic de comentat și pornită 
spre Boxwood. 


Sfârşit 


